
AHMETOVO JUTRO 
I 


Kad se je Ahmet vraćao kući, bijaše veseo, jer se toga dana prvi put iza duge, 
dosadne zime nasmiješilo modro nebo i probudilo radost u srcu. Činilo se, da je 
zimi odzvonilo, i da se je ona, konačno, na studenim, ledenim saonicama odvezla 
nepoznatim drumom nekamo na sjever. Pa, ako se i vrati, mišljahu seljaci, ne će 
dugo carevati; brzo će pobjeći pred toplim Jugom i suncem, ostavljajući za sobom 
suzne tragove. (Jedino na visokim vrhuncima cvjetat će i nadalje bijeli cvjetovi 
snijega.) 

U dolinama se već davno zazelenjele mlade, bujne trave, a na vrata pognutih, 
ubogih kućica, pokrivenih slamom i daskama, pokucalo proljeće; noseći u krilu 
nebrojeno mnogo žuljeva, koje će razdijeliti djeci zemlje, kao svoj jedini, već 
godinama i godinama, vječno isti dar. 

Još za lanjskog oranja pokvario se jaram siromašnog Ahmeta, i on ga sada 
nosio sa popravka. Glavu je jednostavno provukao kroz jedan otvor i prihvatio 
rukama drugi kraj, da sav teret ne bude na šiji. Sad je tek pomislio, kako je kra- 
vama teško nositi taj teret (volovima bi bilo lakše, ali gdje su volovi u tim pustim 
brdinama, brajko moj!), i on odluči, koliko to bude moguće, da će biti što obzir- 
niji prema svojim kravicama, koje mu daju mlijeko i oru one škrte, uske njivice, 
naslonjene na blagim kosinama obronaka mrke planine. 

Topli je vjetar, sa strane, donosio u kratkim zapusima svjež miris proljeća. 

Ahmet odahne na samotnom, zamišljenom puteljku i promrsi u bradu, za- 
nesen: ' 

— Eeeh! Bezbeli, ujutro ću .na oranje. 

Uz planinsku stazu bjelasao se snijeg, kukavno skriven u šikari. Uzalud su 
tople zrake (koje je za ruku vodio vjetar) cio dan nastojale da ga nađu, u 
vrućoj želji da ga rastope. ' 

— Kud bi samo prije na oranje? Na Donje Rahiće il na _Bukvik? — raz- 
mišljao Ahmet i u duhu gledao obje svoje oranice, a onda, malko popostav, odluči: 

— Haman, bit će bolje na Donje Rahiće. Tamo je suhlje; zemlja je prhka i 
željna pluga. Jest, na Donje Rahiće! — zaključi čvrsto i korakne žustrije. 

Negdje pastir otegnuto pjevaše kod ovaca i vjetrić mu daleko pronosio rastr- 
gane zvukove na svojim nevidljivim, kao svila laganim krilima: 


Oj ti seka Jelooo... 
Tvoje lice bijeloooo... 
Aooooj!... 

Već davno nije Ahmet osjetio u sebi lakvo zadovoljstvo. Pred očima mu 
Donji Rahići, koje će ujutro orali, i dvije mršave krave, koje će ovaj put obilnije 
nahraniti. Čim ude u staju, pomilovat će njihove mekane vratove, da im pokaže, 
kako je i on osjetio trunak sreće. Jest, sigurno će ih pomilovati, jer je osjetio ' 
potrebu, da na neki način izrazi svoje zadovoljstvo (koje, na žalost, tako rijetko 
pohodi dušu vjernog sluge zemlje). 

I baš sada, kad je tako rijedak gost na časa 
gova života, on u jednom trenu osjeti neko čudno, 
mutno i nejasno. 

Na drugom brijegu, 
i ubrza korake. 

Susjed Ibrahim prođe mimo njega gegajući se u dolinu: 

— Merhaba, Ahmo! 

— Merhaba, Ibro! Lijepa li vremena, a? 

— Bezbeli, lijepa, fala Allahu. | 

Ibrahim odgega u dolinu, Ahmet se uspne uzbrdo noseći jaram. Na vrhuncu 
stane, da se odmori i pogleda na zapad. Pred njim se plavila Majevica. Vidjev, da 
je obzorje čisto i da sunce umire u plavičastorumenom krilu neba (nijednom 
oblaku nigdje ni traga), promrmlja razveseljen: 

= — Niđe oblačka. Bezbeli, i sutra će biti lijepo vrijeme! 

Krupnim koracima pohiti k malenom, zgurenom seocu, utonulom u gustim voć- 
njacima. S daleke džamije dopirao je razbijen glas hodže, koji klanjaše akšam. 

Na sivim sutonjim kolima provezla se večer zaboravljenim krajem, a Ahmet 
Mulajkadić, koji je toga dana osjetio malo zadovoljstva nad životom, zakorači 


s jarmom o vratu u mirnu avliju. 


k zabasao u tužnu monotoniju nje- 
neodređeno čuvstvo; tamno, 


pred sobom, spazi naherenu kućicu, okruženu šljivikom, 


II. 

Ahmet u dvorište, a žena mu Sulejma izleti iz kuće mašući rukama i blijeda 
lica: < 
— Jaah, Ahmo, đe si ti? Avaj, belaja. ' 

Ahmet skupi obrve; sjeti se čudnovatog osjećaja na putu i instinktivno nasluti 
zlo: 

— Kakav belaj, Sulo? što je, bora ti? Zbori! 

— Haman, ne pitaj. Onaj baksuz Vlašina preora ti cijelu brazdu! 

— Ma đe to, ženo? Koji Vlah? 

— Ma onaj Jovo, baksuz! Čim ti ode, a on na Donje Rahiće i preora cijelu 
brazdu od međe. Ja se tamo nađo' i viđe' na rođene oči, kako preora! I ništa da 
bi kazo, đukela jedna! 

Najstariji sin Meho, dječarac od dvanaest godina, opazivši oca bane na dvo- 
rište kao ris: 

— Babo, bibo, đe si?! Jovo nam ukrade brazdu! Ćeo ja na nj, al mi ne da 
nana. Izmarisat ga treba, bibo! On uze naše! 

— I jest, ćeo Meho na nj ćakijom, al mu nijesam dala. Đe bi dijete na čo'eka. 


——— —— —————————— = _ 

Istom sad se Ahmet sjelio da skine jaram s vrala. Namršti čelo i uđe u kuću, 
a Sulejma i Meho za njim. 

U sobi, kraj peći, igralo se troje manje djece. Čim spaziše oca, potrčaše k nje- 
mu umiljato žagoreći: 

— Evo fraba, evo bibe! 

Ahmet sjede na klupu, stavi ruku na nož o pojasu i zapita tvrdo, gledajući u 
vrhove opanaka: 

— Kako to bi? Recider još jednoč, šta učini Vlah! 

Sulejma shvati kretnju njegove ruke, kojom je pograbio nož (utaknut u 
kožne korice) i ponovi još jednom, kako je Vlah Jovan preorao cijelu brazdu nji- 
hove njivice na Donjim Rahićima. Govorila je nesigurno, svaki čas kolebajući iz- 
među srdžbe, što je netko dirnuo u njihovo vlastito, i bojazni da Ahmet (kojega 
je dobro poznavala) ne pograbi za nož i učini si odmah sam zadovoljštinu. Bo- 
jala se zla, koje bi se moglo roditi. i 

— Najbolje će biti — završi plaho — da ga tužiš kadiji. On će znati, na kome 
je pravo, a na kome krivo. Haman, bolje je tako, već da ti sam onog baksuza. Gle- 
daj, Ahmo, đeca su malehna. 

Teško razočaranje protičći iz Ahmetova srca ostatke minule radosti, Osjeti 
potrebu da govori, da se izjada: 

— Reci, Sulo, po duši, jesmo Y' mi ikad dirnuli tuđe? 

— Nijesmo. Allah bi vidio! 

— Evala ti. A je | rahmetli Salihaga ikad preorao naše? 

— Nije. Đe bi on na svoj obraz! 

— Lijepo. Od njega kupio zemlju onaj Vlah. Pa zašto > Vlah preora?! Đe je 
njemu obraz? 

— Neima on obraza! Šejtan će njega u džehennem! 

— Bezbeli, u džehennem. Al zašto on preora moje, kad sam i ja siroma? Ni 
mom dedu, ni mom bćbi niko ne preora međe, a zašto Vlah preora moje? Neima 
tu, ba, šale! Ne dam ja svoje! 

Dignuo se, a ruka mu drhtaše. Sulejma stane preda nj i moleći sklopi ruke: 

— Ne idi, ba, Ahmo, duše ti! Đeca su malehna. Tuži ga kadiji. 

Djeca preplašena gledahu nenadani prizor i privijahu se k majci. Njihove 
tople, dobre, nevine oči ukrote strašan očev bijes. (Tako gledaju oči anđela nasli- 
kanih po svodovima hramova.) 

— Haman, u redu. Ujutro ću kadiji u varoš. Al, đe su mi pare? Ko traži prav- 
du, treba para! 

Olakšano odahne Sulejma (dječje su oči zbilja ukrotile bijes) i požuri se naći 
izlaz: 

— I jest, ne ima para. A ti uzmi, bolan, ćurke i horoza, pa prodaj na čaršiji. 
Jašta! I tako ne ima kukuruza, da i* ranimo. Prodaj njia i traži pravdu u kadije. 
A sad, mahni brige, pa hajd na večeru. Ho'š i kahve, Ahmo, a? — i ona hitro stade 


i ——————————————| 

ra . . si Doatetaki et E = 
spremati večeru, zadovoljna, što se sve tako svršilo. Prijeteći oblak bijesa bješe 


rastjeran snagom krotkih, blagih pogleda. . parena 
Ahmet se mrk, zagleda kroz pendžer. Vani se u krošnjama gnijezdila tihana 


£ 


noc. 


1I. 


Ležeći na tvrdom krevetu, Ahmet razmišljaše o svojoj pasjoj sudbini. Eto, još 
pred nekoliko sati veselio se sutrašnjem oranju (jer, drugi su već počeli orati, a 
on ne bi rado, da bude posljednji), veselio se novom radu, a sve se to sad preokre- 
nulo radi Vlaha, koji mu preora zemlju, naslijeđenu od djedova. I ne samo to; 
trebat će prodati ćurke, a njih bi on prodao tek onda, kad ponestane kukuruza. 
Za njih bi onda, u crne dane, kupio novi kukuruz i dao djeci hljeba. A gdje su 
brige. tamne i teške, koje tjeraju san s očiju i muče dušu čovječju. Nikad nikomu 
nije namjerno učinio zla, a tko bi ga učinio njemu, on bi mu sasvim jednostavno 
šakom, štapom ili nožem sudio i odsudio. Ne bijaše vičan pravdanju, i stoga još_ 
teže osjeti teret, koji ga pritiskivaše. Bila mu je učinjena nepravda, a to ga je 
strašno boljelo. 

Pred ponoć izađe mjesec i sjene brda zacrniše se u dolinama. 

Djeca su spavala, i Sulejma je nakon dugog prevrtanja zaspala. Za stol je 
sjela tišina i mrak. i 

Vučen neodoljivom silom, polusvijestan svojih kretnja, Ahmet lagano siđe s 
postelje, obuče se na brzu ruku i izađe iz kuće. Bila je jasna mjesečina, i tek kat- 
kada, kad bi oblaci fantastičnih kontura tamnim plaštem zaogrnuli mjesečevo lice 
(koje zaljubljeno gledaše zemlju), nastala bi polutama. 

Iz nedaleke staje čulo se disanje goveda. 

Ahmet prođe dvorištem, stisne u ruci nož i pođe, kao u omaglici, desno. Pred 
njim se pomicala vlastita sjena; mjesec mu bijaše za leđima i kao da se tiho smi- 
ješio zvijezdama. 

Lavež psa trgne ga i on se potpuno osvijesti. Vidje. da se nalazi pred Jovano- 
vom kućom. Sjena drveta padala je na prozore i vrata. Pas je sve jače lajao. 
Ahmet škrgutne zubima i zakorači preko ograde, ali mu u tom trenutku sjekne 
naglo, poput blijeska, jasna, hitra misao: 

A jesi li ti, Ahmete, na svoje oči vidio brazdu, koja je preorana? Ali, kako 
bi Sula krivo rekla. I Meho je kazao. Ipak treba se i na svoje oči uvjeriti, je li, 
Ahmete? Stani, Ahmo, samo tri koraka dijele te od šejtanova sina. Imaš nož. On 
spava, eno u onoj sobi. Otiđi, Ahmo, odatle. Allah (on sve vidi, pa i tebe u ovaj 
čas) kažnjava djela učinjena slijepo. Pas ga je, razdražen, gotovo ugrizao, nasr- 
ćući sve silovitije na nenadana noćnog gosta. 

— Haman, šta ja tu, bolan, stojim? Bjež', ba, otale! Nijesam lopov ni ubo“' 
jica. Al ipak! — — 

Okrenuo se i zaputio brzim korakom podno brda na Donje Rahiće. Tjerala 
ga nagonska, neodoljiva želja, da sam na svoje oči vidi nanesenu mu nepravdu. 
(Kamo to putuje blijed mjesec?) Sam, u noći punoj mjesečine, žurio se Ahmet 
Mulajkadić preko oranica, koje snivahu. Izdaleka prepozna svoju njivu i — njivu 

Vlaha Jovana. Ona se crnila jače, jer bijaše izorana. Pohita do kamena međaša, 
koji se bijelio na mjesečini. Stane na nj i pogleda na drugi kraj. Tamo se, tako- 
đer, bijelio međaš. Raširi oči, da bolje vidi. 

Crna je linija zadrla u njegovo, s krajeva za jednu, a u sredini i za dobru 
podrugu brazdu. 

Ahmet stisne šake i progovori u noć: 

— Allah! Zašto on uze moje? Babo moj to ostavi meni, a Vlah mi uze! Allah! 
Gdje mu je duša? I to malo hoće da uzme meni i mojoj đeci! 

I dugo još stajaše nepomičan kao kip na Donjim Rahićima, a onda se vrati i 
neopažen legne u postelju. Prvi pijetli pozdrave njegov dolazak otegnutim ku- 
kurijekanjem. 

Zatim se u sobu doša san i nečujno se nastani u trudnim, umornim vje- 
đama. 


IV. 


Drugi pijetli probudiše Sulejmu. Mjesec se otputio za goru, bojeći se dana. 
— Jaaah! Vrijeme je! Ustaj, Ahmo, daleko je čaršija. 


— Jašta, daleko. Ubio je Allah i čaršiju! — Ahmet razljućen razdera nježne 
niti sna. 

— Meni se učini, da se ti noću dizo. Nijesi li, Ahmo? 

— Nijesam, — — — haman jesam!! Muči, ba! Išo dat govedima sijena! 

— Eeh! A u što metnut ćurke, a? Bit će, valaj, teško nosit. 

— Metni, kako umiješ. Bezbeli, teško će bit! — — — A sve to zarad Vlaha! 


Aaah! 

Srdžba ga obuze. Nikako da se pomiri s time, da mora pješačiti u grad, pro- 
dati živad, pa onda tužiti radi smetanja. posjeda. Gnjev poput bremenita oblaka 
napuni sobu i pritisne svaku stvar. 

— Koliko ćurki da uzmeš, tri il četiri? I bibca Plati: a? — Sulejma. pita 
brižno. 

— Ne znam! Pejgambera ti, ne pitaj! — a onda se predomisli, vidjev da mu 
žena nije ništa kriva: 

— Ne znam, ba, koliko para treba. Nijesam još nikad nikog tužio u kadije. 

Sulejma unese iz kokošinjca tri pure i jednog purana. 

— Svezat ću im, aman, kanafom krila, da ne prhaju. Gleđ, kako li su teške. 
Bora mi, plaho teške. Vrijedi svaka do tri banke, a bibac, valaj, i više! 

— Bezbeli, vrijedi svaka i četiri banke, ko paru! 

Smjestiše ćurke i ćurana u široku pletenu košaru. 

Mrk i tužan, kao da nosi ljesove rođene djece, ode Ahmet s košarom. 

— Allah ga pratio! — prošapće Sulejma i spusti zasun na vratima. 

Pomisli olakšano: bolje je pravdu i tražiti, već je sam uzimati nožem, koji 
donosi smrt. Pametan je njezin Ahmo i sve će se lijepo svršiti, a po pravdi Boga 
velikoga. 

Umirena tom mišlju, priđe kolijevci i poljubi najmlađe dijete. 

V. 


U to vrijeme na širokom bojištu mraka vodila se ogorčena borba između dana 
i noći. Izgubivši mjesec, noć se povlačila sve dublje u šumu, tražeći zaklonište. 
Nedugo iza mjesečeva odlaska, stade jutarnji vjetar gasiti zvijezde. Žurio se, Jer 
zvijezda bijaše još mnogo. 

Ptice se probudiše i zapjevaše jutarnji psalam po št 

Ahmet se penjao na drugi brijeg i nije slušao ptice. 
kale, a on im ljutito turao glave u košaru. Koračao je brzo, 
ne stigne na putu. 

Staza, još neutrvena, vodila je b 

Sve bijaše tiho; samo kad bi prolazio kraj drijemajućih na 
kasni pijevci. 

Kad se staza odmaknula od šume i zašla u polje, vidio je, da su već mnoge 
njive poorane. To ga sjeti Donjih Rahića, koji bi danas trebali biti izorani, i na- 
novo ga saleti trpka bol i razdražljivost. i: 

Sjeti se lanjskog oranja, kad je još Salihaga Živio. Stari poštenjačina izorao 
prije njega i ostavio dobre pol brazde do međaša. Upitao ga Ahmet, zašto ne po- 
ora do međe, dokud je njegovo. 

— Mahni, nijesam, bolan, 'ćeo; bojah se, e da plug ne zađe u tvoje, pa džaba 
ga bilo! Bolje ostat i bez mrve svoga, nego, ba, uzet tuđe, i pogazit obraz i po- 
štenje! 

Starac umro, a zemlju kupio Vlah Jovan, doselivši odnekud sa istoka, i eto 
šta učini, ne vidio nikad raja ni lica božjega. Zađe on u njegovo, Ahmetovo, u 
njegovu siromaštinu, koja ipak, kako-tako rađa tvrdim kukuruznim kruhom. 1 
šta je on, u onom času dok je preoravao među, mislio?! Zar on nije znao, iko je 
Ahmet Mulajkadić i šta će reći na to? Ej, da nije djece, pa još da ga je on sam 
vidio, kako uzima njegovu rođenu zemlju (a to je isto tako, kao kad bi plug za- 
derao u vlastito živo meso), eh, izvadio bi on Vlahu srce i rezao ga, brate mili, ko 
jabuku! Al, eto, djeca su tu, pa i Sulejma, a konačno, ipak je ljepše po pravdi i 
zakonima, pa, hajd, neka bude. Samo da što prije stigne do čaršije, da proda ćur- 
ke, pa da onda pohiti kadiji i iskaže u pero svoju tužbu, a onda brzo kući, jer, evo 
lijepa dana! 

I zbilja, dan, protjeravši noć u duplja i mračne zakuike, istakao na istočnoj 
strani svoju zastavu, zoru, i mahaše njom obijesno, svjetlosti i mladome suncu 


imarcima i lugovima. 
Ćurke bi katkada zakav- 


bojeći se, da ga sunce 


rdima i uvalama i nikako da se približi cesti. 
selja, oglasili bi se 


ususret. 

Jutro, mirisno i svježe, doskakutalo i do tamnolike, snene staze i stalo je bu- 
diti. 

To jutro, što je u srcima ptica rađalo pjesmu, u srcu Ahmetovu rađaše bol — 
i jedno novo razočaranje, koje je podmuklo čekalo na određenom dijelu puta. 

S trećeg vrhunca zabjelasala se u jutarnjoj polutami vijugava cesta. Ahmet 
požuri klancem, da što prije stigne do nje. Pogled na nju razveseli ga: 

— Haman, dva sahata prevalih; još jedan sahat, i eto me u čaršiji. 

Zađe dublje u klanac, premjestivši košaru na drugu ruku, Živica s obje strane 
stvarala je duboku, prohladnu sjenu. Ćuran zabrboće, a onda ušuti i uvuče vrat. 
Nigdje nikoga, samo cvrkuću ptice i tiho odjekuje šum opanaka. Onda najednom 
jasan, oštar glas razdera tišinu: 


— Stooj! 
Ahmet se prene iz razmišljanja i pođe još korak, čudeći se, koga to ide. 
— Stoj, bato! — ponovi glas, i pred njim iza drveta iskrsnu dva lika ovita 


sjenatim plaštem predzorja. 
— Zar ja da stanem, a? Ušto?! Iđem ja, ba, svojijem putem. Bezbeli! 
— Ne zvrndaj, već kazuj, ko si i što si, i što to, bre, nosiš? 
Tamne cijevi upere se na nj ledenim pogledom, i to ga podsjeti, da se treba 


pokoravati. 
— Eeeeh! Ja sam Ahmet Mulajkadić — — iz Gornjih Ševara — — — i iđem 
u varoš da — — da — —, haman, prodam ćurke i ćurana. 


— A čije su to ćurke, kazuj! 

— Bezbeli, moje!! Da čije bi bile? 

— A umeš li ti dokazati, da su tvoje? 

— Ajme! Kako, ba, dokazati? Allaha mi, moje su. Ne ani ja lopov! Pustite 
vi mene, valaj, na miru! Ja treba da pohitim u čaršiju. Plaho mi -se žuri: 

— A koliko imaš ćurki u košari? — pitao strog glas. 

— Tr, — — — — tri ćurke — —i ćurana. Evo ih! — i i Ahmet otkrije krpu 
s košare. 

— Hm, treba da znadeš, da je ovo sumnjiv kraj, i da ima- Jopaa na pasja 
kola. \ 
— Šta se to, ba, mene tiče? 
— Tiče te se! Ne umeš dokazati, da Jo to tvoje vlasništvo! A šta ćeš s parama, 


kad prodaš ćurke? 

— Šta ću s parama?! Eeeeh! — Valaj, treba mi. Jakako!. 

— Dakle, ti ne umeš reći ni šta ćeš s parama. Hehe! Sumnjiv si i poći ćeš 
s nama. Nema druge! 

— Jaaah! Kako, ja s vama; ne budale: ba! 

— Jest, s nama, bre! Čast tebi, al drukče ne ide! 

Crna mrena gnjeva prekrije Ahmetove oči, i on grčevito stisne nož u kori- 
cama. 

— Tako vam Allaha, ostavite me! Ja sam pošten čo'ek. Evo vam i ćurke, al 
mahnite me se! 

— Hm, kad bi mogli samo ćurke..., a tebe pustiti.. 

— Pa mogli bi ga, eventualno i pustiti, pod uvetom, da to nikom ne kaže. 

— Dabome, onda o tome nikom ni reči! Inače je nadrljao. 

— Tako vam duše, pustite me, kuda bilo, samo da neimam s vama posla! 

— Da, da, lepo. Samo ipak! — Smrknuše čela, kao da rješavaju teške zago- 
netke. Napraviše ozbiljna lica, da im izgled bude što autoritativniji. 

Svršilo je time, da odniješe ćurke, izgubivši se brzo, a Ahmet se s praznom 
košarom zagledao za njima i stiskao grčevito u desnici nož. 

Uzeše mu ćurke, i još mu učiniše milost, što ga pustiše slobodna. , 

Gnjev se nagomilao u njemu i ukrutio mu usne, na kojima zamre teška 
kletva. jah. ad 

Ubrzo zatim jutarnji vjetar (onaj isti, što je pogasio zvijezde) navijesti dola- 
zak dana. : 

VI. 


Istom stazom vrati se kući, pogrbiv leđa i gledajući tvrdo, kao da želi pro“ 
bosti zemlju. ' 

Sunce se popne za jedno koplje, a on prevali prvi brijeg. 

Sunce se popne za dva koplja, a Ahmet prevali drugi brijeg. 

Sunce se popne za tri koplja, a on prebaci za leđa treći brijeg. 

Osjeti, kako je nemoćna utrka sa suncem, i još jače pogne leđa, i još grčevi- 
tije stisne nož. - 

U njemu je lagano ali sigurno zorila odluka. | 

Nisu mu dali, da traži pravdu pravim putem. Sluge zakona imali su i svoje 
posebne zakone, preko kojih je težak put do pravih zakona. 3 

Čemu onda zakoni, pitao se Ahmet i stiskao snažno pesti. 

Allah! Uništi zakone, koje su izmislili takvi ljudi. Allah, po tim zakonima 
pravi postaju krivi, i krivi postaju pravi. 


Sunce je bilo već visoko i toplo grijaše, kad Ahmet uđe u avliju. 

Sulejma izbeči oči i hladan vjetar zabridi u tišini njezina srca: 

— Aaah! šta to bi?! Ti već došo, Ahmo? 

— Muči. Ni mukajet! i 

Ahmet gurne nogom košaru, i izađe van, zalupiv vratima. 

Sulejma zalomi rukama i gorko zaplače: 

— Jaaah! Kuku meni! 

Ahmet ode u staju i istjera krave. 

Iznese plug na kola i ujarmi krave. 

— Meeeho! — Sulo, đe je Meho? 

— Eno ga... Vidi, kopa u bašči. 

Meho dotrči iz bašče i razjapi usta od golema čuda. 

— Evo me, babo. A što ti već došo?! Valaj, plaho brzo! 

— Ni mukajet! — Hajd sa mnom na Donje Rahiće! 

— Haman, na oranje? E, hajdmo, babo! 

Kola škriputahu poznatom tužaljkom. Tako svuda po Bosni škripe kola i uvi- 
jek pjevaju istu pjesmu. Tako danas, tako jučer, tako oduvijek. 

Na Donjim Rahićima čekala strpljivo neizorana njiva. Zemlja je disala sil- 
nom snagom, i Ahmet osjeti, kako ta snaga struji po njegovim žilama. Uzalud ga 
je Meho oprezno pitao, zašto se tako brzo vratio. Zar je već tužio kadiji? On ka 
čaše, zamišljen. : 

Polako i tromo dovukoše krave kola do cilja. 

Krivudava crna linija, što je zadrla u njegovo vlasništvo, zamrači mu pogled. 

— Gledaj. babo, što učini onaj baksuz — požuri Meho da upozori oca, a onda 
se naglo zamisli: 

— A s koje ćemo strane početi, babo? 

— S ove! — i Ahmet pokaže rukom na crnu liniju, koju je Vlah izorao. 

Zatim izvadi nož i položi ga na kamen međaš bez ijedne riječi. 

Naravna plug, pljune u šake i mahne bičem. 

Plug je rezao novu brazdu, svijetlu i masnu, a ta je brazda išla ravno kao 
napeto uže po razvalinama stare, vijugave linije. 

Sunce je blistalo u svakoj novoj, okrenutoj grudi, koja se podatno mrvila, 
obećavajući obilat plod, dok u nedalekom lugu žagorahu mudre ptice. 

Držeći čvrsto ručice pluga, Ahmet se često ogledavaše na brazdu za sobom, i 
oštrim okom gledaše preda se, prema drugom kamenu. Nešto slično radosti i sve- 
tom zanosu istjera iz srca srdžbu, koja se ugnijezdila. u njemu poput zmije otrov- 
nice. 

— Ide li pravo? Ne krivuda, a? — pitao sina, gledajući u zemlju. 

— Pravo, babo. Bezbeli pravo! — poskakivao Meho pred kravama mjereći 
brazdu. 

— Babo, a ako dođe Vlašina, pa kaže da nije pravo, a?- 

Ahmet stane i pokaže natrag na kamen, na kome se osvijetljen suncem bli- 
stao nož. 

Potjera nanovo krave i izore do kraja novu duboku brazdu. 

Stane zatim na kamen i pogleda na drugi kraj, gdje blistaše nož. 

Zemlja zamiriše intenzivnije, a kukci i i crvi izmilješe n na sunce. 

— Je li prava, Meho? — — — 

— Jest prava, babo! 

— Eeeeh! Jesmo Y' učinili pravo? 

— Jesmo, valaj, babo! 

— Haman, a sad dalje! RH S 

Okrenuše krave, namjestiše plug i potjeraše nanovo, orući dalje. 

Zemlja se pušila i mirisala i kao da i ona i sunce i ptice i nebo i sve što je 
bitisalo, tiho i srdačno odjekivaše: 

— Imaš pravo, Ahmete! 

— Imaš pravo, Ahmete!! 

Jato crnih gavranova, što stalno lijetahu nad oranicama tražeći sjeme, odletje 
nekamo prema istoku, nošeno vrelim, prijetećim vjetrom. 

ORAČI 


Neslavljeni pjesmom, neslikani kistom; 
Bez čežnje da budu poznati i moćni, 
Kroz blještave dane i kroz sumrak noćni 
Jednolično idu stazom uvijek istom... 


I onda, kad zemlja bešćutna i teška 
Uskrati im vijence cvijeća i plodova; 

I kad nijema šutnja svemirskih svodova 
Odbije im molbe — bez riječi i sm'ješka..: 


Oni, — mnoštvo smjernih hranilaca svijeta 
Naviklih na borbu još ljuću i goru, — 
Hrabro snose bijedu i najžarčih ljet4... 


I svakoga dana već rano u zoru, 
Kao bezbroj vječno nepobjednih četa, 
Po beskrajnom. polju — bez prekida oru. 


MARKO LANDEKICĆ 

OCI 


Oči, vi ponori duboki u kojima noći noćuju, 
u kojima strasti ko plameni ognjeni palucaju, 


sad opet tuga i mir ko na mirnoj vodi u vama drijema, 


nije svejedno da li vas ima ili nema ili ima 


u noćima, kad nam pogled zastaje na djevojke drage grudima. 


I kad sati biju i biju i biju, 

tad oči sniju i zriju, tad oči gore, 

dok ne izgore do zore. 

Kad se otvore opet u jutro oči ko rastvoreni lopoči, 
tad opet oči govore, viču, mole i ljube, 

tad se opet gube u svakoj stvari i svakom pokretu. 


U oči se djevojka i mladić jedno u drugog zaljubljuju, 


u ljubavi u očima vatra najprije počima da paluca 

i srce jače kuca. 

Tijelo stari i promijeni se, ali oči ostaju, 

sagori tijelo i istanji se, ali oči se produbljuju 

i ko kuglice dvije 

svijet u nama i oko nas odrazuju, 

Nikako svejedno nije da li očiju ima ili nema ili ima. 


IVO LADIKA 


ZAPISI 


Ljeto. Popodnevna žega. U starim klimavim dječjim kolicima, kojih su kota- 
čići od željeza, leži malo dijete. Do usta mu ostaci novina i drugog prljavog pa- 
pira. Nad njegovim se nožicama trese glavica pospana dvogodišnjeg dječačića, 
koji do njega sjedi, dok mu se noge njišu viseći s jedne i s druge strane kolica. 
Vozi ih mati. Na njoj trošna bluza i široka iznošena suknja, Bosa. Ona budi dje- 
čačića, kome glava pada na nožice malenog dojenčeta. 

— Stani se, budu ti časne sestre dale cipele. 

Dječačić je ne sluša, jer je draž sna jača. Pred tom bijednom povorkom ska- 
kuće trogodišnja djevojčica u prostranoj suknji, koja joj seže do golih gležnjeva. 


Možemo li naći stalan oslonac u neprekidnoj mijeni, koja nas okružava, 
određenu točku, sa koje bi nam se pružio pogled na sve, što nam sad zastire ne- 
znanje. Trenutak, kad razum otkriva neku nenadanu suglasnost u toku događaja, 
neznatan je predujam za tu sreću. : 


Unamuno je otpjevao dugačku kantilenu razumu: Prepustivši se srcu, krenuo 
je u područja mističkih zbivanja. Tražio je s naporom, koji je vrijedan svake 
hvale, osnovnu nejasnost jasnoće. Nije ju našao. Don Quijote mu se ukazao tvrdo- 
glavim fanatikom, koji niječe realnost, radi svojih intelektualnih konstrukcija. 
Tražio je previše. Realnost ga je pregazila isto onako nemilosno, kao i plemenitog 
mu viteza. Pirandello je otkrio više od te nejasnoće, ali ju je tražio razumom. 
Uhodio je stravičnom pažljivošću ljudska zbivanja i otkrio u njima elemente, 
koji mogu da potresu do temelja svaku misaonu dušu. Pa ipak obojici moramo 
biti zahvalni radi njihove uspješne borbe s naivnim realizmom u životu. 


Nigdje nismo tako blizu svemu, što je uzvišeno, božansko, kao u prirodi. Li- 
vada, koja završava zelenim brežuljkom, nad kojim se širi plavo mekano nebo, 
šapuće nam najčudesnije riječi u kratkim javljanjima lakih dašaka. Grane, lišće, 
puteljci, — sve je ovijeno tajanstvenošću, koju još više pojačava danje svijetlo. 
Ne treba mrak, da se osjeti zagonetnost oblika. Nad takvim krajolikom kruže naj- 
čudesniji zvuci, bolni i drhtavi kao Vivaldijeve orkestralne kompozicije ili ouver- 
ture Gluckovih opera. Samo ih treba čuti. 


Valjan pisac mora da sam sebe izgrađuje. Ako je dobro upoznao jedan do 
dva jezika, na kojima su napisana velika djela svjetske književnosti, omogućen 
mu je razvoj. Njegov ukus; kritička moć, bez koje je nemoguće zamisliti vrijedna 
pisca, smisao za mjeru, koja je posljedica tvoračke mu smislenosti, osposobit će 
ga za stvaranje snažnih djela. Nije mu potreban nikakav kritički savjet. Kritici 
književnih djela i sami su stvarači, pa će prema tome moći, nezavisno o njegovu 
radu, da dođu do dragocjenih rezultata umovanjem ili istraživanjem djela kla- 
sičnih pisaca. Obrate li se na njegovo djelo, mogu samo da mu pomognu do uspje- 
ha kod čitača, koji se redovno obraćaju desno i lijevo prije nego prihvate novog 

pisca. Ne obrate li mu se, on će i nadalje, svijestan svojih sposobnosti, raditi 
onako, kako njegov talenat iziskuje. Ne postoji talenat, ako je uistinu kulturan, 
koji nema smisla za red svojih pjesničkih doživljaja, koji nema dakle kritičkog 
oka za svoje stvaranje. On je najbolji kritik vlastitih djela. Sve kritike njemu 
su lično suvišne. One su potrebne ili kriticima, koji hoće s pomoću djela mu da 
objasne neka od svojih istraživanja, pa da ih utvrde na konkretnom primjeru, 
ukoliko im se ne da ići klasicima, ili publici, koja, nemajući ličnog suda, voli da 
ima posrednika. Jer iko može oduzeti piscu njegovu tvoračku slobodu upućujući 
ga neprekidno, da se obrati sad ovom sad onom kritiku, utvrđujući time njegovu 
nesamostalnost? Ne piše li kritike, to još ne znači, da nema sposobnosti kritizi- 
ranja. On je samo vrši nad vlastitim djelima. Oštrinu svoje kritičke prirode troši 
na izgrađivanju sebe, prisutan s njome u pjesmi, drami, eseju ili romanu. Ne 
shvaćaju to ljudi slaba znanja, koji cijelo vrijeme, obrćući oči i uši na sve strane, 
čekaju povlađivanje i hrabrenje. Svoju nesamostalnost oni onda opravdavaju po- 
manjkanjem kritike, kao da će njoj uspjeti da od njihovih slabih djela učini do- 
bra. Nema pisca, koji je samo s pomoću hvala i tuđih savjeta došao do vlastite 
zrelosti. U sredinama kao što je naša, talentu bez valjana poznavanja jedne ili 
dviju velikih svjetskih književnosti, kako napisasmo, položaj je vrlo težak. Okru- 
žen većinom ljudima, koji su slabo upućeni u tananosti jezika i stila, može da mu 
polet umjetničke intuicije zakržlja, ili barem da mu bude upućen na kriv put. 
On onda mora da se obazire uokolo, ne zbog toga što ne bi njegov talenat imao 
unutrašnju organizaciju osjećaja, nego jer mu fali čvrst oslon u suđenju, koje mu 
može pružiti samo znanje. Ne upoznavši se s najvećim duhovima svjetske književ- 
nosti u originalu, uzalud traga za idealom. Okolica mu pruža jake talente, ali ta- 
lente, koji su i sami ostali neizgrađeni. Od njih on može malo naučiti. 


OLINKO DELORKO 


MEDITACIJE O DJEGI 


Djeca, djeca, djeca... 

Kako da ih zovemo: angelusi, leptirovi, 
ptičice. 

Da, modrokrile male ptičice, šareni lepti- 
rovi naši, sunčane zrake naše. 

Stakleni praporci ječe u zraku i sunce 
ulazi u naše duše i naše dane tmurne. Djeca 
ih raznašaju, tople sunčane zrake, oni ih 
obijesno, u žarkim snopovima, punim ruka- 
ma, sa smijehom u licu razbacuju po zemlji 
i kroče preko livada, pozaune svirajući, ra- 
dost šireći. Veličanstven je smijeh dječji, du- 
bokoumna je igra, u kojoj teče njihov život. 
Igra ih čuva od zbilje i doklegod kroz nji- 
hov život prolazi nepomućeni tok igre, dotle 
i sreća u njihovim dušama cvjeta. 


Neumorno oni trče po vrtovima i cestama 
i čavrljaju cijelog dana zvonkim glasovima 
zaljubljenih ptica. Nalazimo ih u svim ku- 
tovima i u svim odajama. Oni sjede pod treš- 
njama i udišu miris crvenog sazrijevanja; oni 
se skrivaju u sjenama grmova od žara ljet- 
njeg sunca i vijore po puteljcima, goneći zra- 
kom pamučne niti, što drhtavo poput djevo- 
jačkog uzdaha trepere. Poput razigranih, 
srna jezde uz obalu rijeka, razbijajući u bi-l 
serna zrnca vodu po pličacima na pješčanim 
prudovima i u kasnim poslijepodnevima če- 
znutljivo zovu odmaklo jutarnje sunce, oni 
u sutonima plaču za zorom i umorni od igre 
padaju na krilima majki u duboke sne, no- 
seći sa sobom još zadnje zvukove tihe uspa- 
vanke. 


Jeste li već vidjeli zamišljene poglede, 
kad su upravljeni prema nebu i oblacima, 
što nečujno prelaze plavim svodom ili kad 
u ljetnim noćima stoje na otvorenim prozo- 
rima, te kroz prozirne zastore uporno proma- 
traju mjesečevu svjetlost ili kad u baščama 
drže u rukama malene cvjetove i krijući se 
od drugih poniru u tajnovit svijet bijelih mi- 
risnih čaški. Znademo li što doživljavaju nji- 
hove duše u tim časovima poniranja u tajin- 
stvene ljepote života, znademo li kako umno 
reagira njihov bitak na taj dodir estetskih 
manifestacija, možemo li shvatiti zanos i uz- 
buđenje, koje se rađa u dječjim dušama za 
takvih trenutaka, kad u njih i iz njih struji 
nešto, što opisati nismo u stanju. Da, mi zna- 
mo objasniti mnoge stvari, znamo odgovor 
na mnoga i mnoga zamršena pitanja, a ipak, 


što znamo o djeci, o njihovoj duši i o njiho- 
vim snovima?! 

Samo djeca mogu govoriti sa pticama i 
samo njihove netaknute duše mogu se spora- 
zumijevati sa čistim beskrvnim bitkom ni- 
jemih cvjetova. Čuste li već njihove čudesne 
dialoge? Ne, to nisu tlapnje. O kad bi mogli 
imati tako fina ćutila, da osjetimo onaj ta- 
jinstveni šum, što se razliježe, kad se otva- 
raju dječje duše i darivaju svojim nijemim 
drugovima. Kad bi uopće mogli shvatiti sve 
one pokretne snage u njima, koje njihov ma- 
leni život ispunjaju radošću i sjetom, zano- 
som i bolom, čežnjama i plačem. 


Ali djeca su krhka kao krhki cvjetovi. 


Dovoljna je samo jača sjenka vjetra i oni 
počinju venuti. Odjednom klonu i umorno 
sjedaju u uglove, držeći se rukama za svoje 
snuždene glave. Odjednom utihnu srebrni 
glasovi u zraku i naši leptirovi šareni padaju 
oboreni na zemlju i njihova naprašena svi- 
lena krilašca slomljeno vise uz umorno tijelo. 

Što je to ušlo u našu djecu, u naše ange- 
luse bijele? 

Bolna djeca uvijek gledaju u majke i uvi- 
jek su njihovi pogledi tako tužni. Žar njiho- 
vih očiju podoban je žaru sutonskog sunca, 
on ima u sebi melanholičnu težinu purpur- 
nog sumračja i istodobno nešto od plamena 
vatre, koja dogorijeva. 

Njihove prestrašene blijede glavice, u ko- 
jima poput blistavih smaragda svjetlucaju 
duboko utisnute oči i na kojima postoji samo 
jedno crvenilo, a to je crvenilo usnica, tih 
tamno-krvavih trešanja, kojima vlažna jedna 
nit daje čudan težak sjaj, te male turobne 
glave nijemo mole spasa i ako se čovjek du- 
blje zagleda u te oči, negdje na dnu njihova 
sjaja plače mladi život, što se tek raspleo 
nad zelenom livadom kao proljetno sunce, 
ridaju dani, što još nisu svanuli i noći, što ne 
doživješe magijsku ljepotu modre mjesečine. 
Plače u njima sve ono, što se mora rastanuti, 
sanje i čežnje, neviđeni vidici, nesvanule 
zore, zastrti horizonti, sunca i mora, gore i 
šume, ceste i livade — plače život u malom 
dječjem tijelu, koje ostavlja snaga. Težak 
je taj nijemi nemoćni plač dječje duše, koji 
lebdi na očima umiruće djece, težak je taj 
krik slomljenog dječjeg tjelešca, koje raza- 
raju vatra i slabost, goneći iz njega čežnje, 

s kojima je do posljednjeg časa dječji živol 
ispunjen. 

Djeca žive u snima i sni njihovi izbijaju 
u sjaju očiju. Sjaj očiju ne reflektira na rož- 
nici samo vanjski život, on je i projekcija 
duševna zbivanja njihova. Sa očiju možemo 
čitati sve, što djeca sanjaju i s njihovim sni- 
ma možemo ostaviti težinu vlastitih dana i 
vlastitih briga i još jednom postati laki i po- 
letni poput djece. 


Pogledi teško bolesne djece umno su zre- 
li kao pogledi sijedih staraca. Za kratko vri- 
jeme bolesti kao da je u djeci nestalo sve ono 
nestašno i bezbrižno i pogledi njihovi po- 
staju odjednom strani i daleki kao da dolaze 
iz hladnih sfera svjetlucavog zviježđa. Gle- 
daju nas te upale bolne oči sjetnom mirno- 
ćom, koja će zauvijek ostati neobjašnjiva na- 
ma, koji ostajemo. : 

O, kako čeznu za životom te mutne iscrp- 
ljene oči, kako je ostavljen i tužan pogled 
umiruće djece. O, ta slabašna ispaćena dječ- 
ja tjelešca, ti tanki prozirni prstići, ta bli- 
jeda beskrvna lišea. 

Tko može zaustaviti život, kad počinje 
napuštati tijelo, tko može odagnati smrt, kad 
je svojim ledenim dahom već dotakla život? 

Recite, ima li koja sila, koja može pomoći 
majci, kad zdvojna lomi ruke nad umirućim 
djetetom? Ima li mag koji, što poznaje sve 
tajnovite životne zakone i što u svom mrač- 
nom laboratoriju skriveno čuva eliksir ži- 
vota? Zovite maga, tog čudesnog da pomogne 
majkama i da im spasi bolnu njihovu djecu, 
kad već čovjek ne može pomoći i kad su ne- 
besa zastrta za patnje. 


Život se povlači iz tijela bježeći ispred 
obamiranja po istoj dužnosti, po kojoj u ka- 
snu jesen zelenilo napušta drveće i ptice ise- 
ljavaju iz gajeva uzmičući ispred pustoše- 
nja ledene zime. Studeni vjetrovi lome prhko 
iverje sa šumskih stabala i kako nečujno i 
bez opiranja pucaju sitni udovi grančica, 
tako se nečujno i bez opiranja lomi život i 
u krhkim dječjim tijelima. 

Naša djeca, naši angelusi. 

Ostavljaju nas, odlaze. I više se ne vra- 
ćaju. Proljeće ponovno dolazi, zelenilo se po- 
novno uspinje na krošnje drveća i ponovno 
se ptice vraćaju sa juga i u sjenama skrive- 

nih grmova pričaju strastvene poeme o juž- 
nim noćima i o ljubavnim svojim čežnjama, 
samo djeca, djeca se više ne vraćaju. 

Oni su kao mladost. Odlazi u nepovrat 
i nikad je više nema. 


Trenuci kad djeca umiru ispunjeni su 
mistikom čudesna zbivanja. | 

Tko je jednom držao u rukama slabašne 
ručice umirućeg djeteta i osjetio u prstima 
kako sa posljednjim udarom bila nestaje i 
posljednji trzaj života i tko je jednom samo 
vidio trenutak, kada se plave dječje oči za- 
uvijek zaklapaju i bez krika život gasne i 
bez grčenja nauznak pada laki teret slom- 
ljena tjelešca poput slomljena prutića, taj 
zna kako djeca umiru. Taj zna za potresni 
čas, kad duša, natopljena bolom i očajem 
vapi za umirućim djetetom i kad ruke u po- 
sljednjem naporu drže maleno mrtvo tijelo 
i privijaju ga na grudi, a toplina lagano iz- 
lazi iz njega i lagano ono hladi. Taj zna za 
svu patnju, koje majke u srcima svojim nose, 
kad miluju kosu i lice svog mrtvog čeda i te- 
paju mu lude riječi tetošenja, a čelo njihova 
čeda već je hladno i ukrućeni mir mrtvaca 
već lebdi na blijedom njegovom licu. 

Na odru beskrvna lica naše djece dobi- | 
vaju odjednom laki osmijeh. 

« No smiješak na mrtvom dječjem licu nije 
slučajan, njega ne stvara titraj svijetla i sje- 
na, što ih nemirno razbacuju plamenovi vo- 
štanica, poredane uz mali odar, ni klonuli 
nervi oko usnih kuteva, to tijelo u čeznutlji- 
voj ljubavi za dušom prinosi svoju posljed- 
nju žrtvu. Duša caruje tijelom. Tijelo živi u 
bolesnoj čežnji za dušom i kad duša napušta 
tijelo, tad i život u njemu obamire. Oproštaj 
tijela od duše ispunjen je neizrecivim bolom, 
no bol taj je uzvišen nad grčevima zemalj- 
skih patnja. Samo smiješak kao posljednji 
pozdrav Prati to zbivanje u tajinstvenim ni- 
jemim časovima kad se duša cjelovom ra- 
staje od tijela i za uvijek ga napušta. Još 
dugo poslije toga lebdi smiješak na licu, 
smiješak koji je namijenjen duši, što već 
lebdi u astralnim visinama. 

Djeca na odru blijeda su kao staro fino 
srebro u sjaju mliječne mjesečine. 

U jutro prilaze mrtvom tijelu mali dru- 
govi i drugarice i darivaju mu cvijeće i stoje 
snuždeno, ne shvaćajući što se to zbilo. Do- 

laze mali drugovi i drugarice, nepoznati i da- 
leki, s ulice i iz dvorišta stranih, donose si- 
tno prezreno poljsko cvijeće i odlaze opet na 
igru, a mrtvo slabašno tijelo čeka noć i sa 
samoćom sablasni :mir. 

Sve polazi na počinak. Samo jedna vo- 
štanica kao turobni vitez bdije cijelu noć uz 
mrtvo dječje tijelo, da je umornu zamijeni 
zora. I dok u drugim odajama noćni mir 
razbuđuje disaj djece i trzaje njihovih ne- 
mirnih snova, pokraj odra tek jedna sjenka 
zrakom luta, a to je sjenka mrtvog dječjeg 
lika. 

Puste su odaje bez djece, teški su dani 
sjete. Teško je osluškivati uzdisajima majki, 
kad u noćnoj tišini plaču za svojim čedom, 
kad u snima vape za njim, kad ga dozivlju 
imenom, a to ime sablasno odjekuje sobom i 
nitko se na nj više ne odazivlje. Jeste li već 
vidjeli majke, kad se zdvojno hvataju za gla- 
vu i u sjećanju traže svoje čedo, a uspomena 
pomalo blijedi i pomalo nestaje dječji lik iz 
njihovih nutrina, ostavljajući samo prazni- 
nu i tešku bol. 

Stoje majke za prozorima i gledaju tuđu 
djecu na ulici i plaču u duši svojoj za malim 
čedom, koje su izgubile. Odlaze majke k po- 
steljici svog davno umrlog djeteta i uvijek 
iznova na njoj nešto popravljaju i dugo 
ondje stoje u nijemoj šutnji. Ili prilaze maloj 
škrinjici, u kojoj je pohranjena tajinstvena 
relikvija njihova čeda — mala neznatna 
igračka, primaju je pomno u ruke, cjelivaju 


je i opet je spremaju natrag, brišući skri- 
vene suze iz očiju. Mnoge su suze pale na te 
ostavljene igračke umrle djece i mnogo je uz- 
disaja ostalo u opustjelim dječjim odajama. 

Samo jedna čežnja da se ispuni majkama. 
Kad bi još jednom plaho njihovo čedo tiho 
ušlo u sobu kao što je to toliko puta prije 
učinilo i kad bi mogle uzdahnuti — dijete! — 
i privinuti ga opet na svoje grudi, da osjete 
njegovu toplinu. Pomilovat njegovu blijedu 
bojažljivu glavicu i pitat ga, zašto je tako 
dugo izbivalo i unaprijed oprostiti, ako je 
zgriješilo. 


Kad su svi već davno zaboravili malo 
djetence, što se nestašno igralo na ulici i 
trčalo po vrtovima i jednog dana ostavilo 
drugove svoje i igru i pošlo na daleki nepo- 
vratni put, da, kad se više nitko ne sjeća 
jednog plahog lica sa ulice ili prozora, maj- 
ka jedna još uvijek u duši svojoj pali kandi- 
lo pred utihnulim likom svog čeda, pa i onda, 
kad je uspomena već tako blijeda, da je sa- 
mo još majčina ljubav može održati. 

Majke nikad ne zaboravljaju svoju dje- 
cu. Kao štogod djeca u trenucima rastanka 
svoj posljednji pogled upravljaju majci, kao 
da je žele još posljednji put pomilovati, tako 
i majke posljednje napuštaju u duši svojoj 
tjelešce svog čeda. One nose breme bola do 
posljednjeg časa. 

Jer majke uzmiču samo ispred smrti. 


Otto Sehmeitzer 


MRTVOJ DJEVOJCI 


Ti si tužna vrba kraj crkve vjenčanja, 
Probodena srna na početku šume, 

Ti si trepet svijeće umirućem danu, 
Razlivena suza na ruci vrtljara. 


Ti si oko sutona pokriveno snijegom, 
Ugasla krijesnica na prozoru svibnja, 
Ti si sjenka bola bašti ružmarina, 
Nepovratna jeka utihnulog zvona. 


Danas prije mraka vratiše se laste, 
Zvonila su zvona zaljubljenih duša, 
Na rasevali jorgovan ispred tvoje kuće 
Spustio se anđeo da zvonjavu sluša. 


I zvao je tebe da -mu krila gladiš. : 

A ti možda s usne, večernjače zvijezde, . a 
Pereš krvav poljubac zašloga sunca.  - 
Kasnije, kad svršiš, u grobu se hladiš. ' i 
že Vlado Vlaisavljević 


DOZIVANJE LAĐA NA BIJEG — 


U predvečerje u luci su polegle magle 

kao ovlažene paučinaste. plahte; 

i odjednom su lađe, — modrikaste jahte —;: 
nečujno zabrodile. 


Ja sam kao obično stajao sam 

i gledao:' 

kako mornarove ruke lagašne i trome bivaju 

i bjeličasta jedra se duže u proziran svileni pram, 
— te ruke što me dugo, dugo dozivaju 

— ta jedra što daljinom, daljinom okivaju. 


Ne ću da bježim. I nisam se ni makao. 

Svjetiljke se na obali palile pod velom, 

Netko je u meni ipak plakao 

kad su lađe već sličile raspršenom oblačiću bijelom. 


Augustin Stipčević 


KEŠ 


Vladimir Kirin Rab, katedrala 


FILOZOFIJA I ŽIVOT 


Veza između filozofije i života može se 
u dvostrukom smislu razmatrati. Jedanput 
se može razmatrati odnos između filozofsko- 
ga stvaralaštva i života, t. j. pitati u kakvom 
odnosu stoji to stvaralaštvo prema aktual- 
nom kulturnom životu uopće. Može se pitati, 
da li kulturni milieu determinira na neki na- 
čin filozofsko stvaralaštvo, i kako. Ukratko, 
da li su i u kom su smislu filozofi u svom 
radu povezani sa životom. — Drugi smisao 
ove teme dao bi se izraziti pitanjem: da li 
je filozofija životu potrebna? Da li je ona 
neminovna manifestacija svakoga ljudskog, 
svakoga kulturnog života, i zašto ona tome 
životu treba. — I prema tome će i naš za- 
datak biti dvostruk. 


Prije nego uđemo u samo razmatranje 
tih pitanja, ne će biti posve suvišno, ako ob- 
jasnimo glavne pojmove, kojima ovdje ope- 
riramo, a to su pojam filozofije i pojam ži- 
vota. 

Teško bi bilo naći takvu definiciju filo- 
zofije, s kojom bi se svi filozofi složili. Dok 
jedan određuje filozofiju kao traženje osno- 
va i uzroka svega (Platon), drugi kao savr- 
šeno znanje svega što se može znati (Descar- 
tes),atreći kao znanost o apsolutnom (Schel- 
ling), dotle bi četvrti rekao, da je ona zna- 
nost o principima (Uberweg), ili peti da je 
ona umijeće duhovnoga vodstva do životne 
sreće (stoici). Jedni je dakle smatraju osno- 
vom svega znanja, drugi je smatraju sinte- 
zom svih nauka, a treći znanošću koja se 
bavi svojim posebnim predmetom: apsolut- 
nim uzrocima i posljednjim svrhama svega. 
— Međutim iako je nemoguće dati defini- 
ciju, koja bi obuhvatila sve filozofsko stva- 
ralaštvo, koja bi vrijedila za sve filozofe, 
ipak bi se svi složili u uviđanju jedne ko- 
načne intencije, prema kojoj se sav filozof- 
ski misaoni rad kreće, a to je, da je ona tra- 
ženje jedinstva u svem bitku i bivanju, da 
ona daje jedinstven znanstveni nazor o svi- 
jetu i životu. 

Dok je pojam svijeta, koliko nam ovdje 
treba, odmah posve jasan, s pojmom života 
nije tako. Svi će znati, da pod svijetom ra- 
zumijevamo svu materijalnu stvarnost oko 
nas, svu zazbiljnost kojom se bavi fizika i 
kemija, pa je i nazivamo fizikalno-kemij- 
skom stvarnošću. Pojam života se u razli- 
čitim znanostima, a i u različitim filozofskim 


koncepcijama različito određuje. Biologija 
shvaća taj pojam drugačije nego psihologi- 
ja, a ova opet uže nego antropologija. Mi ga 
ovdje moramo shvatiti u njegovu najširem 
smislu. On nije ni gola fizička, pa ni bio- 
loška eksistencija. On nije tek bivanje, de- 
terminirano samo neminovnim zakonima 
biološke nužde, nego i svijesno proživljava- 
nje svijeta i držanje u životu (Lebens- 
fiihrung). Pod taj pogled ulaze i sve one sile, 
koje ljudski život nose i tvore. Životna za- 
zbiljnost prema tome nije gotova datost, ona 
se ne provodi u određenim nužnim oblicima. 
Život je proces, koji se razvija i dopunja. On 
nosi sa sobom nove komplekse i nove mo- 
gućnosti. Njegov se lik neprestano mijenja, 
diferencira i obogaćuje. A te nove mogućno- 
sti i novi oblici ne nastaju samo po biološkoj 
nuždi, koja je po svojim determinantama, 
iako neminovnim i neotklonjivim, ipak siro- 
mašna. < Svijesno-kulturni život čovjekov, 
unutar koga spadaju sve ideje i vrednote, 
od etičkih i socijalnih pa sve do metafizič- 
kih, obogaćuje se neprestano novim determi- 
nantama i određuje novim smislom. U vidu 
te punine doživljavanja i manifestiranja ži- 
vota shvaća i određuje antropologija život 
čovjeka. Biologija, imajući u vidu samo golu 
animalnu eksistenciju čovjekovu, ne vidi, a 
prema tome i ne razumije i ne tumači čo- 
vjekov život u njegovoj punoći i u njegovu 
živu bogatstvu. Gledati čovjeka u cjelovito- 
sti njegove eksistencije, dakle jednako u 
njegovu prirodno-nužnom opstanku kao i u 
slobodnom kulturnom djelovanju, znači gle- 
dati i htjeti razumjeti čovjeka i njegov ži- 
vot u cjelini. — Moći zajednice ne treba 
podcijeniti pred silama prirode, jer i one 
svojom snagom pritežu i determiniraju život 
čovjeka. Život čovjeka, koji nije nikada 
gotov, nego se uvijek u novim oblicima ra- 
zvija, možemo i razumjeti po aktualnim 
ciljevima i idealima. Njemačka riječ Wir- 
klichkeit (zazbiljnost) i dolazi od _wirken 
(djelovati). Po djelovanjima, po akcijama 
razumljiv je život čovjeka. A akcije su ljud- 
ske razumljive po smislu, po cilju koji čo- 
vjek sebi postavlja. — Prema svomu tome 
pod pojmom života se jednako shvaća vege- 
tativno-animalna kao i kulturna eksistencija 
i manifestacija čovjekova bivstva u cjelini. 

Objasnivši tako smisao ovih dvaju osnov- 
nih pojmova našega izlaganja, pojma filo- 
zofije i pojma života, vratimo se na prvo 
postavljeno pitanje: da li život determinira 
filozofsko stvaralaštvo, da li je filozofsko 
mišljenje proizašlo iz života i njegovih pro- 
blema, ili je daleko od momentane, aktualne 
životne stvarnosti, u smislu hladne kabinet- 
ske spekulacije naprosto produkat duhovi- 
tosti i domišljenosti. 

Na to će nam pitanje moći dati siguran 
odgovor samo povijest filozofije u vezi s po- 
viješću kulture uopće. — Otvorimo, bez si- 
stema, neke stranice povijesti filozofije i 
pročitajmo, kakav nam se tamo odgovor daje 
na postavljeno pitanje! ' 

Na gotovo prvim stranicama evropske 
kulturne povijesti susrećemo ime jednoga 
filozofa, koje je toliko popularno, da se go- 
tovo nekom nuždom asociira uvijek uz riječ 
filozof. To je ime: Sokrat. — On je kao 
prototip filozofskog stvaralaštva, neizbrisi- 
vim slovima ubilježen u povijest filozofije. 
A što je on zapravo evropskoj filozofiji dao? 
Poznavalac Sokratovih misli znao bi o nje- 
govoj filozofiji ukratko reći, da se on u dis- 
putacijama služio određenim metodama 
(ironijom i maieutikom), da je prvi znan- 
stveno obradio indukciju i definiciju i da je 
u etici naučavao, da je krepost znanje. Time 


bi i dao sukus Sokratove nauke. 1 sad bi: 


netko, tko samo iz udžbenika poznaje lo- 
giku i njeno kadgod suhoparno i bezživotno 
izlaganje o pitanjima indukcije i definicije, 
mogao pitati: Pa kakve veze ima taj Sokra- 
tov rad sa životom njegova vremena i pita- 
njima njegove kulturne sredine? Zar je naj- 
aktualnije pitanje njegova vremena bilo 
pitanje indukcije i definicije? Zar je tvrdnja, 
da se zlo čini samo iz neznanja, bila tako 
odlučna i životu korisna? — Bez poznava- 
nja duha njegova vremena ne možemo na to 
itanje odgovoriti. 
Ž Sokrat Slavi u kulturni život grčki, kada 
njim dominira nauka sofista. Sofisti, raz- 
bivši vjeru u stare bogove i ustaljene moral- 
ne propise, svojom vještom dijalektikom 
uvjeravahu ljude, da je istinito i dobro ono, 
što čovjeku koristi. Nema objektivnih norma 
ni vrednota, nema jedinstvenog vrijednos- 
nog mjerila. Čovjek je mjerilo svega. Istinito 
i kreposno je ono, što odgovara potrebama 

i prohtjevima života i situacije. Naučavaju 
tako, nadmudrujući se, opći relativizam i 
vrijednosni nihilizam. — Relativizam i nihi- 
lizam su uvijek znakovi teške kulturne krize, 
U tu duhovnu pometnju ulazi ličnost So- 
kratova. Bistrinom svoga duha i snagom 
svoje ličnosti razbija on duhovnu maglu 
svoje sredine. Pokazuje u pravom svijetlu 
pseudofilozofska izlaganja sofista i jednom 
za svagda iznosi nepobitnu misao, da filozof 
treba da spušta glavu samo pred jednom si- 
lom, a to je sila jasnoće i istine. Korist i 
strah ne mogu biti izvori istinitog spoznava- 
nja, niti može probitak biti regulativ vri- 
jednoga života. Težnja za jasnom i bistrom 
spoznajom, pouzdanje u umne snage ljud- 
ske i vjera, da svijest po umu može najbo- 
lje regulirati ljudski život, nosila je Sokrata 
u njegovim filozofskim, a time i opće-kul- 
turnim nastojanjima. Nema sigurnoga znanja 
bez  jednoznačnih  pojmovnih određenja. 
Pojmovi se pak jednoznačno određuju defi- 
nicijom. 1 zato je Sokrat postao osnivačem 
definicije. Ništa nije bilo potrebnije u toj 
relativističkoj. nejasnoći, nego točno odre- 
diti, točno definirati pojmove, o kojima i“ 
kojima se raspravlja. Da je ta jasnoća mnoge 
za sobom povukla, a mnogima smetala, do- 
kazuje čitav život i uspjeh Sokratov, kao i 
njegova smrt, koja ga je i zadesila zbog isti- 
ne, koju je naučao, i zbog energičnog i bes- 
kompromisnog stava, kojim je istinu nauča- 
vao. Radikalne, a usto i moralno jake ličnosti 
i njihove jasne misli uvijek su smetale ti- 
ranskim vladavinama, pa se eto nije dogodio 
izuzetak ni u tadanjoj Grčkoj. — Naučavati 
ljude, da je moguć samo jedan moral i da je 
taj moral posljedica jasnoga znanja, bila je 
spoznaja, koja je jedina mogla spasiti to 
relativističko i nihilističko doba, ali i upro- 
pastiti one koji su na tom relativizmu gra- 
dili svoju moć ili slavu. Svojom povezanošću 
logike i etike, teoretskog i praktičkog mo- 
menta, mišljenja i djelovanja pomirio je 
Sokrat i u teoriji i u praksi ovu često nagla- 
šavanu oprečnost i dokazivao njihovu kore- 
laciju. Sokratova je nauka bila dakle uvje- 
tovana neminovnim potrebama njegova vre- 
mena. Da je bila aktualna, nepobitni nam i 
jasni dokaz pruža za to njegova smrt. 
Platon, najveći učenik Sokratov i ne- 
sumnjivo jedan od najvećih filozofa sviju 

vremena, nije manje sin svoga naroda i svoje 
sredine nego Sokrat. Na osnovima Sokrato- 
ve nauke, a obuhvativši svojim pogledom sve 
zbivanje tadanje stvarnosti, izgradio je svoju 
nauku o idejama, iz koje izvodi jednako 
etiku. kao i nauku o državi. Najpoznatiji i 
najveći predstavnik etičkog i metafizičkog 
idealizma iznio je u svojim sjajnim dijalo- 
zima jednu filozofsku koncepciju, koja još 
danas živi u temeljima evropskoga kul- 
turnog shvaćanja. Mi se na žalost ne može- 
mo upuštati u to, da ma i u najgrubljim 
konturama ocrtamo ovdje njegov cjelovit 
sustav; sustav, u kom svijet ideja, kao sistem 
vječnoga i neprolaznoga smisla i značenja, 
lebdi kao regulator i determinanta svega 
što je istinito, lijepo i dobro. Mi se ne mo- 
žemo upuštati u izvođenje njegove vrijedno- 
sne hijerarhije iz osnovnog sokratskog stava 
prema problemima svijeta i života. Treba 
tek da naglasimo, da i kod njega nauka o 
idejama stoji kao suprotni pol tadanjem 
naučanju, tadanjoj nauci o pojedinačnom i 
relativnom. Pojedinačno je za nas i realno 
samo koliko participira na općem, na poj- 


movnom bivstvu. Ideje nisu neke utvare, 


nego smisao i značenje osjetnog svijeta, i 
kao takve one imadu svoju posebnu eksi- 
stenciju koju ne tangiraju promjene u našem 
osjetnom svijetu. U etici je isto tako. Česti- 
tost, dobrota, pravednost i druge etičke oso- 
bine po tome su vrijedne, što participiraju 
na ideji kreposti. Najviša je pak ideja — 
ideja dobra, koja je u biti harmonija, a oči- 
tuje se kao pravednost. Međutim ideja se 
pravednosti može ostvarivati samo u ljud- 
skoj zajednici, u državi. O obliku države 
ovisi mogućnost i stepen, odnosno oblik mo- 
ralnog života svake zajednice. Nije čudo, što 
je onda Platon problemu države posvetio 
najveći dio svoga rada. 

Platonova »Država« obuhvata deset knji- 
ga, i u njima je on iznio najvažnije proble- 
me svoje filozofije, a to su problemi nauke o 
državi, problemi etike, nauke o odgoju, filo- 
zofije povijesti i kritike društva. Mnoge su 
već knjige ispisane, u kojima su raščlanjeni 
svi ti mnogobrojni problemi Platonove filo- 
zofije. Mi ćemo se zadržati tek na nekim 
osnovnim pitanjima Platonove države, jedne 


6d najvećih »utopija« sviju vremena, i po-. 


kazati, kako je ona usko bila vezana s vre- 

menom i kako je izrasla iz života, u kom je 
Platon stvarao. 

Stvarajući koncepciju svoje države, Pla- 
ton je imao pred očima suvremeni politički 
i državni život Atene, u kom su politički 
preokreti bili na dnevnom redu, a pojmovna 
nesigurnost i neznanje u državnim poslovi- 
ma glavni uzrok svim nedostacima. I tako 
Platon u ideji najbolje države oprovrgava 
zapravo vrijednost svoje političke stvarno- 
sti i daje nacrt, koji bi trebao da bude regu- 
lativ, ako bi se htjela stvoriti bolja država. 
— Rekosmo već, da on mogućnost, odnosno 
oblik moralnog života izvodi iz oblika općeg 
državnog života. U ratničkoj državi ne mogu 
građani ostvarivati najviše dobro (praved- 
nost), kad sav život ratnika ide samo za 
slavom. U građana ratničke države razvija 
se samo slavohlepnost. — U novčanoj drža- 
vi, u državi gdje je samo ekonomski pro- 
blem važan, ne mogu građani, pretvorivši 
čitav život u vašar, stvoriti oblik nekog 
sretnog života, jer nezasitni poriv za zara- 
dom, koji se očituje u neskrupuloznoj i ne- 
milosrdnoj trci za profitom, obuzima pomalo 
sve. Ni demokracija, a to je bio oblik poli- 
tičkog života tadanje Atene, nije sretan 
oblik državnog života, jer ni u tom politič- 
kom životu nemaju glavnu riječ najbolji i 
najsposobniji, nego demagozi, koji su ponaj- 
češće neznalice i nesposobnjaci. U takvoj je 
onda državi sve nesigurno. Sve se osniva na 
hirovitosti i momentu. Zato nije čudo, da se 
taj oblik vladavine često promeće u tiran- 
stvo. Tiranska pak država ne može pogodo- 
vati moralnom razvitku društva. U njoj se 
odgajaju nasilnici na jednoj, a ropske duše 
na drugoj strani. 

Iza tako ocrtanih konkretnih državnih 
oblika izvodi Platon nacrt idealne države, 
u kojoj bi vladali najbolji i najsposobniji. 
Ta zajednica, u kojoj će u isti mah biti 
ostvaren i aristokratski i socijalni oblik 
državnog života, bit će stvorena odgojem. 
Politika treba da bude stvar odgoja. Po tom 
novom odgojnom i obrazovnom sistemu, koji 
bi imao biti svima pristupačan, izlučivat će 
se ljudi u tri sloja društvenoga i državnog 
života. Jedni će biti oni, koji su mogli tek 
najnižim uvjetima zadovoljiti, i oni će sači- 
njavati stalež seljaka, obrtnika i trgovaca. 
Oni, koji pokažu više sposobnosti, postat će 

čuvari države (vojnici i činovnici), a naj- 
odličniji — najsposobniji i najbolji — posta- 
jat će njeni upravljači. Oni će imali i zna- 
nja i moralne sposobnosti, da upravljaju 
državnim poslovima; a da bi mogli čitav svoj 
život posvetiti samo dobru zajednice, koja 
im je povjerena, ne smiju se ničim drugim 
baviti. Za njihov život vrijede naročito stro- 
ga pravila. Oni ne smiju imati ni porodice 
ni nikakva privatnog vlasništva. Bez pri- 
vatnog vlasništva, bez nakita i blaga, ukrat- 
ko bez ikakva ličnog interesa, živeći nekom 
vrstom logorskoga života, oni će moći sve 
svoje vrijeme i svu svoju pažnju posvetiti 
samo općem dobru. Moći će se predati samo 
socijalnom radu, a to je i zadatak vladara. 
U takvoj će se državi moći ostvarivati ma- 
ksimum pravde, a u tom i leže najviši za- 
daci čovjeka uopće. 

Nacrt te idealne države, ta »utopija<, koja 
vječno živi, stvorena je samo iz želje, iz na- 
mjere da služi kao uzor i kritika realnom 
životu. Kao što je Platon, pravi učenik So- 
kratov, tražio da filozofska jasna spoznaja 
vodi i upravlja privatnim životom, mora- 
lom, tako se po njoj, kao izgrađivanju i 
otkrivanju idejnih uzora, treba da reformira 
i država. On je odviše realističan kritik, a 
da bi mu se mogla odreći veza sa životnom 
aktualnošću, a njegova se Država može na- 
zvati utopijom samo toliko, koliko su uto- 
pističke sve one teorije i programi, koji se 
grade na pretpostavci, da će čovjek ipak 
jednom moći regulirati prohtjeve svoje niže, 
bestijalne prirode i upraviti i urediti život 
prema idealnim zahtjevima svoga uma, pre- 
ma onome što smatra najvrednijim i najbo- 
ljim, ukratko prema ideji humaniteta. 

Platonov sistem postaje tako razumljiv 
iz duhovnoga života njegova naroda i nje- 
gova vremena. On izvire iz nužde života. 
On bazira na konkretnim iskustvima, a za- 
vršava u idealnoj slici, kao i sva duhovna 
nastojanja čovjekova. 

Prolistajmo malo dalje kulturnu povijest 
Evrope i zaustavimo se na prijelazu dviju 
velikih epoha, na prijelomu dvaju kultur- 
nih shvaćanja, na raskrsnici srednjega i no- 
voga vijeka. — Može nam netko nabrajati, 
što se je tu sve dogodilo. I otkriće Amerike, 
i pronalazak baruta, i izum štamparije — 
a sve nam to ne kazuje ništa o novom doba, 

o novoj kulturnoj epohi, o novom životu, 
odnosno duhu evropskoga čovjeka; ali ako 
nam prikaže na primjer stvaralaštvo _filo- 
zofa Descartesa, otkrio nam je, u čemu 
se razlikuju kulturna shvaćanja, na čem se 
lome kulturne epohe i otvaraju vidici novo- 
ga kulturnog života. I otkrića i pronalasci, 
i reformacija i osnivanje nacionalnih drža- 
va, sve je to tek vanjski znak novog duha, 
novog gledanja na svijet i novog ocjenjiva- 
nja života. Descartesova filozofija pokazuje 
jasno, gdje leže osnove toga novog, evropskog 
kulturnog života. — Osnove novog duha 
leže u novom shvaćanju čovjeka, u novom 
određivanju njegove vrijednosti i njegova 
položaja u svijetu. Teocentrizam, nazor da 
je bog izvor i konačni smisao svijeta, a po 
tom i centralni filozofski i opće kulturni pro- 
blem, zamijenjen je antropocentrizmom, 
shvaćanjem po kom čovjek postaje centralni 
problem naučnoga interesa. Da se nađe od- 
gonetka na najdublja pitanja, potrebno je 
istražiti čovjeka u njegovim dubinama. 
Treba istražiti subjektivne momente i mo- 

gućnost, odnosno doseg ljudske spoznaje. Po 

tom onda stavu i problem svijeta, pitanje 

istraživanja prirode, dobiva drugo značenje. —— 
Problem svijeta je u srednjovjekovnoj nauci 
imao sasvim drugo mjesto nego sada. Istra- 
živanje prirode nije bilo samo sebi svrhom, 
nije imalo neku dublju i samostalnu vrijed- 
nost. Ta priroda je tek ograničeni prostor. 
gdje se »odigrava drama ljudske povijesti 
od prvoga grješnoga pada do posljednjeg 
suda« (Aster). Čovjek renesanse gleda na 
svijet kao na neizmjerni univerzum, koji je 
vrijedan i zanimljiv da se istražuje. U tom 
shvaćanju leži poticaj svim novim istraži- 
vanjima i velikim otkrićima na pragu no- 
voga doba. U afirmaciji vrijednosti svijeta 


leže uzroci interesa za pozitivne nauke, a u 


novoj matematskoj metodi njihov uspjeh i 
napredak. 

U tim raznolikim novim otkrićima, ro- 
đenim iz novog duha, novog shvaćanja i 
ocjenjivanja čovjeka i svijeta, u divergentno 
često formuliranim istinama treba da nađe 
izlaz filozofija. I naći će ga, misli Descartes, 
ako bude smatrala istinitim samo ono, što je 
jasno i razgovijetno. Da se do tih istina do- 
đe, treba u početku u sve sumnjati. Ta mđto- 
dička skepsa, kao i izvođenje jedne nesum- 

njive (jasne i razgovijetne) istine iz druge, 
počevši od one polazne: cogito, orgo sum 
(mislim, dakle postojim), u koju ne može 
nitko sumnjati. pa do konačnih jasnih i raz- 
govijetnih spoznaja o osnovnim elementima 
svega — o supstancama. glavne su oznake 
Desceartesove filozofije. Problem metode je 
centralni problem Descartesov, a. iza njega 
i sve filozofije novoga doba do Kanta, a i 
poslije. Matematska egzaktnost i sistema- 
tična zatvorenost postaje spoznajni ideal 
filozofije. a izgradnja racionalne, ali u isti 
mah mehanističke spoznaje prirode njen cilj. 
Ta egzaktnost i kritičnost na jednoj strani, 
a metafizički idealizam (supstance: protež- 
nost — misaonost — bog) na drugoj, poka- 
zuju jasno povezanost između dvaju gleda- 
nja na svijet — srednjovjekovnoga i rene- 
sansnoga. — Nova pitanja su postavljena, 
novi problemi su otvoreni, ali rješenja nisu 
mogla biti svuda nova. — Spoznavanje pak 
tom novom metodom osnovnih veza u svijetu 
treba da bude sigurno uporište za sve istra- 
živanje i sve znanje o svijetu i čovjeku. — 
Filozofija treba da se oslobodi teologije i 
treba da postane samostalna znanost. To je 
zadatak, koji, po Descartesu, ulazi jasno u 
povijest filozofije. Matematika kao stroga 
znanost postaje ideal filozofskom stvarala- 
štvu, koje se razvija u tom duhu. Spinoza, 
Leibniz i Wolff su za to najbolji dokaz. Kant 
nastoji metafiziku dovesti »in den sicheren 
Gang einer Wissenschaft«. Pionir na tom no- 
vom putu je Descartes. — Problematika 
Descartesove filozofije je odraz duha njego- 
va vremena, koga je on ujedno i najsjajniji 
reprezentant. 


Prije nešto više od stotinu godina Evropa 
je proživljavala teško razdoblje svoje povi- 
jesti. To je bilo doba iza francuske revolu- 
cije i napoleonskih ratova. Slom Napoleonov, 
razrušena sela i gradovi, neostvareni ideali, 
zapisani samo još na krvavim zastavama re- 
volucije, bili su rezultat velikog ljudskog na- 
pora. Posljedica je bila — razočaranje i 
umor. Najveći pjesnici toga doba, kao Byron 
u Engleskoj, Heine u Njemačkoj, Leopardi u 
Italiji, Puškin i Ljermontov u Rusiji, kao i 
veliki kompozitori: Schubert, Schumann, 
Chopin jasno izražavaju pesimističko ra- 
spoloženje svoga vremena. Ipak mu je naj- 

Arthur 


filozof 


izražaj dao 
Schopenhauer. 


adekvatniji 


Doba, koje iza velikih napora i Žrtava 
nije ostvarilo ništa vrijedno i novo, doba u 
kom se počelo sumnjati ne samo u moguć- 
nost ostvarenja visokih ideala francuske re- 
volucije, nego i u mogućnost umnog uprav- 
ljanja života uopće, bilo je u svom gledanju 
na svijet i određivanju smisla i vrijednosti 
života najbolje reprezentirano Schopenhau- 
erovim metafizičkim voluntarizmom i njego- 
vom. konzekvencijom — pesimizmom. — U 
svom glavnom djelu »Die Welt als Wille und 
Vorstellung« (Svijet kao volja i predodžba) 
dao je već naslovom odgovor na posljednja 
pitanja. Svijet sa svom svojom mnogolikom 
pojavnošću dan je nama tek kao naša pre- 
dodžba. Predočujući pak predmete i doga- 
đaje ne možemo razumjeti i ocijeniti svijet 
i život, jer ne vidimo osnove, iz kojih sva 
njegova dinamika ključa. Međutim i ta ko- 
načna pitanja može čovjek odgonetnuti, i 
osnove svijeta može on otkriti. Ne doduše 
predočujući svijet, jer je predodžbeni svijet 
samo svijet “ obmane  (Seheinwelt). Nego 
kako? Tako, da intuitivno zaroni u samoga 
sebe; da otkrije bivstvo svoga bića. Otkrivši 
bivstvo, upoznavši osnov svoga bića kao di- 
jela kozmosa, upoznaje čovjek osnov svijeta. 
A što smo mi u najdubljem osnovu našem? 
Volja — odgovara Schopenhauer. Pa kao što 
smo mi u prvom redu voljna bića, tako je, 
analogno našem biću, i čitav svijet u biti — 
volja. To je Schopenhauerov odgovor na ko- 
načna metafizička pitanja. On je time svi- 
jetu radikalno odrekao umnost kao osnov, i 
nije čudo, da je posljedica te spoznaje — 
pesimizam. Ako u osnovu svijeta leži ne- 
utaživa i bezumna volja, koja ne može nika- 
da biti zadovoljena, koja uvijek tjera svijet 
bez cilja i svrhe naprijed, kako onda može 
biti u njem išta pozitivna i vrijedna. Volja 
se u mrtvoj prirodi manifestira kao nesvi- 
jesna sila, u životinjskom svijetu kao poriv, 
a u čovjeku kao svijesno htijenje, ali u biti 
su sve te manifestacije isto. Volja se razvi- 
ja nesvijesno i instinktivno, mnogoliko, ali u 
stalnom nezadovoljstvu i neugodnosti. Svijet 
kao volja ne može biti drugo, nego svijet 
patnje. Čovjeku, koji tu patnju svijesno do- 
življava, dosuđen je najteži udes. On mora 

svijesno živjeti u svijetu, koji je najgori od 
svih mogućih svjetova, i u kom je sreća i 
mir tek — iluzija. Svijet, odnosno život nema 
nikakva smisla ni svrhe izvan sebe, jer on 
ne može iz sebe izaći. U sebi pak osim be- 
smislene i bezvrijedne volje ne nosi ništa. 
— S ovakvim je rezultatom rijetko kada 
ljudska misao završavala. Filozofska kon- 
cepcija Schopenhauerova, u kojoj je na naj- 
adekvatniji način izraženo raspoloženje i 
ocjena života njegove sredine, pruža jedan 
dokaz više, kako je filozofsko stvaralaštvo 
povezano s vremenom i iskustvom, iz koga 
je proizašlo. 

Zaustavimo se na još jednom filozofskom 
misliocu, čiji će nam filozofski rad poka- 
zati, kako se duh i shvaćanje nekoga na- 
roda, nekoga milieua odražava u stvaranju 
filozofskih koncepcija. Mislilac, koga ćemo 
ukratko upoznati, jest amerikanski filozof 
William James. 


Amerikanski interes upravljen je samo 
na neposredno i aktualno, a volja za efe- 
ktom, za vanjskim uspjehom predominan- 
tna je njihova karakteristika. U pitanjima, 
koja se odnose na svijet u cjelini, ostaje samo 
na površini. On ne luči mišljenje od djelo- 
vanja i ne razumije, što bi imala da znači 
ideja čiste teoretske istine. I zato je Jame- 
sov pragmatizam, koji uči, da je isti- 
nito samo ono što koristi životu, što unapre- 
duje život, nazor koji tome duhu odgovara. 
Istina je instrumenat života. Njom se ne iz- 
ražava neki apsolutni ili objektivni odnos. 
Istinitima možemo smatrati samo one su- 
dove, one formulacije iskustva, koje su se po- 
kazale uspješne u životnoj praksi. Pričine li 
nam se kadgod kontradiktorni dokazi jedna- 
ko uvjerljivi, kolebamo li u odluci, kojoj 
tezi da pripišemo atribut »istinita«, potrebno 
je da proslijedimo pitanja do naših vitalnih 
i moralnih interesa. Oni treba da dadu od- 
lučnu riječ. James pobija mišljenja da bi 
neka »objektivna istina« imala opće znače- 
nje za sve ljude. Ljudi usvajaju i odbacuju 
nazore ne prema snazi i uvjerljivosti te ob- 
jektivne istine, nego prema svojim potre- 
bama i svome temperamentu. — Cilj je filo- 
 zofske spoznaje, po pragmatizmu, povezali 
iskustvene činjenice u takovu sliku svijeta, 
koja će koristiti i unapređivati život. Da- 


kako da jedna slika svijeta ne će jednako 
koristiti svima, i zato imade toliko istinitih 
slika svijeta, koliko imade tipova ljudskoga 
života. James zato nalazi i u svakom vjer- 
skom obliku neku istinu, ukoliko je, i za koga 
je taj vjerski oblik značio izvjesno olakšanje 
i napredak života dotičnoga tipa ljudske 
eksistencije. — Taj Jamesov konsekventni 
utilitarizam, a onda nužno i relativizam, 
prava je slika amerikanskoga duha, ameri- 
kanskog shvaćanja svijeta i života. 


I tako bismo mogli prelistavati cijelu kul- 
turnu povijest našu, pa bismo svuda naila- 
zili na bjelodane potvrde za to, da je filo- 
zofsko stvaralaštvo, da su filozofski nazori 
bili uvijek uvjetovani i na neki način deter- 
minirani vremenom i prilikama, u kojima je 
filozof-stvaralac živio i radio. Njihovi su se 
pogledi uzdizali iz najdubljih iskustava i 
često najtežih sudbina. Ti pogledi nisu drugo 
nego dogledanje tih dubina i iznošenje vječ- 
nih sudbina. Našli bismo doduše u povijesti 
filozofije i manje važnih mislilaca, nastav- 
ljača koji su razrađivali i raščlanjivali veli- 
ke koncepcije kulturnih protagonista. Nji- 
hov marni posao se u svojim detaljima kad- 
god pričinjava životu posve stran, ali i on, 
doveden u vezu sa svojim izvorom, jasno 
pokazuje svu blizinu i živahnost života. 


Međutim ocijenimo značenje ovih naših 
izvoda! 


Posve bi kriv zaključak iz nanizanih hi- 
storijskih primjera izvukao onaj, koji bi 
ustvrdio, da filozofski nazori, uvjetovani vre- 
menom u kom su rođeni, imadu svoje zna- 
čenje i svoju vrijednost samo za onu sredinu, 
u kojoj su stvoreni. Filozofski nazori, iako 
srasli sa životom i vremenom u kom su na- 
stali, ne umiru zajedno s tim vremenom. So- 
kratova težnja za prevladavanjem naučnog 
relativizma i moralnog nihilizma, koje se 
postizava samo jasnom spoznajom, živi još 
i danas. Vezanje pojedinca na cjelinu, izvo- 
đenje ljudske vrijednosti i smisla života iz 
vječnoga životnoga reda, smisao je Platono- 
ve ideje. Platonov idealizam daje biljeg či- 
tavom evropskom kulturnom razvoju, koji 
se odvija ili po njemu ili u opreci s njim. 
Descartesov  matematsko-prirodonaučni po- 

jam bitka i novi putovi spoznajno-tcorciske 
problematike, kao karakteristična otkrića 
renesansnog čovjeka, još su danas u punom 
opsegu aktualna. Schopenhauer je svojom 
voluntarističkom koncepcijom svratio po- 
gled na osnove životne dinamike i pokolebao 
uvjerenje, da je život u osnovama uman, ili 
da se po intelektu dade do kraja regulirati. 
On je jedan od začetnika suvremene »meta- 
fizike života«, koja traži smisao njegov u 
njemu samome. Jamesov pragmatizam, kao 
nastavak starog utilitarizma, iako nešto po- 
dalje od naših kulturnih previranja, otvara 
oči za jedno moguće shvaćanje i ocjenjiva- 
nje života, koje ne ide duboko, ali zadovo- 
ljava tehničko-poslovni duh čovjeka današ- 
njice. — I eto zato filozofski nazori ne 
umiru s vremenom, u kom su stvoreni, jer 
oni nisu identični sa životom toga vremena, 
nego su uzdizanje nad to vrijeme i sagleda- 
nje jednako dubina, iz kojih se izvjestan 
duh rađa, kao i novih pogleda, novih ideja 
i vrednota, koje se sa jednog određenog ži- 
votnog stajališta najjasnije uviđaju. Filozo- 
fija je, kako reče Hegel, obuhvatanje svoga 
vremena u mislima, a te misli onda žive i 
vrijede i u novim složajima života. Te misli 
važe, jer i sile prošlosti i u nama žive. Filo- 
zof otkriva, on dovodi do jasne spoznaje 
ideale i svrhe, koje životom njegove epohe 
vladaju. On postavlja idealne zahtjeve, koji 
se iz toga životnog oblika mogu izvesti. Ja- 
kob Burkhard je na jednom mjestu točno 
rekao: »Der Geist ist Wandelbarkeit, aber 
nicht Vergiinglichkeit«. Filozofske misli su 
integralni dio toga neprolaznoga duha. 


(Svršit će se) 


Mi smo već u početku naglasili, da se ži- 
vot ljudski razvija i neprestano novim ide- 
jama kao novim determinantama obogaćuje. 
I zato se zatvoreni filozofski sistemi, u 
koje ulaze novi kompleksi života, razbijaju, 
ali otkrivene osnovne ideje, koje i u kompli- 
ciranijim životnim oblicima djeluju, ostaju 
kao spoznate istine na svim stepenima je- 
dinstveno-kulturnog razvoja. Sadašnjica nosi 
u sebi jednako elemente prošlosti kao i kon- 
ture budućnosti. Filozofija, koja tu cjelovi- 
tost života, realnost i ideje, u jedinstvo po- 
vezuje, nužno se neprestano razvija. Život je 
u svojim mogućnostima neiscrpljiv i nedo- 
gledan. Zato ne može biti jednoga vječnog 
filozofskog sistema, jedne dokrajčene i ko- 
načne slike svijeta i života. Što ne znači da- 
kako, da nema apsolutnih istina i vjernih 
spoznaja svijeta i života. — Težište se života 
neprestano pomiče, time se realna životna 
stvarnost mijenja, a jedne determinante po- 
staju u jednom životnom liku jače i važnije, 
a druge u drugom. I zato nije čudo, da se i 
slika i ocjena toga svijeta u povijesti mije- 
njala i da će se mijenjati. Otkriti dominan- 
tne sile nekog konkretnog životnog lika, po- 
kazati vrednote, prema kojima se on upra- 
vlja, znači dati nazor na svijet i život, 
stvoriti filozofiju toga vremena. — Ne gradi 
se tako.ni suvremeni duh, ni filozofija kao 
integralni dio njegov, na kaosu prijašnjih 
zabluda ili mnoštvu besmislenih i dogmat- 
skih teza, nego na spoznajama, koje u dru- 
gom svijetlu, na novoj poziciji života, dobi- 
vaju drugo značenje i mjesto u hijerarhiji 


duhovnih dobara. 
Vladimir Filipović 

27. svibnja 


Plakali smo, kad smo ostavljali Marseille. 
Zašto? To nitko nikome ne kazuje, nitko ni- 
kome ne povjerava. Svatko ima svoj razlog. 
Možda je razlog kod svih jednak, ali o tome 
se ne govori. Bolje je i ljepše šutjeti, i u po- 
taji. kad nitko ne vidi, uzdisati. Uzdisati pO- 
tajno, da nitko ne vidi suze i ne čuje uzdahe 
za onim sretnim časovima, koji se nikada ne 
vraćaju dvaput. Oh, Marseille, Marseille! 
Koliko te mladih daka nikada ne će zabora- 
viti! Koliko je mladih đaka ovdje prvi put 
osjetilo, što je slast! U dobi od četrnaeste do 
osamnaeste. 


Jedra su otvorena na posve suprotan vje- 
tar. Već dvadeset i četiri sata »Naša dika« 
pleše na pučini kao seoski momak po par- 
ketiranu podu. Čas naprijed — čas natrag. 
Neprestano se vrti u krugu. Sada je sigurno: 
ne ćemo vidjeti Gibraltara! Vrijeme je pre- 
kratko! Iz Barcelone ćemo presjeći za Alžir. 


Vjetar se stišava, ali brod i dalje poigra- 
va na leđima valova. To je mrtvo more — 
valovi, što ih na stotine milja daleko širi oko 
sebe ciklon. Ciklon guta negdje kuće i bro- 
dove. Nas je ošinuo okrajkom svoje peraje. 


— Prokleti đaci! Ovaj brod ne pamti 
tako prkosnih đavola, — čudi se vođa. 


Istina je, oni često puta i nisu najbolji, 
ali su uglavnom dobri, previše dobri i pre- 
više strpljivi. Viču i kritiziraju, ali ništa ne 
poduzimlju. Trpe, brojeći dane do povratka. 
Hrabriji miruju, jer ima i kukavica. 


Ako je što prokleto, to je prokleta hrana 
i vruća, ustajala voda za piće. Proklet je 
duh, koji vlada ovim brodom, duh, koji nije 
ni svet ni nevidljiv. Duh, koji zna sve posta- 
viti na pravo mjesto i pravu glavu ukrasiti 
pravom kapom. Najprije krma! Svježe _me- 
go, svježe ribe, svjež kruh, povrće, voće. Vino 
crno i bijelo na litre i u bocama; pivo, ko- 
njak, rakija, rum, likeri, mineralna voda — 
danas kao i na prvi, svečani dan plovidbe. 
Ujutro zajutrak: kava, maslac, jaja, šunka 
ili salama, sir. Doručak: islo, samo malo 
drukčije i malo obilnije. U podne: juha od 
svježa govedeg ili kokošjeg mesa i još tri jela. 
Večera: dva jela. Podčasnici: slično što i 
krma, u nešto ublaženom izdanju, Mornari 
i ložači: đačko jelo s mesom ili suhim riba- 

ma, u podne juha s jednim jelom, naveče sa- 
mo jedno jelo, ali zato poslije kave dobivaju 
gulaš od svježa mesa i po pola litre vina na 
dlan. Đaci dobivaju isto što i mornari, bez do- 
ručka i vina. Oni su đaci, to jest: oni moraju 
mirovati, školska godina nije još zaključena, 
konačne ocjene i svjedodžbe podijelit će se 
nakon dovršene plovidbe. Ocjene! To je ono, 
što mirne čini kukavicama, što najhrabriji- 
ma oduzima polet. Zato se viče, psuje, prokli- 
nje, uglavnom potajno. Rijetko kad revolt 
postaje glasan i opipljiv, ali tada stradaju 
samo kuhari. Mudrije je u kalendaru brojiti 
dane do povratka. Drukčije je s mornarima 
i ložačima: njih ne možeš uplašiti ocjenama, 


“njima se treba dodvoriti vinom i gulašom! 


Đaci piju čistu vodu, spremljenu u željeznim 
bačvama na palubi, što su dane i dane izlo- 
žene inače tako korisnim i zdravim zrakama 
sunca. Voda je uzavrela, gotovo kuhana i 
bljutava. Vino na brodu nije luksus. Kad ga 
ima, ono je potreba. 

Jelo ne krijepi. Ni piće, ni san. Rad đaka 
je težak, običan mornarski. K tome s vre- 
mena na vrijeme teoretska obuka i manevri- 
ranje jedrima radi vježbanja. Nema ni va- 
ljana počinka. Četiri i osam sati dnevne i 
noćne straže naizmjenično. Problem mjesta 
za spavanje ostao je neriješen. Tu nema 
mnogo da se bira: spava se ili u zagušljivu 
i tijesnu prostoru na pramcu, koji se od 
prvog dana plovidbe sam po sebi nije pro- 
širio, ili na tvrdoj i goloj palubi, koju više 
puta moči more, više puta kiša, a nepresta- 
no rosa. 

Dobra je to škola, korisno šegrtovanje za 
veliki život! Od mekoputnih majčinih maza 
postat će mladići kao klisure, dični pomor- 
ci, nepobjedivi vukovi! Koja čaša vina, me- 
kši i udobniji ležaj, koja porcija svježe hra- 
ne ne bi bila u skladu s prokušanom odgoj- 
nom metodom. Zdravi su oni i ovako! I još 
kako zdravi! U brodskom dnevniku piše 
čitljivo, da je tek poslije gotovo mjesec dana 
puta obolio prvi đak. Sinoć. Tužio se već 
kojih osam dana, da mu nije dobro, a jučer 
je proležao cio dan. 


Noćas nam je bolesnik priredio uzbunu, 
kakvu ne bi ni požar ni ciklon. Počeo je iz- 
nenada vikati, zatim gotovo nečujno jecati. 
To tiho jecanje uplašilo nas više od vike. Bes- 
pomoćno se gledamo. On leži u svojoj bran- 

di, čas crven čas blijed. Disanje mu se jedva 
čuje. Davi se i krklja. Hvata zrak, od koje- 
ga se i zdravi guše. Što da radimo? Najbolje 
da zovnemo zapovjednika. Nije ni on liječ- 
nik, ali je kao zapovjednik odgovoran za sve. 
U nuždi mora i sve znati. Uostalom, bit će da 
je i on jednom — prije mnogo godina — učio 
u školi neki dosadni predmet, koji se zove 
brodarska higijena! Bit će da je u svojoj du- 
goj praksi naučio, kako treba postupati s bo- 
lesnikom, koji i viče i nečujno jeca, vrti se, 
skače u brandi i nepomično leži, trza se i 
ukoči kao mrtvac, davi i krklja, i mijenja 
sve boje od zagasito crvene do ružičaste i 
bijele! 

Nije bio jednostavan posao dozvati malog 
zapovjednika. Trebalo je najprije probuditi 
prvog časnika, da ga zamijeni na zapovjed- 
ničkom mostu. 


Dok se zapovjednik dokoturao niz stepe- 
nice, što vode s mosta na palubu, pa s palu- 
be u đački prostor, i svoje kratko, široko ti- 
jelo provukao kroz uska vrata, bolesniku je 
već vođa pružio prvu pomoć: svukao ga do 
gola, namazao tijelo octom i poškropio ko- 
njakom. Zapovjedniku je nakon toga pre- 
ostalo samo jedno: da mu dade popiti aspi- 
rin s konjakom ili — ukoliko bolesnik ne bi 
htio ili mogao piti — uliti mu aspirin i ko- 
njak silom u usta. : 

Manjkala je čaša. (Đaci ne piju iz čaša. 
Oni piju iz limenih posuda, u kojima dobi- 
vaju juhu, meso, povrće, kavu — sve). Čašu 
je trebalo donijeti s krme — iz ormarića, 
koji sadrži bogatu zbirku posuđa — najfini- 
jeg, finijeg i finog. Ima u njemu posuđa, što 
se nikada ne upotrebljava. To je najfinije, 
rezervirano za kraljeve i predsjednike repu- 
blika. Ima posuđa, što se rjeđe upotreblja- 
va. Ovo je finije, rezervirano za ministre, 
guvernere, generale, generalne konzule i za 
druge dostojanstvenike. Ima napokon finog 
posuđa, što se upotrebljava svaki dan: za 
predstavnika vlade, ravnatelja akademije, 
profesore i brodske časnike i za — krmina 
gospodina konobara, 


Stojimo tako pokraj bolesnika i zapovjed- 
nika. Cijeli brod. Svi smo bolno dirnuti, za- 
brinuti, od glave do pete puni sućuti. Rado 
bismo pomogli. Svatko bi od nas bez okli- 
jevanja skočio na krmu po čašicu za konjak, 


kojom će u nemoćno tijelo našega druga ući 
snaga, zdravlje, život. 

Zapovjednik šuti. Gleda nas. Razmišlja. 
Takav posao ne povjerava se komegod. Po- 
gled mu se zaustavi na jednom đaku. Vikne 
njegovo ime. Njega pošalje po čašicu. 

Đak izleti kao tanc. Za čas se vratio. Za- 
povjednik dohvati čašu s dva prsta, podigne 
je, pogleda kroz nju prema svjetiljki: drekne: 

»Prefina je! Drugu!« 

Daka nestane. Još brže nego prvi put po- 
javi se s drugom. 

Opet zapovjednik uhvati čašu s dva 
prsta, opet je podigne, opet pogleda kroz 
nju prema svjetiljki, opet drekne: 

»Prefina je! Drugu!« i ogleda se, tražeći 
u stisnutoj gomili konobara. »Ovi đaci nisu 
baš ni za što! Skočite vi, kelneru!« 

Dotle je bolesnik ležao u visećoj postelji 
u najkritičnijem stadiju bolesti: bez daha, 
bez boje, bez snage — ukočena, nemoćna ti- 
jela, poduprt rukama drugova. 

Konobar se vrati brzo kao i đak. Kao i 
đak nije ni od odabirao, nije palio svijetlo, 
nego je, žureći se, dohvatio u mraku najbližu 
čašu, prvu, koju mu je dodirnula ruka. Za- 
povjednik htjede procijeniti vrijednost i ove 
— treće — čaše, ali svuda oko sebe spazi na- 
mrgođena lica mornara, ložača, đaka — čak 
i podčasnika i kuhara. I začu podmuklo, opa- 
sno režanje, iako psa nije bilo na brodu. Ti 
pogledi, to režanje podsjetiše ga valjda, da 
se generalni konzuli i ministri ne će otrovati, 
ako rakiju i konjak budu pili iz čašice, oda- 
kle je jedanput — jedan jedini put — pio 
neki đak. Uostalom, koliko je samo točno 
obaviješten, poslije konjaka ne nastupa lako 
infekcija, ako se staklo neposredno nakon 
upotrebe iskuha u kipućoj vodi! Oklijeva- 
jući još jedan trenutak — samo jedan tre- 
nutak, ulije on konjak u čašicu, a odatle u 
bolesnikova širom otvorena usta. 


3. lipnja 

Čovjek, koji tri sata provede u gradu ka- 
kav je Alžir, nema vremena ni da se započne 
čuditi. Tri sata prođu kao u čarobnoj priči. 
Ne samo oči — i usta su od udivljenja otvo- 
rena. Zeleni obronci s modernim vilama još 
iz daleka žele dobrodošlicu, Ali sam grad 
nije zelen. Grad je bijel. Bijeli su liftovi, što 


prenose od pristaništa na Boulevard Repu- 
blike. Bijele su najveće i najljepše palače, 
kao na primjer palača pošte i guvernerova. 
Bijela je i džamija Djemaa_Djedid. Među 
snježno-bijelim palačama u arapskom stilu 
čine se bijele i moderne evropske zgrade. 
Alžir je začaran grad! Čovjek ne nalazi u 
njemu ono, čemu se nadao. Ne nalazi prljav- 
štinu Istoka. Uske, od gada erne ulice urođe- 
nika sakrivene su iza leđa modernih kuća u 
arapskom i evropskom stilu. Ne nalazi uvijek 
afričku vrućinu: nebo je više puta prevu- 
čeno oblacima, a s mora duva blag povje- 
tarac. Ne nalazi biteđu ni mržnju rasa: Ara- 
Pi i Francuzi bratski piju kavu i hladna pića 
u modernim kavanama. Sjede za istim sto- 
lom, poslužuju ih isti konobari. Nije to Ame- 
rika! Sloga i ljubav na svakom koraku! 
Raznježen sam do suza. U Marseillu sam 
vidio značajan kip: crnog i bijelog vojnika 
zagrljene. Ovdje se u životu kao muž i žena 
slažu urođenik i bijelac, vojnik i građanin. 
Pod doimom te niežnosti naručujem  foto- 
grafa. Neka pod alžirskim nebom u alžirskor 


kavani fotografira jedan smeđe-bijeli bratski- 


par. Tu sliku nosit ću uvijek sa sobom. Ako 
ikada budem čitao o kakvim svađama ili čak 
bunama u francuskim kolonijama, ali ne ka- 
kvegod izmišljene novinske izvještaje, — po- 
gledat ću ovu fotografiju, ovaj neoborivi do- 
kaz sloge, koji sam vidio rođenim očima. 
Brzojavi mogu biti laž, i članci i knjige, ali 
moja fotografija je istina, goli život! ' 
Ostavljam Alžir, potresen dubokim i ja- 
snim dojmovima. Ne ljuti me ni to, što — 
po starom običaju! — otvaramo jedra, da 
drijemamo na pučini, jer vjetru ni traga! ... 


8. lipnja 

Pitanja, zlosretna pitanja! Čovjek ne mora 
biti ni profesor ni sudac ni filozof, da traži 
odgovore, objašnjenja događaja. Čovjek hoće 
“da nasiti svoju radoznalost, ako i nije pilja- 
rica. Ako je samo priprost pomorac! 

Zašto se na brodu ljubomorno čuvaju go- 
vedina i kiseli kupus, kad ih i onako nitko 
ne jede? pana 

Jedno od mnogih pitanja, onih vječitih 
pitanja, na koja nema odgovora. Ljudski mo- 

je nemoćan. 
kr kupus na dohvatu afričke obale! 1 
meso već šest nedjelja pokojne krave, 

Došli smo do spoznaje, da Englezi mogu 
biti i spasitelji. Momčad »Naše dike« upo- 
znala ih re kao spasitelje — (oš prije nego se 
njihove noge osuše slobodnom engleskom 
prašinom. . nom 

Dosta fe bilo uzeti u obzir neizbježivu či- 
nijenieu: još danas ćemo biti na Malti, u La 
Valetti, na engleskom teritoriju, na bazi bri- 
tanske sredozemne flote! Dosta je bilo sjetiti 
se toga, i već je u glavi gotova vizija o neču- 
venom redu, nenadmašivoj čistoći. Englezi 
imaju dobar njuh, da nanjuše izvore bogat- 
stva. Oni imaju i dobar njuh, da nanjuše iz- 
vore nečistoće, smrada, bolesti. Možemo mi 
pred Maltom u najniže, najmračnije rupe 


broda pokopati svoje živežne namirnice, mo- 


žemo na ulaze u spremišta postaviti dvostru- 
ke i dvostruko debele poklopce. ipak nije is- 
ključeno, da ne će na Malti nanjušiti naš kri- 
omčarski teret. U tom slučaju ne bi nikakva 
čara imale nasmijane boje naše zastave. En- 


glezi bi je zajedno s cijelim brodom i posa- 


dom — zapostavljenog pramca i pretpostav- 
ljene krme — osudili na četrdesetdnevnu 
karantenu, da se dobro očistimo od svih 
uzročnika bolesti! Četrdeset dana zatočenja! 
To bi dovelo do mnogostruke katastrofe: po- 
kvarilo plan plovidbe, stvorilo nepredviđene 
skupe troškove, dovelo do skandala. To se 
nije smjelo riskirati! Trebalo je žrtvovati 


dragocjen teret: meso i kiseli kupus. Bačeni 


su u more s uzdasima olakšanja. Na veliku 
radost legija veselih, gladnih riba. 

Malta je otok znanja: ne pitaju nas ne- 
znalački za ime i prežime broda kao u Ita- 
liji, Francuskoj, Španjolskoj, Alžiru. Zasta- 
va na krmi je dovoljno jasna legitimacija. 

Malta je otok dobrog vladanja: nismo 
pravo ni prispjeli, a s jednog od mnogih rat- 
nih gorostasa, usidrenih u luci La Valette. 
spustio se motorni čamac. U njemu kao labud 
bijeli časnik i mornari. Žele nam dobrodo- 
šlicu u ime vrhovnog zapovjednika britan- 
ske sredozemne flote. 

Malta je otok blagostanja: engleski mor- 
nari ne idu pješice iz pristaništa u obližnje 
glavne ulice. Voze se u fijakerima. Veliki 
motorni čamci prevoze mornare s ratnih bro- 
dova usred pristaništa na obalu. Na obali 
već čeka dug niz fijakera. Dva prijatelja, 
dva druga ne sjedaju zajedno u ista kola. To 
ne bi bilo gospodski! U svakim kolima vozi 

se samo jedan mornar. To je otmjenost g0- 
spodara! To je blagostanje Malte! Blagosta- 
nje gospodara. 

Čija je Malta? Engleska ili talijanska? 
Sudeći po zastavama mnogobrojnih ratnih 
brodova u luci — engleska. Sudeći po živo- 
pisnom rublju, što se suši preko ulica, ovo 
je Italija. Stranac se osjeća kao u Napulju. 
S tom razlikom, da ie Malta čista. 

Ono što je na Malti najdražesnije, to su 
disciplina i red. Čovjek postaje zadovoljan 
sam sa sobom, sretan je, da nije nešto drugo 
nego čovjek — član zajednice, čije su najlje- 
pše vrline red i disciplina. Ako čovjek pro- 
matra, što se jedne minute događa na brodu, 
nazovimo ga A, može biti siguran, da se to 
isto te iste minute događa i na brodu B, i na 
brodovima C, D, E, i tako dalje — na stoti- 
nama tuceta ratnih brodova u pristaništima 
ili na pučini. Na minute i na sekunde odre- 
đeni su satovi rada i odmora, čak i vrste rada 
i odmora. Ono što se događa jedne sekunde 
danas, događalo se te iste sekunde i prije 
mjesec dana, prije godinu dana, događat će 
se — u tu istinu nema smisla sumnjati! — 
iste sekunde i za godinu dana. Na sekunde 
slažu se svaki pokret, svaka riječ, pa i svaka 
od onih riječi, što se tokom noći električnim 
putem prenose od broda do broda, između 
brodova i utvrda na obali. Mali, ali svijetli 
jezičci, iza kojih se krije neiskazano dubok 
smisao. 

Neka vide naši đaci, kako je u velikom 
svijetu kod velikih naroda! Neka vide, da im 
se u školi nije ništa lagalo! U Malti imaju 
oni upravo školski, da, školski primjer ide- 
alne discipline i reda. Neka mladići uče i 
neka nauče! ' 

Oholom, moćnom, samosvijesnom društvu 
velikih ratnih brodova stidljivo se uklonila 
s puta mala, bijela jahta. Po izgledu izletni 
brod vrhovnog zapovjednika britanske flote 
ili raskošna jahta američkog milijardera. 
Tako je ljupka i čista izdaleka! Tako za- 
sljepljuje svojim nevinim licem. Stisla se 
skromno po strani, da ne smeta gorostasima. 
Kao da se boji muške snage topova, kojih ci- 
jevi zijevaju uslužno i & mora i s kopna! 


Naša lađa »Naša dika«. 
12, lipnja 
Život se odvija kao obično. Ne događa se 
ništa, što bi moglo potresti — uzbuniti i uz- 


buditi. Ničega nema, što bi trebalo raspra- 
viti, zbog čega bi se trebalo posvaditi, po- 
tući i obračunati, ili protestirati. 

Od svih doba dana na brodu je najtjes- 
kobnije u predvečerje. Tada dosada dana na 
samrti tišti punim teretom. Tome se pridru- 
žuje i respekt pred noći, koja na moru uvi- 
jek ispunjava zlokobnom jezom. Ali dan na 
izmaku — sa zalazom sunca ili bez njega — 
izaziva mučno pitanje: hoćemo li sutra opet 
ugledati zoru? Domovina nije više daleko. 
Baš zato je tjeskoba jača! Sada se više nego 
ikada strepi za zdravlje i za život. Do sada 
se nije nikome ništa dogodilo, ali zar sudbi- 
na ne bi mogla sad odjednom okrenuti kar- 
te? Tko će joj to zabraniti? Ljudi? 

Prvi časnik, uvijek povučen i šutljiv, 
otvorio je usta. Postao je ljubazan i društven. 
Osobito u predvečerje. Zar i njega tišti strah 
pred neizvjesnim? Ili je to ono obično uzbu- 
đenje, koje ga je savladalo već mnogo puta 
na povratku kući? 

Stariji je čovjek, iskusan pomorac. Nje- 
govo lice išarano je naborima, od mora i vfe- 
tra, od sunca i vlage, od života i borbe s hi- 
rovitom ljubovcom prirodom. Mnogo je do- 
živio na svojim dugogodišnjim skitanjima po 
moru. Sigurno zna i zanimljivo pripovije- 
dati o svojim doživljajima, o onim doživlja- 
Jima, koji se današnji dan mogu upoznati je- 
dino u senzacionalnim pomorskim romanima 
starijih pisaca. On je putovao na jedrenja- 
čama. S jedrenjačama je izumrla romantika 
na moru. Od takva čovjeka može se i na- 
učiti koješta korisna. Njegovo je iskustvo bez 
sumnje neiscrpljivo, a nada sve neobično. 
Takav čovjek mora imati i vrlo mudro, vrlo 
zrelo, korisno mišljenje o životu. Treba isko- 
ristiti njegovu dobru volju, da govori! 

Prvi časnik sjedi važno na klupi zapo- 
vjedničkog mosta, sretan što napokon sluša 
svoj glas, zadovoljan što ima slušatelja. Oz- 
biljnim pogledom promatra svoje nemoderne 
šiljaste cipele, govori: 

»Ove sam cipele kupio u Šangaju prije 
tri godine. Ne, varam se, to je bilo prije če- 
tiri godine. Ne, opet se varam, ipak sam ih 
kupio prije tri godine! U to doba plovio sam 
kao prvi časnik na brodu >Rijeka«. Zapo- 
vjednikom mi je bio kapetan Šime Marja- 
nović. Ne živi više, siromah! Umro je kao za- 
povjednik broda »Kotor« prije godinu dana. 

Ne sjećam se točno. gdje je umro, u kojem 
mjestu, da li u Bombayu ili u Kalkuti. Sva- 
kako je umro u Indiji.« 

Ušuti. Oči mu nježno promatraju šiljaste 
crne polucipele. Zatim njegov uporan pogled 
dršće, prelazi sa cipela, pada na hlače. 

»Ove hlače kupio sam u Buenos Airesu. 
Ima tome petnaest ili šestnaest godina. Da, 
dobro se sjećam, ne lažem: Po prilici petnaest 
ili šesnaest godina! Tada sam bio drugi ča- 
snik na jedrenjači »Zadar«. Ukrcavali smo 
— ne znam već što. Zapovjednik je bio ka- 
petan Malešić, Fran ili Petar, nisam siguran. 
Hvala Bogu, živi! Već je u penziji. Odmara 
se kod kuće na Sušaku.« 

>A kaput, kapetane?« radoznalo pita je- 
dan đak. 

»Eh, ovaj kaput!« sjetno se smiješi prvi 
oficir,« nije brat hlačama! Mnogo je mlađi 
od hlača. Kupio sam ga, svejedno gdje... ! 
Plovio sam brodom — svejedno kojim! Do- 
živio sam tada jednu lijepu pustolovinicu. 
U Kopenhagenu ili negdje drugdje. Hlače 
sam stigao navući, ali sam kaput skoro za- 
boravio, kad je muž jedne plave ljepotice po- 
kucao na vrata, a ja s njom u krevetu.« 

»A kapa?«... 


I tako u ugodnu razgovoru neprimjetno 
nastupa noć. San goni jednog po jednog su- 
dionika razgovora na“ počinak — dolje u 
đački prostor ili na palubu. Prvi časnik 
ostaje sam. S vremena na vrijeme miluje po- 
gledima pučinu... 

14. lipnja 

Mnogovrsna radost raširila je nad bro- 
dom krila. Radost, što se vraćamo. Radost, 
što se vraćamo kao junaci mora, koji su u 
prvom okršaju s vjetrom i morem odnijeli 
pobjedu. Radost ponovnog sastanka sa svo- 
jima. Radost, što ćemo tvrd i mokar ležaj na 
brodu zamijeniti mekom posteljom, brodsku 
hranu odabranom i brižnom majčinom. Po- 
misao na čas rastanka sa svima patnjama 
najdirljivija je od svega. Ona pobuđuje lude 
želje, zbunjuje i opaja, tjera suze velike, ne- 
iskazane sreće. 

Krf smo ispustili direktoru za volju. Ne- 
mirniji je, nego do sada. Nešto neshvatljiva 
događa se s tim čovjekom. Vijesti od kuće 
nismo primili za cijelo vrijeme plovidbe. 


(Odlomci iz brodskog dnevnika) 


Nitko od nas. Stoga direktor nema opravdana 
razloga žuriti se, biti zabrinut, da se u nje- 
mu sve kida od nemira. Kao nikom od nas, 
tako ni njemu nije pošta donijela ni crnih ni 
bijelih vijesti. To, što ga goni da se zatvara 
u svoje kabine, da se spuštanjem zavjesa na 
prozorima oslobodi dodira s vanjskim svije- 
tom, nije obična čežnja. To je neshvatljiv, 
naoko neopravdani nemir, i možda baš zato 
opravdaniji od svakog drugoga. 

Domovinu, za koiom smo toliko čeznuli, 
nismo mogli zamisliti drukčije, nego nasmi- 
janu i vedru, okupanu u suncu i čistom 
plavetnilu neba, bez niskih, tmastih kišnih 
oblačina, čak i bez nestašnih, lakih i visokih 
ovčica. Ali doček je bio manje srdačan, nego 
bi ga mogao zamisliti i najveći pesimist. 

Još albanske planine napunile su srca 
užasom. Sive, gotovo okomite stijene ocrta- 
vale su se doduše pod čistim nebom, ali nji- 
hov sivi kamen uplašio je i nas na prostra- 
noj pučini. Obišli smo ga u velikom luku. 

Na ulazu u naše vode pozdraviše nas 
mrki, teški oblaci, što su sa svih strana okru- 
žili obzor, vjetar u pramac, kiša pomiješana 
s ledom i burno more, burnije nego ikada. 
To vrijeme bilo je slično ciklonskom. jer je 
gore, posve gore u zenitu svijetlio okrugao 
prazan prostor, obasjan nevidljivim suncem 
iza debela zida oblaka. 

Užitak je za mlade, već okorjele pomor- 
ce stajati na palubi, znalački procjenjivati 
snagu broda i otpor prirode, ne više djetinj- 
ski obijesno, nego s muškim ponosom prko- 
siti elementu. Brod, nizak i zdepast, po svom 
obliku ni pravi parobrod ni pravi jedrenjak, 
pod teretom visokih jarbola i teških donjih 
križeva, ne valja se i ne posrće jednoliko. 
On se i valja i posrće, i nekako smiješno 
skače, trza se i propinje. Nagne se na boko- 
ve, zagrabi more, a zatim poskoči i odmakne 
naprijed, uronivši kljunom u snježnu pjenu. 
Takvoj šetnji ne mogu odoljeti ni mnogi u 
borbi s morskom bolesti već prokušani že- 
luci. Ali naši jesu! I ta činjenica ispunjava 
ponosom. 


Ipak, nije nas domovina trebala baš tako 
dočekati! 


Takav pozdrav nije dostojan naše čiste 
ljubavi, naše velike čežnje! 


Marijan Mikac 


ALEKSEJ N TOLSTOJ 


(Povodom njegova jubileja) 


Ovih se mjeseci navršava trideset godina 
književne djelatnosti poznatoga ruskog pis- 
ca Alekseja N. Tolstoja. Kad bi u književ- 
nosti postojala točna i službeno utvrđena hi- 
jerarhija pisaca po njihovu talentu i znače- 
nju, kakvu je šaljivu tablu u svoje vrijeme 
izradio Čehov, onda bi se Tolstoj sada, po- 
slije smrti Maksima Gorkoga, bezuvjetno na- 
šao na čelu sovjetskih pisaca, a i u općoj 
grupi svih suvremenih ruskih pisaca — so- 
vjetskih i emigrantskih — zauzeo bi također 
jedno od najistaknutijih mjesta. 


Tolstoj je pisac pravog, sjajnog i original- 
nog talenta. Već prvi njegovi koraci na knji- 
ževnom polju odmah su pokazali gotovo sve 
glavne i osnovne osobine njegova talenta, 
otvorivši pred njim velik i slavan put. Bolj- 
ševička revolucija, zahvativši ga svojim bur- 
nim tokom, nije spriječila njegov razvitak, 
dapače, možda ga je i pospješila, barem u 
nekim pogledima. Ali u njegovu stvaranju 
i ličnosti otkrila je također nekoje dotad do- 
sta malo poznate crte, stvorivši najpovolj- 
nije prilike za njihovo razvijanje. Boljševici 
su naime odmah po dolasku na vladu stavili 
književnosti niz neobičnih i strogih zahtje- 
va, i od njihova se izvršivanja nitko nije mo- 
gao osloboditi pod prijetnjom — u najboljem 
slučaju — faktične nemogućnosti, da se da- 
lje bavi književnošću, odnosno da objavljuje 
svoja djela. Prema tim vladino-stranačkim 
zahtjevima  pisac-umjetnik morao je biti 
marksist i sve iznositi kroz prizmu »diama- 
ta«, t. j. dialektičkog materijalizma; morao 
je u svim svojim umjetničkim djelima pro- 
pagirati ideološko-politički program vlade i 
stranke i slaviti tobožnje i svestrane uspjehe 
njihova rada, i konačno, morao je biti pot- 
puno zadovoljan sa životom i sovjetskom zbi- 
ljom, i radosno ocjenjujući sadašnjost s ak- 
tivnim optimizmom gledati u budućnost. 
Ovakvi zahtjevi vežu željeznim okovima 
umjetničko stvaranje, sušeći misao i jezik, 
pustošeći dušu. Mnogi smjeli i nezavisni 
umjetnici bili su prisiljeni privremeno do 
eventualnih boljih vremena ušutjeti i uda- 
ljiti se od književnosti, koja od slobodne 
umjetnosti postepeno postaje prisilnim rop- 
skim radom, dok su se drugi pisci, s odviše 
elastičnom savješću i uvjerenjima, vrlo do- 
bro snašli u toj atmosferi. 


Pisac i čovjek u Tolstoju su među sobom 
oštro različiti, i čak potpuno protivni. Ta se 
oprečnost mogla opaziti već i na početku 
njegove literarne karijere, ali naročito se 
vidljivo ispoljila za vrijeme boljševizma. 
Prve godine revolucije Tolstoj je proveo iz- 
među »bijelih«, kojih se pokazao gorljiv pri- 
staša; s njima se našao i u emigraciji, te je 
oštro žigosao boljševike. Zatim je posve ne- 
očekivano promijenio frontu i povratio se u 
SSSR. Tolstoj je pravi umjetnik i fina, osjet- 
ljiva umjetnička narav, ali kao čovjek on 
posjeduje sve čovječje mane, jer odviše voli 
život i njegove trenutačne i prolazne mate- 
rijalne radosti. Kao čovjek on je potpuno 
amoralan i beznačelan, a sudbina ga je ba- 
cila u mutne vode revolucionarne bujice. 
Prisiljen prilikama, da unese politiku u 
umjetnost, Tolstoj je i svoje stvaranje učinio 
moralno-ideološki isto toliko uslužno-vijuga- 
stim, kao što je uvijek bio i njegov lični ži- 
vot. Ali njegov umjetnički dar neobično je 
snažan, i zato i pod teškim teretom političke 
tendencije ipak gotovo neugasivo i žarko 
gori. Unatoč toga, što se politička tendenci- 
ja njegovih djela pod neprekidnim rastom 
zahtjeva vlade i stranke sve jače povećava, 
ipak je i umjetnička njihova vrijednost uvi- 
jek velika, iako, naravno, ne uvijek jednaka. 


Sva Tolstojevljeva umjetnička djelatnost, 
naročito posljednjih, boljševičkih decenija, 
predstavlja zanimljivu krivulju ideološ- 
kih vijuganja. Tako je Tolstoj još za 
vrijeme najžešće građanske borbe između 
»bijelih« i »crvenih« zamislio i počeo svoju 
ogromnu epopeju »Hodanje po mukama« 
(Hoždenije po mukam), u kojoj je htio po- 
kazati tragediju Rusije, početu velikim ra- 
tom, proširenu revolucijom i udubljenu bolj- 
ševizmom. U prvim dijelovima te epopeje 
Tolstoj stoji na nacionalnom stanovištu, te 
oštro osuđuje boljševike, koji su uvukli Ru- 
siju u strašan vrtlog bratoubilačkoga građan- 
skog rata. Tolstoj se 1924. god. povratio u 
Rusiju, pa je oštro promijenio svoje gledište 
i prihvatio boljševičko tumačenje događaja. 
Još interesantnija i kompliciranija promje- 
na se dogodila s ličnošću cara Petra Veliko- 
ga. Ličnost ovoga genijalnog preporoditelja 
Rusije već odavna interesira Tolstoja. Prvi 
put on se njemu obratio još nekoliko godina 

prije boljševičke revolucije u pripovijesti 
.>»Petrov dan« (Denj Petra), i do danas mu je 
posvetio niz raznovrsnih djela, različnog zna- 
čenja i forme: pripovijest, roman, kazališni 
komad, film; ali sva su ta djela prožeta je- 
dinim shvaćanjem ličnosti i značenja Petra 
Velikoga. Tolstoj, pokazavši mnoge lične 
mane Petra Velikoga, ipak je isticao njegove 
goleme vrline kao genijalnog državnika, koji 
je odigrao historičku i odlučnu ulogu u pre- 
porodu Rusije. Tolstoj izrazito pokazuje 
brojne i velike teškoće, na koje je Petar na- 
ilazio u svom radu i svojoj borbi, u kojoj nije 
birao sredstva i koja je često silom prilika 
bila okrutna i krvava. Sve su Tolstojeve sim- 
Patije na strani ovoga genijalnog državnika. 
Prvotni je cilj Tolstojev pri tome nesumnji- 
vo bio isključivo umjetnički, i Tolstoja je 
vukao k sebi sam Petar kao takav, bez ika- 
kvih aluzija na našu suvremenost. Tolsto- 
jev roman o Petru imao je ogroman uspjeh. 
Kasnije je Tolstoj svoj roman preradio za 
kazalište, i taj je komad odmah prihvatila 
filijala čuvenoga Moskovskog Hudožestvenog 
Teatra, tako zvani MHT II (njega su bolj- 
ševici kasnije zatvorili), pa ga je uspješno 
izvela u ožujku 1930. god. U dramskoj formi, 
koja je mnogo sažetija i koncentriranija od 
pripovjedalačke, i svojom realizacijom knji- 
ževnih likova u žive ljude, ovaj je komad 
izazvao kod gledalaca nove misli i neizbje- 
žive paralele sa sovjetskom zbiljom. 

Odana vlasti uslužna sovjetska štam- 
pa odmah je izrazila sumnju, da je Tol- 
stoj u ovom svom komadu o Petru ipak htio 
dati vješto sakrivenu kritiku sovjetskoga re- 
žima i njegovih okrutnih metoda borbe sa 
svojim neprijateljima. Prema njezinu mišlje- 
nju Tolstoj u historiju »bježi od suvremeno- 
sti samo zbog toga, da bi mogao napasti da- 
našnji dan sa place d'armes drugoga histo- 
ričkog doba«. U jedan glas je sva sovjetska 
štampa počela tvrditi, da je to »zloban, lud 
ispad klasnog neprijatelja, prikriven ma- 
skom lažne historičnosti«. 

Tolstoj je odmah shvatio opasnost, to je 
odmah izmislio vješt obrambeni manevar. 
Svemu, što je dotada napisao o Petru Veli- 
kom dao je karakter samo prologa s ovim 
osnovim mislima: vjekovna nekulturnost ru- 
skog naroda i otpor moćnih reakcionarnih 
sila, koje njime vladaju, može se svladati sa- 


mo odlučnim, okrutnim i ncizbježivo krva- 
vim mjerama sa strane snažne ličnosti, koja 
stoji na čelu države i vodi se u svom radu 
samo interesima naroda i države. Tomu i za 
samog Tolstoja neočekivanom prologu do- 
dao je autor nekoliko novih djela, u kojima 
već otvoreno i vatreno slavi Staljina kao 
pravog spasitelja Rusije, dajući njegovoj fi- 
guri i radu sasvim novi karakter na pozadini 
historičkih paralela. Takvim vještim i kom- 
pliciranim tumačenjem i proračunima bi- 
la su popraćena Tolstojeva djela: roman 
»Kruh. Obrana Caricyna« (Hljeb. Oborona 
Caricyna i kazališni komad »Pohod 14 dr- 
žava« (Pohod 14 deržav). — Istom idejom 
rehabilitacije i slavljenja Staljina u svije- 
tlu genijalne ličnosti Petra Velikoga — 
(Tolstoj i boljševici ga zovu »Petar Prvi<) 
prožet je i Tolstojev film »Petar Prvi«, čiji 
je scenarij napisao Tolstoj u suradnji s Vla- 
dimirom Petrovim, koji je i režirao film. 
Vrlo je karakteristična jedna epizoda filma, 
gdje se Petar pred svojim sinom, nasljedni- 
kom prijestolja Aleksejem, opravdava radi 
onih ogromnih i krvavih žrtava, koje je pri- 
nesao uime narodnih i državnih interesa. 
Aluzija te epizode na Staljina sasvim je ja- 
sna, naročito kad znamo, da takvih epizoda 
ruska povijest ne pozna i da ju je izmislio 
Tolstoj. I karakteristično je za moralnu uslu- 
žnost Tolstoja, što je za rehabilitaciju Stalji- 
novu izabrao baš moćnu figuru Petra Veli- 
koga, — uistinu jednoga od najgenijalnijih 
državnika ruske povijesti i pravoga narod- 
nog junaka. 

: Unatoč neprekidnoga i oštrog ideološkog 
vijuganja, stvaranje je Tolstojevo prožeto 
čvrstim jedinstvom cilja: sva posljednja nje- 
gova djela po svojoj vanjskoj zadaći posve- 
ćena su slavljenju Staljina. Ali to ne isklju- 
čuje postojanje i izvjesnih velikih umjetnič- 
kih ciljeva i zadaća, — o čemu ćemo nešto 
dalje govoriti. — U svojoj epopeji »Hodanje 
po mukama«, i naročito u njezinim prvim 
dijelovima, Tolstoj je govorio, da je oktobar- 
ska revolucija stvorena narodnim masama, 
dok u posljednjim svojim djelima, kao što 
su prije spomenuti roman »Kruh« ili kaza- 
lišni komad »Pohod 14 država«, revolucija 
je prikazana kao posao i zasluga samo bolj- 
ševičkih voda, a u prvom redu i naročito 
Staljina. Svijesno odbacivši svima dobro po- 

znate historičke činjenice, Tolstoj svuda na 
prvo i vodeće mjesto stavlja Staljina, dok i 
samom Lenjinu daje tek drugorazredno mje- 
sto, da i ne govorimo o starim istaknutim 
boljševičkim prvacima, tako zvanoj »Lenji- 
novoj gardi«, kojima daje karakter i znače- 
nje zbora u grčkim tragedijama, praveći od 
njih samo pozadinu za Staljina, u čijoj se 
sjeni gubi i Lenjin. A Trockoga, koji je bio 


za vrijeme građanskoga rata jedan od naj- 


aktivnijih i najvrednijih (sa sovjetskoga gle- 
dišta, naravno) vođa crvene armije, koju je 
on uglavnome i stvorio, Tolstoj slika kao 
potencijalnog izdajicu, koji se brinuo samo 
za to, da što više štete nanese »tekovinama« 
oktobarske revolucije i boljševizmu. Vrlo je 
u tom pogledu karakterističan. drugi čin 
»Pohoda 14 država«. 


Stvaralački Tolstojev lik ne može biti 
strpan u uski okvir nekakve književne škole 
ili pravca. Zato se sada ograničimo na na- 
brajanje njegovih najkarakterističnijih crta. 
Tolstoj je prije svega realist i žanrist. On 
voli život u svom njegovu slikovitom šare- 
nilu. Ali on se ne zadovoljava slikanjem sa- 
mo njegove vanjske strane, koju on inače 
toliko voli i u čemu je pravi majstor. On je 
i dubok psiholog, koji se trudi da upozna sav 
život, sa svim njegovim unutarnjim zakoni- 
ma i pokretnim silama. Za njega je vanjska 
strana života (byt — kako se veli ruski) sa- 
mo »ljuska«, pod kojom on otkriva i sam 
plod. Ova čvrsta povezanost žanra s psiho- 
logijom pokazala se već davno, još u nje- 
govim čuvenim predratnim pripovijestima o 
Žavolžiju, a također i u njegovu davnom 
interesu za ličnost Petra Velikoga. 

Zdrav i punokrvan realist, Tolstoj je u 
isto vrijeme i lirik i maštalac s laganom pri- 
mjesom nekakve nježne sentimentalnosti i 
romantizma. On dobro vidi bljutavost i ne- 
valjalštinu, kojom je pun život, i hoće da se 
oslobodi iz njenih čvrstih i ljepljivih pan- 
dža. Mnogi njegovi junaci maštaju o neka- 
kvoj lijepoj, uzvišenoj, nadzemaljskoj lju- 
bavi, žive samo njom, a često i umiru zbog 
nje i za nju. Ljubav je gotovo jedina pleme- 
nita strast (a oni često posjeduju i mnoge 
negativne strasti), kojom su obuzeti čudni 
Tolstojevi junaci, naročito prve, predrevo- 
lucionarne periode njegova stvaranja. Ali 
nisu slobodni od nje i junaci iz boljševičkih 


vremena i prilika. Vakav je i inženjer [osj, 
junak fantastične pripovijesti »Aelita«. Kada 
se Losj sa Marsa povratio na zemlju, njega 
je zahvatila nepodnošljiva tuga i očaj. Si- 
vokosi maštalac svojim još mladim srcem 
čuje iz tajanstvenih dubina svemira nešto 
što mu je rođeno i drago. »Glas Aelite, lju- 
bavi, vječnosti, glas tuge leti po čitavom 
svemiru, koji zove, priziva, kliče: gdje si, 
gdje si, ljubavi?« Ovaj je prizor vrlo sličan 
zaključnoj sceni poznate Čehovljeve pripo- 


vijetke »Kuća s mezaninom« (Dom s meza- 
o ninom), koja se svršava tužnim vapajem: 


»Misjusj, gdje si ti?« A u epopeji »Hodanje 
po mukama« on riječima jednoga od svojih 
junaka veli: >Proći će godine, smiriti se ra- 
tovi, odzvoniti revolucije i netaknuto će osta- 
ti samo jedino krotko, nježno, ljubljeno srce 
vaše.« U isto je vrijeme Tolstoj pustolovan, 
u najboljem smislu toga književnog pojma. 
Bujna njegova fantazija ne pozna granica i 
neprekidno ga nosi po beskrajnim svemir- 
skim prostorima: od Marsa do bezdanih 
morskih dubina. On se nemirno meće između 
maglovite realnosti, prošlosti i slikovite fan- 
tastike budućnosti, čvrsto ih vežući tragikom 
suvremenosti. Moramo primijetiti, da su 
avanturizam i pustolovina slabo bili popu- 
larni u staroj ruskoj književnosti, ali zato su 
našli svoj rascvat u suvremenoj. U emigra- 
ciji je pustolovinu dostojno zastupao ostar- 
jeli S. A. Minclov, koji je već umro, dok je u 
SSSR najjači njezin zastupnik Tolstoj. Naj- 
bolji je u tom pogledu njegov roman »Aeli- 
ta«, u svoje vrijeme izašao na hrvatskom, a 
jedan od zagrebačkih dnevnika čak ga je do- 
nosio kao roman u stripovima, ali, naravno, 
bez autorova imena, a sigurno i bez njegova 
znanja. Tolstoj ima fin humor i ironiju sa 
znatnom primjesom groteske. Ta su se Tol- 
stojeva svojstva naročito razvila u posljednje 
vrijeme; a pod snažnim utiskom  vladino- 
stranačkih uputa, da se obračunava sa svim 
političkim i klasnim neprijateljima Sovjeta, 
primili su karakter političke tendencije koja 
jasno bojadiše sva njegova posljednja djela. 
Od dugačkog niza njegovih djela, karakte- 
rističnih u tom pogledu, spomenimo samo 
roman »Crno zlato« (Černoje zoloto), u koje- 
mu "Volstoj pokazuje mnoge poznate emi- 
grante, kojima je faktično i socijalno i sam 
nekada pripadao, te daje zlobnu i često ne- 

opravdanu karikaturu njihovu. A zbog toga 
se nekoja njegova djela, koja bi inače mo- 
gla postati historička, pretvaraju često u 
pamllet, a katkada čak i u paskvil. Takva se 
tendencija nalazi čak i u takvom njegovom 
monumentalnom djelu, kakav je roman »Pe- 
tar Veliki«. Petra on pokazuje sa mnogo is- 
Pravnosti, iako bez potrebe podertava sve 
njegove tamne i negativne strane. Ali sav 
ruski život onoga vremena (XVIL—XVIII. 
vijek) pokazuje Tolstoj gotovo samo s nega- 
tivne strane, i time svojoj ogromnoj i u mno- 
gim pogledima odličnoj historičkoj epopeji 
daje mjestimice karakter jednostrane ten- 
dencioznosti. 


Svim svojim duhom, moralom, nastroje- 
njem Tolstoj potpuno odgovara sovjetskoj 
»atmosferi«, te se organski slijeva s njezinom 
književnošću. Ali praosnova njegova stvara- 
nja, njegovi duboki korijeni ipak imadu svoj 
izvor u staroj, klasičnoj ruskoj književnosti, 
koje je on pravi umjetnički nasljednik i do- 
stojan zastupnik. Od nje je on uzeo njezino 
temeljno stremljenje prodrijeti u suštinu ži- 
vota, shvatiti je, razumjeti i umjetnički 
uobličiti. Najbliži i izravni njegovi književni 
predci jesu Gogolj, Dostojevskij i Ljeskov. 

Tolstoj je, poput ogromne većine svih pi- 
saca, počeo svoj književni rad pjesmama, ali 
osnovno je polje njegove djelatnosti pripo- 
vjedalačka proza. No vidljivo mjesto u nje- 
govom slikovitom književnom bogatstvu za- 
uzimaju i dramska djela. Osnovne crte stva- 
ralačkog Tolstojeva lika odsijevaju se i u 
njegovim kazališnim komadima, ali oni ima- 
du i neke svoje naročite, specifične crte. 

Tolstoj je svoju dramaturšku djelatnost 
počeo još prije rata, i odmah je privukao na 
sebe opću pažnju. On prekrasno pozna po- 
zornicu, sve ogromne mogućnosti pozornice 
i glumačke umjetnosti, a također i ukuse, 
potrebe i želje gledalaca, i vješto vlada svim 
brojnim komponentama dramaturško-pozo- 
rišne tehnike. Gotovo svi njegovi kazališni 
komadi imaju zanimljiv siže, interesantnu 
intrigu, koja se napeto razvija, živ, naravan 
dijalog, sočan, »razgovoran«, a ne knjiški je- 
zik; njegovi su junaci živi ljudi, iako često 
dosta čudnovati, ali svakako su to zanimljivi 
scenski likovi ili, barem vješto pisane uloge. 
I zato njegovi kazališni komadi uvijek ima- 
du veliki uspjeh kod gledalaca, glumaca i 

kritike, točnije: kod onih kazališnih kriti- 
čara, koji znadu posebnu prirodu kazališta i 
pozornicu ne zamjenjuju književnošću. Kao 
dramatičar Tolstoj je debutirao 1912. god. 
komadom »Kasatka«, koja se i do danas za- 
držala na repertoaru ruskih — i sovjetskih i 
emigrantskih — pozornica. Ova je komedi- 
ja, kao i uopće većina Tolstojevih komada, 
bez posebne psihološke dubine, ali intere- 
santan i vješto izgrađen pravi kazališni ko- 
mad. Od ostalih njegovih brojnih komada 
spomenimo komediju iz galantnog doba ca- 
rice Katarine Velike »Ljubav-zlatna knjiga« 
(Ljubov-knjiga zolotaja). To je elegantna 
bezdjelica, puna bezbrižnog smijeha, ele- 
gantne izmišljotine, pikantne dosjetke. U 
svojoj zagasitoj romantičnosti ona uskrsava 
pravu, od mnogih već sada zaboravljenu po- 
lurealnu suštinu kazališta. Ona je slična po- 
znatim komadima Jurija Bjeljajeva. Unatoč 
svoga ruskog i historičkog sižeja ona je ipak 
vannacionalna i pristupačna je svakomu 
strancu, koji ne pozna »tajanstveni« ruski 
život, ali voli kazalište, jer to je baš pravi 
»teater«. Interesantno je, da je baš ovaj ko- 
mad, prije no je ugledao svijetlo ruske ram- 
pe bio izveden na francuskoj, i to 1922. god. 
u Parizu, u poznatom kazalištu >» Vieux Co- 
lombier«, s ogromnim uspjehom. Kada se Tol- 
stoj povratio u SSSR, on se odmah zaintere- 
sirao za teme revolucije i sovjetskog života. 
Prije svega on je svoju pažnju posvetio 
skandaloznoj ličnosti Rasputina, i tu je temu 
obradio ne kao historički problem, već kao 
senzacionalan siže uličnog karaktera s jas- 
nim pogledom na nezdrave ukuse revoluči- 
jom raspojasanih širokih masa. Dok u ke- 
madu »Gorak evijet« (Gorjkij cvjet) Raspu- 
tina on pokazuje pod imenom »starca Aki- 
le«y u komadu »Caričina_urota« (Zagovor 
caricy), koji je napisao u suradnji s P. Šče. 
golevim, poznatim  historičarom  književno- 
sti i društvenih pokreta, Rasputin je prika- 
zan već pod svojim pravim imenom. Ovaj 
slabi i često bljutavi komad gotovo i nema 
umjetničkih i scenskih vrlina, ali njegova je 
interesantnost (baš — interesantnost, a ne — 
vrijednost) u senzacionalnom (za ona vre- 
mena, krugove i raspoloženja) sižeju. — 
Baš samo zbog tih razloga »Caričina urota« 
je bila izvedena i na nekojim stranim pozor- 
nicama, koje su u interesu blagajne kadre 

katkada zaboraviti na umjetničke i moralne 
potrebe kazališta. Iz isto takvih razloga 'Tol- 
stoj je napisao i komad »Azef« iz života zlo- 
glasnog revolucionarca-provokatera. U ona 
vremena Tolstoj je napisao i komad »Atilla«, 
koji je odmah primio na izvedbu Moskovski 
Hudožestveni Teatar. Ali sam ga je pisac 
neočekivano uzeo natrag, jer je tobože bio 
s njime nezadovoljan. Nismo dosta upućeni 
u prave razloge toga čudnovatog Tolstoje- 
vog čina, ali kako ga lično dobro poznajemo, 
možemo sa sigurnošću zaključiti, da ti raz- 
lozi nikako nisu bili umjetničke prirode, već 
društveno-političke. Tolstoj je 1956. god. na- 
javio skori izlazak novog komada »Lenjin«, 
koji se ipak ni do danas nije pojavio. Ali 
zato je ovih dana izašao novi njegov komad 
>Pohod četrnaest država«, koji bez sumnje 
predstavlja preradbu komada »Lenjin« pre- 
ma momentanim prilikama. Tolstoj se valjda 
bojao cijeli komad posvetiti Lenjinu, jer je 
njegov kult u SSSR sada doveden na skraj- 
ni minimum i ima karakter samo službene 
kurtoazije, a svi slavospjevi upućuju se je- 
dino Staljinu. »Pohod« baš »stopostotno« od- 
govara ovim zahtjevima. Sadržaj je »Pohoda« 
uzet iz doba 1919. god., kada su se vodile naj- 
ogorčenije borbe s »bjelogardijcima« i stra- 
nim interventima. Sva zasluga za uspjeh te 
borbe pripisuje se samo Staljinu, a Lenjin 
je pokazan tek na drugom mjestu, i to samo 
usput. Prema Staljinovoj želji praizvedba 
ovog komada u skoro će vrijeme biti u Ti- 
flisu pod neposrednim vodstvom Tolstoja, 
koji je već otputovao na Kavkaz. A po vla- 
dinoj naredbi (Večernjaja Moskva, 23. VII. 
0. g.) početkom sezone on mora biti izveden 
u svim moskovskim kazalištima. 

Kako se vidi, u posljednjim svojim dram- 
skim komadima Tolstoj se usrdno trudi, da 
dokaže svoju odanost revoluciji i naročito 
njezinu sadašnjem vođi Staljinu. Ali umjet- 
nički talenat Tolstoja ipak je odviše snažan 
i punokrvan, da bi mogao biti bez ostatka 
strpan u nametnut mu kalup, i on se često 
i mimo piščeve volje pokazuje, i tada se po- 
litička tendencija odmah kao jutarnja magla 
od sunca raspline, i pred nama istupaju živi 
komadi pravog života, zadahnutog i preobra- 
ženog umjetnošću. Naravno da ta umjetnička 
samostalnost i nezavisnost Tolstoja, iako se 
ona dosta rijetko pokazuje, ipak ne može bili 
po volji boljševicima. Kritičar R. Pikkel, 

predbacuje mu niz optužaba. Prema njego- 
vu mnijenju Tolstoj na svoju dramsku dje- 
latnost gleda samo kao na šalu, dok — »Smi- 
jeh satire mora ubijati naše klasne neprija- 
telje, smijeh vaudevillea — učvršćivati, pu- 
niti aktivnošću, energijom, punom životne 
radosti, proleterski auditorij« (Problemi so- 
vjetske komedije. — Zbornik »Dramaturgi- 
ja«, Moskva, 19353; str. 232). Tolstoj je odmah 
ocijenio značenje ove i nekojih još drugih, 
ovoj sličnih optužaba, te se požurio poduzeti 
sigurnosne mjere. Na prvom kongresu sovjet- 
skih pisaca on je održao predavanje, koje je 
izašlo i u posebnoj brošuri, >O dramatur- 
giji« (Moskva, 1954). U tom predavanju Tol- 
stoj naglašava, da je jedina zadaća sovjetske 
dramaturgije pronaći, razumjeti i pokazati 
novog čovjeka, stvorenog revolucijom, i da 
je jedini ispravan i siguran put k postignu- 
ću toga cilja »socijalistički realizam« (str. 
12). I cijelo je predavanje puno tvrdnja, 
obilno garniranih sovjetskom frazeologijom. ' 
Ali dobro je poznato, da je Tolstoj pisac- 
umjetnik, a ne mislilac i teoretičar. I zato 
nekoji Tolstojevi komadi (naravno, osim po- 
sljednjih, »ideološki« besprijekornih), iako 
izazivaju žučne prigovore poslušne sovjetske 
kritike, ipak na pozornici uvijek imadu ve- 
liki i potpuno opravdani uspjeh. Iz posljed- 
nje periode njegova rada moramo s iskre- 
nim priznanjem spomenuti komedije » Gorak 
cvijet« i »Tvornicu mladosti« (Fabrika mo- 
lodosti), koje daju žive, izrazite slike pravog 
sovjetskog života s minimalnom dozom po- 
litičke tendencije. Na Tolstoja kao dra- 
matičara znatno je utjecao Maksim Gorkij, 
od kojega je prije svega uzeo nekoliko tipi- 
čno Gorkijevih tipova, tek samo nešto pro- 
mijenivši uglavnome vanjske crte. Naroči- 
to se to opaža na komedijama »Gorak cvijet« 
i »Čudesa u rešetu« (Čudesa v rješetje). 
Dakle: revolucija je pozitivno utjecala 
na Tolstojevo stvaranje, pospješivši njegovo 
razvijanje. Ali boljševizam sa svojim želja- 
ma da sve privuče u službu sebi, čvrsto je 
povezao njegovo stvaranje, prisilivši ga da 
se uglavnome drži određenih putova. Tolstoj 
se sada nalazi u rasevatu svojih stvaralačkih 
snaga, ni izdaleka još ne iskoristivši sve svo- 
je ogromne mogućnosti. | samo potpuna stva- 
ralačka sloboda bez ičijeg vodstva i uputa 
pružila bi mu prilike, da pokaže svoj ogro- 
man umjetnički dar u svoj moći i svom sjaju. 


Nikolaj Fedorov 


BROJČANI RAZVOJ HRVATA KROZ DEVET DESETLJEĆA 
(Nastavak) 


Razmotrimo ukratko razvoj pučanstva do 1951., u koje vrijeme postoje redoviti po- 
Banske Hrvatske u pedeset godina, od 1880. pisi pučanstva. 


Tabela br. 1. Pučanstvo banske Hrvatske u god. 1880. i 1931. 
he Vin 
E m Hrvati Srbi Nijemci Madžari Pučanstvo 
Županija ' - 
1880. | 19381. | 1880. | 1981. | 1880. | 1931. | 1880. 1931 


bjelovarsko-kri- 


ževačka 172,1001 289,5001 36,900 | 41,800 | 1,600| 3,600 | 2,600110,100| 219,600, 362,800 
ličko-krbavska 86,100 90,800 | 87,700 | 96,400 100 100| — 100| 174,200| 187,900 
modruško-riječka | 136,800 | 152,200[ 64,500 | 79,800| 200 800 100 100| 203,200 | 238,000 
požeška 108,000 | 169,200] 46,200 | 74,200 | 7,500|  9,400| 4,900| 8,800| 166,400| 288,100 
srijemska 86,100 | 115,000 | 139,000 | 209,700 [ 41,300 | 67,600 | 14,300 | 20,800 | 296,800 | 447,500 
varaždinska 222,000| 313,000|  1,900| 2,800| 1,600 600| 800|  300| 229,100| 319,400 
virovitička 96,400 | 179,700 | 36,500 |. 65,500 [26,500 | 39,500 [ 17,400 | 24,000 | 183,300 | 324,100 
zagrebačka 296,400 | 418.400| 84,2001125,400[ 1,800| 1,400]  600|  800| 390,700, 556,000 
Zagreb grad 20,000 | 142;100 900| 11,600[ 2,700 6,300|  600| 2,200| 29,200 | 185,600 


Ukupno [1,214,400 1,869,900 [ 497,800 | 706,700 | 83,100 | 129,200 | 41,300 | 66,700 | 1,892,500 | 2,909,200 


Međumurje, Krk . - 
Kastav, Rab m; 135,100 = 300 |. — 400[ — . 800 m 139,000 
Ukupno [1,214,400 2,005,000 497,800 | 707,000 83,100 12900 |4120 67,500 | 1,892,500 | 3,048,200 
Tabela br. 2: : 


Porast pučanstva banske Hrvatske u apsolutnim brojevima i postocima od 1880. do 1931. 


Hrvati Srbi Nijemci Madžari Pučanstvo 
Županija : SRECE ATI EKO PTT ONI OKRET O I EKA : 
apsolutni | porast | apsolutni |" porast | apsolutni | porat [apsolutni] porat | apsolutni 
porast | u “o | porast u "oo porast u%, porast u% | porast a oo 
—_——————LŽŽŽŽ E: 


bjelovarsko-kri- 


Ževačka 117,400 4900 | 132] 2,000] 125,0] 7,500 | 2884] 143,200 
ličko-krbavska 4,700 8,700 10,2 — . 100 110,0 13.700 
modruško-riječka | 15,400 14,800 | 22,8 600 | 3000[ — — | o 34800 
požeška 68,900 28,000 | 606|  2100| 28.7] 3400]  69,4| 121,700 
srijemska 28,900 70,700 50,8 | 26,500 63,9| 6,500 45,4 | 150,500 
varaždinska 92,800 —'900 | 47,8] — 1,000 | —166,6| — 500 | — 166,5| 90,300 
virovitička 83,300 29,000 79,4 13,000 49,1 6,600 831,9 140,800 
zagrebačka 122,000 41,200 | 4881 — 400[— 220]  200|  38,3| 165,200 

122,100 10,700 (1200,0| 3,600 | 138,8 1,600 |  266,6| 156,400 


Zagreb grad 


208,900 | 41,8] 46,100 1,016,700 | 53,8 


Ukupno | 655,500 


Međumurje, Krk, 
Kastav, Rab 135,100 


300 400 159,000 | — 


209,200 46,500 1,155,700 


Ukupno 790,600 

Tabela br. 39. 


Omjer glavnih narodnosti banske Hrvatske g. 1880. i 1931. u postocima. 


— 


Hrvati 
1880. | 1981. 


Županija 


1880. 


bjelovarsko-križevačka 78,5 79,8 16,7 
ličko-krbavska 49,5. | 484(—)| 5033 
modruško-riječka 67.8. | 63,9(—>)| 31,8 
požeška 60,8. | 58,8 i 27,8 
srijemska 29,0 25,7 (—) 46,7 
varaždinska 96,1 98,1 0,8 
virovitička 52,5 55,5 19,4 
zagrebačka 175,8 75,5(—) 21,6 
Zagreb grad 68,8 76,6 3,8 


Ukupno 


Međumurje, Krk, Ka- 
stav, Rab e 


Madžari 


Nijemci 
1880. 


1880. | 1931. 


115(>)| 07 | 10 1,2 2,8 
51,3 0,1. | 0,03(>)| 0,0 0,04 (—) 
35,8 01 | 083 0,1 0,1 
25,8(—) 4A 35,2 (—) 2,9 2,8 (—) 
46,9 13,8. 115,1 4,8 4,7 FI 
0,8 0,8 .| 02 (>) 02 df (—) 
20,2 158 1122 (>| 95 za 
29,5 05 [02 (>) 03 0,1 aa 
6,2 94 | 30 (>) 46 2,0 (>) 
24,58(5)| - 44-e1:47 2,2 2,3 
0,2 — 0,3 — 0,6 


—__________ I... 


Ukupno 64,2 65,8 26,3 


U zadnjih pedeset godina porasla je da- 
kle Banska Hrvatska u starim granicama za 
1,016,700 duša, tj. za 55,8 posto. Usprkos 
svjetskoga rata prosječni porast bijaše dakle 
iznad 10 pro mile na godinu. Najbrže je ra- 
sla virovitička županija, gdje je pučanstvo 
poraslo za pune tri četvrtine, zatim požeška, 
bjelovarsko-križevačka i srijemska županija 
s porastom od 50—75 posto, pa onda zagre- 
bačka, varaždinska, modruško-riječka, i ko- 
načno ličko-krbavska, ova zadnja s porastom 
od 7,8 na pedeset godina, dakle oko 1,5 pro 
mile na godinu. 

Porast Hrvata od 1880.—19531. u Banskoj 
Hrvatskoj iznosio je 655,500 duša, te je stajao 
neznatno nad prosjekom porasta pučanstva. 
Poradi toga udio hrvatskog pučanstva pora- 
stao je u 1o pola stoljeća s 64,2 na 64,4 — 
ostao je dakle gotovo nepromijenjen. S Me- 
đumurjem i Kvarnerskim otocima tvore Hr- 
vati međutim — kako spomenusmo — 65,8 
postotaka pučanstva Banovine, t. j. gotovo 
dvije trećine. Relativno, hrvatsko je pučan- 
stvo napredovalo samo u bjelovarsko-križe- 
vačkoj, varaždinskoj i virovitičkoj županiji 
te u gradu Zagrebu, dok je relativno nazado- 
valo u srijemskoj, modruško-riječkoj, po- 
žeškoj, ličko-krbavskoj te neznatno u zagre- 
bačkoj županiji. S toga gledišta prošlih pola 


92] 44 | 4,5 


stoljeća bijaše za afirmaciju hrvatstva u 
Banskoj Hrvatskoj negativno, jer je na naj- 
većem dijelu toga teritorija nehrvatski ele- 
menat napredovao na štetu hrvatskoga ele- 
menta. U krajevima, gdje Hrvati ne čine po- 
sve kompaktnu masu, napreduje većinom 
strani elemenat, dok se suvišak hrvatskoga 
žiteljstva usredotočuje najvećim dijelom u 
Zagrebu. Bila bi zadaća smišljene nacional- 
ne politike, da se prekine s tim razvojem i 
da se suvišak pučanstva uputi upravo u one 
krajeve, gdje je hrvatski elemenat miješan 
s drugim narodnostima, na račun kojih već 
preko podrug vijeka gubi poziciju za pozici- 
jom. 

Srpsko pučanstvo Banske Hrvatske na- 
predovalo je u to vrijeme za 208,900 duša ili 
za 41,8 postotka, te je time znatno zaostalo 
za prosječnim porastom pučanstva. Poradi 
toga spao je postotak srpskoga življa s 26,5 
na 24,3. Taj nazadak ograničen je međutim 
samo na dvije županije: bjelovarsko-križe- 
vačku i požešku. U varaždinskoj ostao je 
postotak Srba neizmijenjen, dok su u pet 
ostalih županija Srbi u zadnjih pola stoljeća 
procentualno napredovali, i to najviše u mo- 
druško-riječkoj, zatim ličko-krbavskoj, viro- 
vitičkoj, zagrebačkoj i srijemskoj, osim toga 
(i relativno najjače) u gradu Zagrebu. Srbi 

su dakle napredovali na većoj površini Ban- 
ske Hrvatske nego Hrvati. 

Nijemci porastoše u pola vijeka za 46,500 
duša ili za 55,5 posto, dakle napredovaše ne- 
znatno brže od Hrvata. Udio na cjelokup- 
nom pučanstvu povisio im se za 0,5 procen- 
ta, Porastavši s 4,4 na 47 7. Njemački živalj 
nazadovao je relativno u 5 5 županija (ličkoj, 
požeškoj, varaždinskoj, virovitičkoj, zagre- 
bačkoj) i u gradu Zagrebu, dok je relativno 
napredovao u srijemskoj, bjelovarsko-križe- 
vačkoj i modruško-riječkoj. 

Najbrže napredovaše od 1880.—1951. Ma- 
džari, koji porastoše (usprkos jakog pada 


Tabela br. 4. 

nakon 1918.!) za 25,400 duša ili za 61,5 po- 
stotka, te stoje time sa 7,7 procenta nad pro- 
sječnim porastom pučanstva banske Hrvat- 
ske u spomenutom razdoblju. Postotak im se 
povisio s 2,2 na 2,3. Taj napredak imade se 
pripisati porastu madžarskoga pučanstva u 
bjelovarsko-križevačkoj županiji te neznat- 
nom porastu u ličko-krbavskoj i modruško- 
riječkoj županiji. U svim ostalim županija- 
ma, dakle na najvećem dijelu područja Ban- 
ske Hrvatske madžarski je živalj u zadnje 
pola vijeka nazadovao. 

U tri zone Banske Hrvatske razvoj pu- 


* čanstva između 1880. i 1951. bio je ovakav: 


Pučanstvo banske Hrvatske u god. 1880. i 1931. u pojedinim područjima. 


: Hrvati Srbi Nijemci Madžari ae 
Područje 
1880. | 1981. | 1880. | 1931. | 1880. | 1931. | 1880. | 1931. | 1880. 1931. 

3 kajkavske žu- 
panije 708,700 | 1,163,000 | 123,900 | 181,600 | 7,700 | 11,800 | 4,600 | 13,400 868,600 | 1,423,800 

2 kraske župa- 
nije 222,900 | 243,000 | 152,200 | 175,700 300 900 100 200| 377,400 | 425,900 
uža Hrvatska 931,600 | 1,406,000 | 276,100 | 357,300 |: 8,000 | 12,700 | 4,700 13,600 | 1,246,000 | 1,849,700 
Slavonija 282,800 | 463,900 | 221,700 | 349,400 | 75,100 | 116,500 | 36,600 53,100 | 646,500 | 1,059,500 
—_————————————————__jj I] kk 


Međumurje, Krk, : 
Rab, Kastav = 


135,100 | — 500 
Ukupno | 1,214,400 | 2,005,000 | 497,800 | 707,000 
Tabela br. 5. “ 


Ukupno [.1,214,400 | 1,869,900 | 497,800 | 706,700 | 83,100 | 129,200 rare 41,300 | 66,700 | 1,892,500 | 2,909,200 


139,000 


83,100 | 129,600 [ 41,800 


67 S i o ru o 1 10250] 3,048,200 


Porast pučanstva banske Hrvatske od g. 1880. do 1981. u pojedinim područjima 


Hrvati Srbi 
Područje 


apsolutni 
porast 


porast 
U %9 


apsolutni 
porast 


3 kajkavske županije [454,300| 64,2 | 57,700| 46 
2 iak županije 20,100 | 8,1 | 23,500| 15 
Uža Hrvatska 474,400 | 50,9 81,200 | 29 
Slavonija 181,100 | 63,9 [127,700 | 58 


Ukupno [655,500 208,900 
Međumurje, Kastav, 


Krk, Rab 


135,100 300 


790,600 


porast 
U "o 


Nijemci Madžari Pučanstvo 
apsolutni | porast | apsolutni | porast apsolutni porast 
porast u "/go porast u % porast u % 


8,800 555,200 | 63,9 
100 48,500 | 12,8 
8,900 603,700 | 48,4 
16,500 413,000 | 68,9 


1,016,700 


139,000 | — 


63,0 1,155,700. 61,1 

Tabela br. 6. 


Omjer glavnih narodnosti banske Hrvatske g. 1880. i 1931. u pojedinim područjima 
u postocima. 


——————— o; eneo, SR AA 


Hrvati 
1880. | 


U kajkavskoj zoni i u Slavoniji porast 
pučanstva bijaše potpuno jednak: 65,9 posto. 
U kraskoj zoni zaostao je naprotiv pet puta, 
te iznosi tek 12,8 posto. 

Hrvati procentualno napredovaše od g. 
1880.—1951. u kajkavskoj zoni, nazadovaše 
u kraskoj, dok je u Slavoniji postotak Hrva- 
ta kroz pedeset godina ostao jednak. Srbi 
napredovaše u Kraskoj, a nazadovaše u sla- 


Područje 


1931. 


3 kajkavske županije 
2 kraske županije 

Uža Hrvatska 
Slavonija 


Međumurje; Krk, Ka- 


Ukupno 
stav, Rab 


Ukupno 


Srbi 
1880. | 1981. 


Nijemci Madžari 


1880. | 1981. 


4,5 | 2,2 


vonskoj i kajkavskoj zoni. Nijemci na po- 
dručju uže Hrvatske zadržaše neizmijenjene 
pozicije, na području Slavonije neznatno na- 
zadovaše, Madžari napredovaše u užoj Hr- 
vatskoj, a nazadovaše u Slavoniji. 

Kako različito se hrvatski živalj razvijao 
u te tri glavne zone banske Hrvatske, -poka- 
zuje ova tabela: 


= a e 
Od 100 Hrvata Banske Hrvatske živjelo je: Od 100 Hrvata Banske Hrvatske 


priraslo je: 
na području 1880. 1931. od 1880. do 1981. 
triju kajkavskih županija 58,4 * 62,2 69,2 
dviju kraskih županija 18,3 12,9 3,1 
Uže Hrvatske 76,7 75,1 72,8 
Slavonije 23,83 24,9 ' 27,7 


Nerazmjer toga omjera biva očiglednim, 
kad se uvaži, da tri kajkavske županije sa 
14,789 km čine tek za 34,3 postotka teritori- 
ja Banske Hrvatske, dok dvije kraske župa- 
nije s 11,090 km čine 26,6, a Slavonija s 
16,662 km tvori 39,1 postotak područja Ban- 
ske Hrvatske. Na području kajkavskih žu- 
panija, koje tvore lek nešto više od lrećine 
teritorija banske Hrvatske, živi dakle golovo 
dvije trećine Hrvala Banovine. Na području 
kraskome, koje tvori više od četvrline le- 
ritorija Banovine živi tek jedna osmina 
svih banovinskih Hrvata, dok na područ- 
ju Slavonije, koje čini četiri deseline cje- 
lokupnog područja Banske Hrvatske, živi 


tek četvrtina svih banovinskih Hrvata. U 
usporedbi prema položaju od prije pedeset 
godina, to nezdravo stanje znatno se pogor- 
šalo i još se neprestano pogoršava, kao što 
pokazuje činjenica, da je u zadnjem deset- 
ljeću na tri kajkavske županije palo 70,5 po- 
rasta banovinskih Hrvata na dvije kraske 
lek 2,2, a na Slavoniju 27,3. Premda prepu- 
njena kajkavska jezgra odbacuje dio svog 
pretička u praznije krajeve, to ipak Zagreb 
dijelova zemlje u tolikoj mjeri da se nastav- 
lja u svakom pogledu štetan proces prostor- 
nog smanjivanja i istovremenog prepunja- 
vanja zapadno-hrvatske etničke jezgre. 

Usporedba između naravnoga i slvarnoga 
porasta pučanstva — Iseljivanje 
Poznata je činjenica, da spor porast pu- 
čanstva u kraskim krajevima nije posljedica 
slabe plodnosti pučanstva, već velikoga ise- 


Tabela br. 7. 


ljivanja iz tih krajeva u druge dijelove do- 
movine i svijeta. Za tri desetljeća između 
1880.—1910. posjedujemo točne podatke o 
naravnome porastu pučanstva Banske Hrvat- 
ske, o pretičku rođenih nad umrlima. 


Usporedba stvarnog i naravnog porasta pučanstva u banskoj Hrvatskoj od 1880.—1910. god. 


1880.—1890. 1890.—1900. 1900.—1910. 

Bi š g t ž ; (Stvarni porast 

Županija Stvarni | Naravni a Stvarni - Kris So a. viši +) ii 

porast porast dirati porast poras niži (—) od A u 9, niži (—) o 

u "oo u "oo brojevtiig u "on u naravnoga | “ /9 u naravnoga 

š ev Mau — 831 
bjelovarsko-križevačka | 21,26 | 13,01 28,551 12,9 10,2 [+ 7,211 9,6 12,3 i 
ličko-krbavska 9,61 (19,00 | 32,104 | 9,1 15,7 |— 12,621 | — 2,2 | +141 | — 34,17 
modruško-riječka 851 | 16,29 | 38,089 | 3,4 11,6 | — 18,121 1,4 13,7 | — 28,173 
požeška 21,81 | 12,64 21,045 | 12,7 8,0 | + 9,62 15,7 149 [+ 1767 
mig )16,89 (412,16 |) 36,115 | 4% 20 E dario Ri. miz me 
ad Zemun 4 * , 14,8 2,0 j . st 1+ »0ŠI 
S talinske aa e \ 8,4 14,2-| — 14,402 10,1 17,8 | — 20,487 
grad Varaždin ) 12.66 ) 15.90 f:36480 | 76 22|+ 642] 36 LL+ 321 
virovitička t \ 10,7 10,0 | ++ 1,291 10,5 149 |— 9,735 
grad Osijek (1811 ) 10,56 :19_19,8%46. |: 160 |— 30.1+ 4101| 2591 — 9271+ 715 
zagrebačka 14,11 ) 16.03 ! 67,392 7;/2 10,3 | — 13,846 7.2 14,6 | — 35,239 
Zagreb-grad 32,20: , : 47,0 5,9 |+17,;241 29,6 4,7 | > 15,200, 
Ukupno | 15,58 14,48 274,002 9,7 10,4 | — 15,107 | 8,9 154 | — 119211 


U desetljeću od 1880.—1890. te u onome 
od 1890.—1900. ličko-krbavska županija ima- 
de dakle najviši naravni porast, u desetljeću 
od 1900.—1910. nalazi se na četvrtom mje- 
stu s uvijek još veoma visokim porastom od 
14,1 posto na desetljeće. Modruško-riječka 
županija u prva dva desetljeća na drugome 
je mjestu, odmah iza ličke, a u zadnjem bro- 
jenom desetljeću na petome, zaostajući među- 
tim tek neznatno iza prve četiri županije. 
Od 1890.—1900. iz ličko-krbavske županije 
iselilo se oko 47,000 duša, iz _ modruško-ri- 
ječke oko 46,000. — Dvije kraske  župa- 
nije izbaciše dakle u zadnja dva desetljeća 
prije svjetskoga rata iz svoga područja golo- 
vo 100,000 ljudi. Tu nalazimo jasno razjaš- 
njenje sporog porasta pučanstva tih dviju 
županija. Na žalost nemamo podataka za 
kasnije razdoblje, no nema sumnje, da je i 
nadalje omjer između naravnog i stvarnog 
porasta u kraskome području ostao sličan, te 
je prema tome stanka u porastu pučanstva u 
tome kraju samo posljedica seljenja. 


Od triju kajkavskih županija zagrebačka 
i varaždinska u razdoblju od 1880.—1910. po- 
kazuju stalno znatni višak naravnog porasta 
nad stvarnim porastom. U varaždinskoj žu- 
paniji, koja je u desetljeću od 1900.—1910: 
na prvome mjestu u naravnome porastu pu- 
čanstva, višak naravnog porasta nad stvar- 
nim iznosio je u dvadeset godina od 1890. do 
1910. god. 35,000 duša, u zagrebačkoj župani- 
ji taj je višak u istome razdoblju brojio 
49,000 duša (dok je cjelokupni priliv u Za- 
greb bio tek 52,000). Bjelovarska županija 
od 1880.—1900. imala je viši stvarni porast 
od naravnoga, no u zadnjem predratnom de- 
setljeću i tamo je nastupilo iseljavanje. Tri 
slavonske županije pokazuju u vrijeme od 
1880.— 1900. znatni višak stvarnog prirasta 
nad naravnim. 'To je područje useljavanja. 
No u zadnjem desetljeću prije svjetskoga 
rata i tu je naslupila promjena, tako da je 
iz srijemske županije (uključivši Zemun) ise- 
lilo okruglo 7,000 duša, iz virovitičke okru- 
glo 2,500, dok je jedino požeška županija za-- 


BROJČANI RAZVOJ HRVATA 


bilježila i u tom desetljeću višak stvarnoga 
nad naravnim prirasiom. Zanimljiv je zna- 
tan porast naravnoga pučanstva u slavon- 
skim županijama u desetljeću 1900.—1910. 
godine prema onome iz prijašnjih desetljeća. 
Uzrok mu je tražiti u većoj plodnosti dose- 
ljenika prema starosjediocima. 

Omjer stvarnog i naravnog porasta pu- 
čanstva upućuje nas na migraciona kretanja. 
Dok je stvarni porast viši od naravnoga, ze- 
mlja se puni useljenicima, kad nastupa obra- 
tni omjer, iseljavanje nadvisuje useljavanje. 

Iz gornje tabele se razabire, da je perioda 
iseljivanja u inozemstvo započela u Banskoj 
Hrvatskoj oko 1890. godine. Već prije toga, 
naravno, bijaše iseljivanja, ali. to je bilo niže 


Tabela br. 8. 


od useljivanja iz inozemstva (Madžarske i 
Austrije) u Hrvatsku. U razdoblju od 1890. 
do 1900. useljivanje postaje sporije, a iselji- 
vanje brže. Radi toga stvarni porast pučar- 
stva postaje nižim od naravnog, računskog 
porasta, što se osobito izrazilo u desetljeću 
od 1900.—1910. g. Od 1890.—1910. stvarni 
porast pučanstva Banske Hrvatske zaostao 
je za naravnim porastom ukupno za 135,000 
duša; ta armija iselila se izvan Hrvatske, po- 
najviše u prekomorje, No broj iseljenika veći 
je negoli višak naravnog porasta nad stvar- 
nim porastom. Niža tabela pokazuje broj 
hrvatskih zavičajnika, koji su između 1890. 
i 1910. kod domaćeg popisa pučanstva ozna- 
čeni kao odsutni u inozemstvu. 


- Zavičajnici banske Hrvatske u inozemstvu 


> E Postotak | Postotak 

Županija 1890. 1900. ' 1910. god. 1900. god.1910. 

pa iu ile. === 
bjelovarsko-križevačka 399 1,235 12,722 0,4 3,8 
ličko-krbavska 3,929 4,169 30,140 2,8 14,7 
modruško-riječka 12,060 16,699 37,942 7,8 16,4 
požeška 626 744 7,414 0,8 2,8 
srijemska 887 1,175 7,218 0,3 1,8 
grad Zemun 210 60 271 0,4 1,6 
varaždinska 715 363 8,902 0,1 3,0 
grad Varaždin 81 28 146 0,2 1,1 
virovitička 228 353 5,674 0,2 24 
grad Osijek i 86 75 216 0,3 0,7 
zagrebačka 5,512 10,988 39,138 2,8 7,6 
grad Zagreb 180 161 390 0,3 0,5 


.——.....—.—. a ana 


Ukupno | 24,913 


No i taj prikaz ne daje nam još točne sli-- 


ke o broju iseljenika iz Banske Hrvatske u 
predratno vrijeme, što je istaknuto i u služ- 
benoj statistici. Mnogi od iseljenika nijesu 
ostavili nikoga u domovini, tko bi kod popi- 
sa pučanstva označio njihovu odsutnost. 

Točniju sliku o broju iseljenika dobiva- 
mo, ako zbrojimo naravni porast pučanstva 
i k tome dodamo strane doseljenike u Hrvat- 
sku, te taj rezultat usporedimo sa stvarnim 
porastom pučanstva, Diferencija, koja na- 
staje, pokazuje približno točno broj iselje- 
nika. 


36,650 


1029 ia | 5,1 


Naravni porast pučanstva iznosio je u 
Banskoj Hrvatskoj: 


od god. 1880.—1890. 
od god. 1890.—1900. 229,484 duše 
od god. 1900.—1910. 524,861 duše 


od god. 1880.—1910. 828,547 duša 


Broj u Hrvatskoj nastanjenih osoba ro- 
dom izvan Hrvatske, iznosio je 1880. god. 
133,225 duša, od toga bijahu 82,260 iz Ma- 
džarske, 48,237 iz Austrije (s Češkom, Slove- 
nijom i t. d.), a 2,728 iz ostale Evrope. Godine 
1910. broj osoba, rođenih izvan banske Hrvat- 


274,002 duše 

ske, iznosio je u Hrvalskoj 204,481 (155,225 
rodom iz Madžarske, 55,934 iz Austrije, a 
14,937 iz ostalih zemalja), porastao je dakle 
za 71,256 novih doseljenika. Da nije bilo 
iseljivanja iz Hrvatske, stvarni porast pu- 
čanstva morao bi biti jednak zbroju narav- 
noga porasta pučanstva i novih doseljenika 
i iznositi 899,605 duše. Uistinu stvarni porast 
pučanstva Banske Hrvatske od 1880.—1910. 
iznosio je 715,958 duša, što znači, da je raz- 
lika: 185,665 ljudi iselilo kroz to vrijeme iz- 
van Hrvatske. Pribrojimo li emigraciju od 
prije godine 1880., tada taj broj svakako pre- 
mašuje 200,000 duša. 

Kod zadnjeg predratnog brojenja pučan- 
stva bilo je dakle u Hrvatskoj od prilike 
jednako toliko stranaca, rođenih izvan Hr- 
vatske koliko je stanovnika banske Hrvat- 
ske bilo prinuždeno, da traži zarade izvan 
domovine. Tragična metateza. 

Valja spomenuti, da je oko devet deseti- 
na iseljenika iz Banske Hrvatske hrvatske 
narodnosti. Da nije bilo procesa tuđe imigra- 


Tabela br. 9. 


cije u Hrvatsku i hrvatskoga iseljivanja, 
Hrvatska bi god. 1910. brojila kraj okruglo 
2,600,000 duša oko 1,950,000 Hrvata — ili 75 
postotaka — umjesto 62,5 postotka. 

Ne raspolažemo točnim podacima o use- 
ljivanju i iseljivanju iz Hrvatske nakon go- 
dine 1910. Do svjetskoga rata te u razdoblju 
nakon rata do 19531. broj iseljenika iz Hrvat- 
ske svakako je iznosio daljnjih 100,000 duša, 
a vjerojatno i više, najvećim dijelom Hrvata. 
Banska Hrvalska bi dakle koncem 1931. g, 
brojila oko 3,150,000—5,200,000 duša s okru- 
glo 2,300,000 do 2,350,000 Hrvata — iri četvr- 
tine pučanstva — da nije u zadnjih pedeset 
godina struja iseljenika i useljenika izmije- 
nila naravni populacioni razvoj, osujetivši, 


- da se prema prirodnoj plodnosti hrvatskoga 


pučanstva njegov procenat povisi s dpije 
trećine na tri četvrtine cjelokupnog pučan- 
siva. . 

Pri zaključku osvrnuti nam se na omjer 
pučanstva Banske Hrvatske u god. 1840. i 
godini. 1951. - 


Pučanstvo banske Hrvatske 1840. i 1931. godine. 


m... ij 
Porast od Porast od 


1840. 1931.% 


Banska Hrvatska - 


1931.** 


apsolutni apsolutni 
P %9 |P X 


porast porast 
Hrvati 1,075,600 | 67,1 [1,869,900 | 64,4 
Srbi 504,200 | 31,5 | 706,700| 24,3 
Nijemci 13,200! 0,8 [ 129,200| 4,7 
Madžari 5,400 | 0,3 66,700| 2,3 


nn ————Đ————_ LL 


2,909,200 


Pučanstvo | 1,605,700 


* Hrvatska u granicama od 1918. 


1840.—1981.* 1840.—1931.** 
apsolutni, Apsolutni Apsolutni 
porast - | "/o0 Ernst "lao . "loo 


2,005,000 | 65,8 | 794,800| 78,9 929,400 | 86,4 
707,000 | 23,2 | 202,500| "40,1 202,800 | 40,1 
129,600 | 4,5 116,000 | 878,7| 116,400| 881,8 

67,500| 2,3 61,300 | 1135,2| . 62,100 | 1150,0, 


3,048,200 sia 1,442,500 | 89,7 


1,803,500 


** Hrvatska s Međumurjem, Krkom, Kastavom i Rabom. 


Kroz devedeset godina pučanstvo Banske 
Hrvatske umnožalo se dakle za osam dese- 
tina, s teritorijalnim povećanjem za devet 
desetina. To vrijeme donijelo je sa sobom 
stvaranje njemačke i madžarske etničke gru- 


(Svršit će se) 


pe na hrvatskome narodnom području te us- 
poredo s time i s velikom hrvatskom emigra- 
cijom uzrokovalo je procentualni nazadak 
hrvatskoga življa za 2,7 postotka (1,5), te srp- 
skog življa za 7,2 postotaka (8,3). 


Junius 

FEUILLE TON 


FELJTON :O POČETKU JESENI 

Ogromno, teško. kolo sunca stalo se sve više 
udaljivati od ljudi i stvari, ceste se odmaraju 
od ljetnog žara, a satovi u sobama dobili su 
puniji 1 glasniji zvuk. Došla je jesen i jutrom 
se maglice provlače kroz voćnjake, sveci na 
raskršćima smiješe se još nujnije, a zbirke 
pjesama u našim ormarima uzdišu umorno i 
tužno. Jer suviše je života pohranjeno među 
koricama tih knjiga i sada u jesen htio bi taj 
život opet ući u ljude, šume i kuće otkuda je 
i došao u stihove i rime. Jer jesen je doba 
skitnica i slobodnih ljudi i nju nitko ne može 
zabraniti ni ustaviti, poput zlatnog slapa ruši 
se ona na kraj i sve su visine i nizine pune 
njena sjaja. Jesen ke mudra i spokojna poput 
starog astronoma, lijepa poput žene kad na 
sebe oblači novu haljinu i tiha poput tišine 
nakon pročitane pjesme u punoj dvorani. 

Jesen je doba kada više nego ikada osje- 


ćamo punoću života, jer svaki od nas je sta-: 


blo koje lista, cvate i nosi plodove, pa ma- 
kar su ti plodovi često isušeni od prejakog 
sunca, a često opet nagnjili od preobilne vla- 
ge i samoće, ipak svi mi rado živimo iako je 
život samo predsoblje smrti. 

Lijepo je uspinjati se u jesen na kor ka- 
kove stare seoske crkve, kada .drvene stepe- 
nice pod nama škripe i uzdišu, a kroz pro- 
zorčić baca jesensko sunce svoje stare na po 
uvele vijence. A u crkvi je tišina prekidana 
tek veselim povicima djece koja se igraju na 
tratini i gukanjem golubova. O golubovi 1 dje- 
tinjstvo! Pred modru kočiju našeg djetinjstva 
bili su upregnuti bijeli, bijeli golubovi i oni su 
je vukli kroz parkove u kojima su sanjali vo- 
doskoci, kroz stara dvorišia gdje su na vlaž- 
nim opekama sanjale i spavale podnevne sje- 
ne. 

Lijepo je u jesen na Griču kada se s platane 
tiho spušta list i žut kao stranica Matoševih 
»Umornih priča« zašušti kraj naše klupe i uz- 
diše: 

»Teško je sjati u zlatu i venuti za druge. 
Teško je biti opijen suncem, a u sebi nositi 
klicu smrti. Teško je živjeti među ljudima, ko- 
jima poklanjaš pjesmu, a oni ti za uzvrat 
dadnu prozu svakidašnjice.« 

Lijepo je u jesen na Griču, kada pod tobom 
u suncu leži kpručes Bra a u nizini ljeska 
se Sava i nestaje u modroj daljini. Ti sjediš i 
sanjaš i zajedno s tobom sanjaju platane, stare 
kuće na Griču i vrtovi koji se pretvoriše u 
hambare u kojima je pohranjeno zlatno jesen- 
sko lišće. Lišće spava na stazama, sjenice 
su njime zatrpane, pred ulazom u kuće leži 
lišće, a poneki list prokrade se kroz poluotvo- 
rena vrata u sobu i odmara se na starom kla- 
viru, na kojemu možda već desetke godina nije 
nitko svirao, ili usne nakon teškog sunca pod 
kakvom starom slikom sa koje se sjetno smi- 
ješi davno već umrla žena, koja je koračala 
ovim sobama, uzbuđena srca primala ljubavna 
očitovanja svojih obožavatelja, a često možda 


u plaču trgala svoj namirisani rupčić i gledala 
kroz prozor kako gusto pada jesensko lišće. 

Lijepo je u jesen sjediti kraj Maksimirskog 
jezera i gledati kako tiho klize čamci, a u nji- 
ma sjede sretni ljubavnici i uz sanjivo udaranje 
vesala odmiču i bježe od surova tupa života 
nekamo daleko u zemlju sanja, za koju ne tre- 
ba ni putnice ni voznih karata i u kojoj vlada 
savršeni mir i spokojstvo. A na vodi se preli- 
jeva tamno modro jesensko nebo, kao da bez- 
broj modrih očiju gleda iz dubine, a mali va- 
lovi razbijaju se o obalu s tihim uzdahom kao 
što _se razbija mladost, ljubav i nade naše. —, 

Lijepo je, a tužno prolaziti u jesen pokraj 
Mirogoja kada kupole arkada tužno bliješte u 
podnevnom suncu kao da su na njima upaljene 
svijeće, a kroz ulaz u groblje vide se grobovi 
puni cvijeća i vijenaca. Mirno i šutljivo stoje 
grobovi kao zasuti streljački jarci, i slova na 
spomenicima nam vele koliko godina su se bo- 
rili s najvećim neprijateljem: sa životom, svi 
ti borci koji se tamo sada odmaraju u zaslu- 
ženu miru gdje zidovi arkada sliče na utvrde o 
koje se odbijaju valovi života, i iza kojih se 
ušančila smrt i vreba na ljude, koji onuda pro- 
laze, smiju se i šale. A gdjegdje kroz ogradu 
proviri kakova krizantema ili grančica žalobne 
vrbe zapleše na vjetru uvijek pognuta i uvijek 
tužna, i kao da nam veli: 

»Sve što je lijepo ono je i tužno istodobno, i 
život je najljepši kada odlazi. Uhvatite se za 
njegovu jeli povlaku i ustavljajte ga na bije- 
gu kao što se zadržava dragi i vedri gost. Jer 
život dolazi ovamo na zemlju samo u goste. U 
goste smrti. 

Ogromno, teško kolo sunca stalo se zamatati 
u maglice, nad cestama leži tišina, a u našim 
sobama tuku satovi sve punije i sve glasnije. 
Kao bezbrojni zlatni i tihi leptiri spušta se na 
zemlju jesen. 


Jesenski dijalog 


Čovjek s crnim naočalama namršteno: »Hm, 
opet jesen. Dosadno i glupo. Ja ću sad morati 
dnevno prisustvovati umiranju prirode. Zatvorit 
ću sve prozore i sva vrata, spustit ću zastore i 
čitati kakovu knjigu o proljeću. Možda nađem 
stari Bedecker za Haliju. Čitavu jesen putovat 
ću po Italiji, to jest u fantaziji ću putovati, jer 
vlakom putovati, to je za moderna čovjeka pre- 
polagano, a aeroplanom se ne usuđujem. Nesi- 
gurna je to škrinja i nezgodno je što se taj 
izum dade tako brzo u lijes pretvoriti. Uosta- 
lom, što mislite vi o jeseni?« 

Čovjek s ružičastim naočalama sanjarski: 
»Ah jesen! Svaki dijelak moje duše trepti i 
dršće i meni se čini da su sada moje oči modri 
prozori po staklima kojih veselo trče svijetla 
1 sjene. Vi ne možete zamisliti kako sam žudno 
čekao jesen i možda samo suho, ispucano polje 
tako čežnjivo čeka kišu, Meni se sada u jesen 
čini, da sam ogrnut u plašt od zlata.« 

Čovjek s crnim naočalama: »Kako možete 
iakve gluposti govoriti, kad ja točno vidim da 

ste odjeveni u dosta pohabano odijelo, a eto i 
treći gumb vam manjka na kaputu. Ako ne 
vjerujete, eto tu nasuprot u izlogu pekara je 
zrcalo, pa se pogledajte. A i cipele su vam iz- 
gužvane i sive kao da ste ih svukli kakvom mr- 
tvacu koga su upravo prekapali u drugi grob. 
A što vi međutim mislite o smrti? Ali molim 
istinu govoriti!« 

Čovjek s ružičastim naočalama zaneseno: 
»Ah smrt! — Želim tihu, blagu smrt u jesen- 
sko popodne kada pčele pospano zuje, a bijeli, 
lagani oblaci spuštaju se posve nisko, tako da 
dodiruju klijet. Bezglasno bih utonuo u smrt 
kao kamen na dno mora i moje lice bi bilo 
mirno kao bešćutna lica na sarkofazima du- 
boko u tami i tišini.« 

Čovjek s crnim naočalama: »Molim vas sa- 
mo ne tako sanjarski. Život je preozbiljan, a 
da bi ga ovijali nekim šarenim velima. Vidite, 
ja uvijek sve crno gledam i dosada se nisam 
razočarao. Ljudi su hulje, priroda gnjije i 
umire, a sunce je nevjerno kao žena, i jedva 
što nas malo ogrije, ode k drugima pa njima 
poklanja svoju toplinu. A molim vas kako vi 
možete tako pjesnički gledati na svijet! Što 
ste vi uostalom?« 

Čovjek s ružičastim naočalama: »Ja sam 
pjesnik Adam Vimpulšek i izdao sam zbirku 
lirskih pjesama »Jesenske himne«. »A sve ovo 
što sam vam govorio izvadci su iz mojih pje- 
sama. Knjiga stoji deset dinara, a tako je a 
bra, da je možete i pet puta pročitati. Molim, 
knjiga stoji samo deset dinara.« 

Čovjek s crnim naočalama, ljut radi tog 
naglog prepada, drekne: »Vidite da ja imam 
pravo kada sve crno gledam. Jedva sam iza- 
šao na ulicu i već me pljačkaju (ozlovoljeno 
vadi novčarku i daje pjesniku deset dinara, a 
ovaj njemu predaje Eriieuj Idite k vragu, 
svi ste vi nekakvi tulumaši. Ja ću se zaista, 
kako sam malo pije rekao, sakriti u svoju 
sobu, zatvoriti dobro sve prozore i sva vrata, 
spustiti zastore i čitati... 

Čovjek s ružičastim naočalama ga prekine: 
»I čitati moju zbirku pjesama. Hvala lijepa 
za deset dinara. Sluga. Klanjam se.< 

Čovjek s crnim naočalama vikne za njim 
mrzovoljno: »Vrag vas odnio, vještački ste me 
srušili. Bog dao da vam popucaju sve žice na 
vašoj harfi. Tulumaši! Skitnice! Pumpari!l Pa 
već ranim jutroml« ; 

Čovjek s ružičastim naočalama odmiče brzo 
od njega i prstima lijeve ruke pipa zadovolj- 
no deset dinara u džepu, a prstima desne crta 
svečane arabeske po divnom, modrom jesen- 


k ku. 
dia Vjekoslav Majer 


KNJIGA O SUPILU 

Možemo se slagati ili ne slagati sa Supilo- 
vim idejama, možemo se pozitivno, negativno 
ili s rezervom odnositi prema njegovim nacio- 
nalno-političkim koncepcijama i planovima; 
ali, bez obzira na to kakvo stajalište u. tome 
pogledu zauzeli i prihvatili, moramo priznati, 
da je Frano Supilo jedan od najlucidnijih 


hrvatskih političara i možda jedini naš diplo- 
mat većeg stila i značaja. Ličnost i djelovanje 
Frana Supila nijesu jednostavni, već složeni 
i komplicirani, a na momente i nerazumljivi, 
paradoksni, pa i kontradiktorni. A zar takvo 
nije bilo i vrijeme, u kojemu je Supilo nastu- 
pao i razvijao svoju aktivnost/ Na značajnom 
prelomu stoljeća, u potresnoj izmjeni genera- 
cija, za velikih kataklizma i preokreta, za ru- 
šenja staroga i stvaranja novog svijeta — uz- 
diže se, bori, isprepleće, klone, lomi i pada 
veliki i tragični lik Frana Supila. Taj tihi, ali 
i duboko tragični lom, u ratnoj groznici i su- 
kobu dvaju zaraćenih Evropa, nije samo slom 
jednoga političkog borca. Slom Frana Supila 
znači i slom zabluda čitave jedne generacije 
naših hrvatskih intelektualaca, znači deman- 
ti onog  križanićevsko-ilirsko-strossmayerov- 
skog mesijanstva, slavenske sveobuhvatnosti i 
»širih« pogleda, tragični, pravi naš hrvatski 
lom, i svršetak jednoga karakternog borca, 
značio je unaprijed demanti Radićevih i dru- 
gih mesijanskih i »širih« koncepcija. Supilov 
sukob sa Svetozarom Pribićevićem, njegovo 
napuštanje hrvatsko-srpske koalicije, istup iz 
Jugoslavenskog odbora i iskustva s Pašićem, 
abanin u glavnim i osnovnim crtama i obri- 
sima neizbježivi put i svršetak svakoga hrvat- 
skog intelektualca, a u prvom redu političkog 
radnika, koji u svojoj intelektualnoj zabludi 
skreće s puta isključivo hrvatske politike. 
Upoznati zato životni put Frana Supila znači 
na primjeru jednoga idealnog borca, superior- 
nog intelektualca i rutiniranog političara upo- 
znati i shvatiti svu neosnovanosi, jalovost, a i 
štetnost ji shvaćanja, koje je. uz druge 
razloge, dovelo do poznatog dćbacle-a i kapi- 
tulacije. 

Prikaz života i rada Frana Supila danas je 
zato svakako potreban, pa bilo u obliku ro- 
mansirane ili kritički obrađene biografije, bilo 
kao politička studija ili skup eseja. Već dugo 
to očekujemo, pa kada je =. 8 izašlo djelo Jo- 
sipa Horvata*), odmah se postavlja pitanje 
ukoliko je Horvatovo opsežno djelo ispunilo 
naša očekivanja, odnosno da li Horvatov pri- 
kaz Supila može vršiti zadatak, koji smo malo 
prije iznijeli? 

Međutim, prije negoli prijeđemo na odgo- 
vor, a time i na prikaz Horvatove knjige, du- 
žni smo malo Sriainjenje, Moglo bi nam se 
naime; prigovoriti kako mi od pisca tražimo, 
da prikaz Supila bude tendenciozan, te da ga 
tako obradi 1 iskonstruira, da može uspješno 
poslužiti u nacionalno-odgojnu ili političko- 
propagandnu svrhu. Mi to pak ne samo da ne 
tražimo i ne možemo tražiti, već niti ne tre- 
bamo, jer je. životni put Frana Supila takav, 
da njegov kritički i objektivni prikaz — uklo- 
pljen u opće zbivanje i razvitak političkih do- 
grdaja i hrvatske političke misli — ne može 
iti ništa drugo, već dokumentarna i uvjerlji- 


*) Josip Horvat: Supilo, život jednoga 
kerainAne političara. Politička biblioteka. Bi- 
noza — Svjetski pisci. Zagreb 19538. Str. 597. 


va osuda jedne velike političke zabl 
koju je baš idealist Frano Supilo 
leđima osjetio u životnoj stv 
no, teško i krvavo. Zato punim pravom s toga 
stajališta možemo, a po našem mišljenju i mo- 
ramo, gledati i na Horvatovu monografiju. 
Odmah moramo kazati, da nas Horvatov 
prikaz Supila, nažalost, ne može ni u znatni- 
joj mjeri zadovoljiti. Horvatov Frano Supilo 
nije onaj pravi Supilo iz života. Samo na mo- 
mente i fragmentarno bljesne istinski lik Fra- 
na Supila, a onda se opet zamrači i utone u 
jednostavnom i nepotpunom prikazivanju i 
izlaganju. Horvat nije objektivan. On na Su- 
pila gleda stranačkim očima, tako da je Hor- 
vatova knjiga gotovo više napadaj i obračun 
s politikom dra Josipa Franka, velikoga Supi- 
lova protivnika, pegi prikaz samog Supila. 
Opširno iznosi sukobe s Frankom, jednom na 
čitavih dvadeset i pet strana petitnog sloga 
donosi Supilov saborski govor protiv Fran a 
sa svim upadicama i razmiricama, na dugo i 
Široko iznosi aferu sa Strassnoffom itd. Hor- 
vatu je dr Josip Frank svagdje i uvijek ne- 
gativan i taman lik, upravo crni đavao. Isti- 
čući inače ovo ne mislimo braniti Franka i 
njegovu politiku, koju je Supilo tako oštro i 
ustrajno pobijao. Namjera nam je samo, da 
pokažemo, kako je Horvat subjektivan. Mjesto 
da zađe dublje i kritički u problematiku -su- 
koba Supila s Frankom, Horvat zauzima stra- 
načko stajalište, te ustrajno baca svoje stri- 
jele na Franka. Dok tako oštro napada hrvat- 
ske protivnike Supilove politike i tome. posve- 
ćuje veliki dio svoje knjige, Horvat je tako 
škrt i kratak, kada je riječ o Supilovu sukobu 
s Pribićevićem i njegovim sunarodnjacima, o 
napuštanju hrvatsko-srpske koalicije, o sporu 
s Pašićem i vladom kraljevine Srbije, o istu- 
pu iz Jugoslavenskog Odbora za vrijeme rata, 
kao i uopće o Supilovim pravim hrvatskim 
nastupima i o njegovu stavu prema južno-sla- 
venskom pitanju i odnosima Hrvata i Srba, 
Dok se Horvat opširno zadržava na Franku i 
na hrvatskim protivnicima Supilove politike, 
dajući pri tome svoje stalne i opsežne komen- 
tare, o poznatom i u Supilovu Životu veoma 
važnom sukobu s Pribićevićem i Srbima u koa- 
liciji, donosi trinaest redaka, i to: »Supilo za- 
tomljuje sebe, svoju ličnost. Dok poziva na ot- 
por gradeći bedem protuaneksionističkoj poli- 
tici u slozi i ravnopravnosti Hrvata i Srba, pre- 
lazi preko iskustava posljednjih godina i mje- 
seci, otvorenog antagonizma, koji su sr ski sa- 
mostalci pod vodstvom Svetozara Pribićevića 
stvarali protiv Supila, kad su dapače zaključili 
da kod izbora 1908. Supilo nema više kandidi- 
rati u glinskom kotaru, jer da je to »srpski ko- 
tar« a Supilo da je Hrvat, kad su pri. prvim 
znacima kampanje s veleizdajom otklonili sva- 
ku radikalniju politiku. Supilo još je i za 
izvanjski svijet vođa koalicije, ali u tom čaaU 
iskorišćuje i taj položaj« (Horvat 0. c. str, 251., 
252.). To čitamo u Horvatovu djelu, a sam je 
Supilo o uzrocima i pozadini sukoba s Pribi- 
ćevićem napisao upravo klasične rečenice i pa- 


ude i laži, 
na svojim 
arnosti neposred- 

suse u svojoj knjizi »Politika u Hrvatskoj« (Ri- 
jeka 1911.). Tu je Supilo. upravo majstorski 
ocrtao politički mentalitet i rad Srba u Hrvat- 
skoj. Na jednom mjestu Supilo tvrdi za Pribi- 
ćevića, glavnog. zastupnika i predvodnika opor- 
tunističke politike Srba u Hrvatskoj, da »u sve- 
mu neprestano pazi, da se ne bi čime kompro- 
mitirao i učinio se nemogućim kao čovjek »re- 
ierungsfiihig«, te da je iza izbora god. 1908., 
kad je Supilo držao »da je tek stupio momenat 
za pravu borbu za prava Hrvatske« Pribićević 
»brže bolje kupovao priručnike za nutarnju 
upravu, jer da oni, t. j. on moraju .na vladu.« 
upilo iznosi, kako su mu Srbi iz koalicije 
»predbacivali, da sam ih zaveo u borbe i op- 
strukcije, a da im svega toga nije trebalo.« Sam 
Supilo u >Politici u Hrvatskoj« priznaje ne- 
uspjeh svoje politike, t. j. politike riječke Tezo- 
lucije i »novoga kursa«. Supilo kaže: »Politika 
novoga kursa išla je za tim, da za ovu politiku 
(protiv nagodbe) predobije Srbe u Hrvatskoj, 
koji kao što su Hrvati tradicionalni protunagod- 
benjaci, tako su i Srbi tradicionalni nagodbe- 
njaci i pristaše sistema. Htjelo se Srbe u Hrvat- 
skoj odvratiti od takove rabote. Ali ovaj poku- 
šaj nije uspio. Srbi u Hrvatskoj ostadoše vjer- 
ni pristaše sistema. U. borbi protiv njega nikako 
se ne mogahu snaći, te jedva čekahu na prigo- 
u da mu se opet pridruže upotrijebivši pri 
tom postupak, za koji se mirne duše može reći, 
da je izdaja. Današnje njihovo nezadovoljstvo 
vrti se jedino oko nagrade, za koju rabotu nisu 
dobili, kako su očekivali.« Supilo ide dalje, pa 
istražuje i dublje uzroke dive politike Srba 
u Hrvatskoj, pa se u prilog svoga mišljenja po- 
ziva i na statistike kriminaliteta od Vrbanića 
i Milera. U Horvatovoj knjizi od svega ovoga 
ništa ne ćemo naći, iako Horvat obilno citira 
Supila kad ovaj napada svoje hrvatske protiv- 
nike. Horvat je uopće prema Pribićeviću i nje- 
govim sunarodnjacima blag, i to tako, da nam 
to neizbježno mora upasti u oči. 

Pribićević je iskoristio Friedjungov proces, 
da se riješi Supila, Horvat o tome onosi: 
»Neko vrijeme (na sjednici koalicije) vladao je 
a: Taj muk prekida Svetozar Pribićević re- 

avši: 

— Ja vama kažem, da je dobro, da smo se 
mi ovoga čovjeka (> Supila) riješiti, jer mi s 
njime nikada ne bi bilj dobili vladu u Hrvat- 
skoj, pošto ga oni gore mrze. A ovako bi se 
ipak mogle stvari promijeniti, kad on više ne 
bude među nama. 

Stari latentni spor za vodstvo u koaliciji ti- 
me je odlučen. Šutnja je prekinuta. Nastaje ne- 
vezan razgovor. Govori se o Supilu. Čuje se ri- 
ječ dra Nikolića, koji je s nasladom kliknuo: 

— No, taj je sada gotov. Taj već ne će pre- 
dlagači vlade u Hrvatskoj. 

ek pojedinci imaju hrabrosti pogledati to- 
me svemu u oči, IIvata Supila za ruku jedan 
Srbin, jedan od najdarovitijih članova koali- 
cije, veli mu: 

— Čuj Supilol Ja ti na sva usta izjavljujem, 
da smo mi infamni ljudi. Mi svi vidimo stra. 
hote, koje su izmišljene u tom procesu. Mi svi 

znamo, da se u prvom redu tebi radi o glavi. I 
na prvi udarac, gdje je tvoja riječ na časak u 
sumnju došla, kad ti kao čovjek povlačiš kon- 
zekvence, mi te napuštamo. Što će ovi ljudi o 
nama kazati, da smo mi najprvog našeg čovjeka 
ovako kukavno napustili, čim se jedan teži uda- 
rac na nj srušio. Jest, to je gadno, infamno; mi 
te ne možemo u oči pogledati i ja ti to iskreno 
Priznajem. Ali šta ćeš? Kad eto — takvi smo i 
tako je kod nas i nije drugačije« (Horvat o. c. 
str. 251., 252.). Na drugom mjestu pisac o borbi 
Supila s Pribićevićem donosi, kako je Supilo iz 
»Novoga Lista« podigao »žestoku optužbu protiv 
Svetozara Pribićevića. Zna da se s njim i veći- 
nom njegovih samostalaca više nikad ne će 
naći na istom putu; preteške su riječi pale, di- 
jeli ih uzajamna mržnja i antipatija, protiv- 
ština karaktera i temperamenta« (i bid. str. 
335.) Horvat to iznosi, ali ne komentira i ne 
iznosi svoj stav prema tome, kao što inače čini 
kad se radi o pravašima i uopće hrvatskim pro- 
tivnicima politike, koju je Supilo zastupao. 'Či- 
ni se, da bi Horvat sukobe s Pribićevićem i nje- 
govim sunarodnjacima najradije prešutio, ali 
kada to ipak posve nije moguće, onda iznosi 
na veoma suzdržljiv način, ne daje tim poja- 
vama važnost, koju su stvarno imale i preko 
toga veoma olako prelazi. Horvat ne će da ula- 
zi dublje u spor s Pribićevićem i njegovim su- 
narodnjacima, već mu je to samo »antagonizam« 
samostalaca prema Supilu i »stari latentni spor 
za vodstvo u koaliciji.« Horvat ne Prikazuje to- 
čno karakter toga sukoba i oduzima mu pravo 
prirodno i razumljivo obilježje. Horvat sve to 
radi zato, jer hoće prikazati Frana Supila ne 
kao Hrvata, koji pada u zablude, doživljuje ra- 
zočaranja, otrežnjuje se, pa opet klone i pada, 
već kao nekoga Hrvaia — Jugoslavena, koji ne 
nalazi razumijevanja na drugoj strani, te mora 
mnogu gorku progutati. 

Horvat nije u pravom svijetlu prikazao ni 
početak Supilova rada u Dubrovniku i prvo 
razdoblje njegova političkog života od god. 1891. 
do 1900., do odlaska na Rijeku. Frano Supilo je 
tada oduševljeni pravaš. lo pokazuje svaki Te- 
dak njegove »Crvene Hrvatske«, a naročito 
god. 1895., kada je prigodom otkrića Gunduli- 
ćeva spomenika u Dubrovniku došlo do općeg 
i otvorenog sukoba sa Srbima s ove i s one stra- 
ne Velebita. Strossmayer i Rački, koji je bio 
na dubrovačkoj proslavi u ime Akademije, so- 
lidarno su s pravašima ustali na obranu naših 
prava i hrvatstva Dubrovnika. Mladi je Supilo 
brilirao i u svojoj »Crvenoj Hrvatskoj« vodio 
uspješnu polemiku sa srpskim listom »Dubrov- 
nik«. U Horvatovu opširnom djelu o Supilu o 
svemu tome nema spomena. A zašto? Valjda 
zato, jer ni to ne ide u prilog prikaza Supila, 
kakvog je Horvat naumio iznijeti, Rad Frana 
Supila od g. 1900. na Rijeci i Sušaku, a poslije 
u Zagrebu, bio je u stvari preokret od njegove 
mladenačke pravaške politike. Po Horvatu pak 
nije to nikakav preokret, već samo nastavak i 
proširenje djela započetog u rodnom mjestu. 
Zato Supilov rad u Dubrovniku Horvat ne pr 
kazuje u pravom svijetlu, točno i cjelovito, već 


tako, da se čini kao priprema, te logički i kon- 
tinuirani uvod u politiku »novog kursa«, »riječ- 
ke rezolucije« i hrvatsko-srpske koalicije. B 
Nepotpun je i nepovezan prikaz Supilova 
rada od Friedjungova procesa dalje, a naro- 
čito od god. 1914, kada  »sarajevski atentat 
prekida nov početak velikog dvoboja Supila s 
koalicijom, koji je dao predviđati pobjedu Su- 
pilovu (0. e. str. 348.). Vrijeme od početka svjet- 
skog rata pa do Supilove prerane smrti prika- 
zano je veoma zbijeno i nepotpuno, na samih 
pedesetak stranica, dok je samom jednom na- 
padaju na Franka, kako smo već vidjeli, po- 
svećeno punih dvadeset i pet stranica. Među- 
tim ni taj i onako premali prostor nije dobro, 
te po važnosti pojava i događaja razmjerno upo- 
trebljen. Iz Horvatova prikazivanja na primjer 
dobivamo dojam, kao da je Meštrović bio naj- 
znatnija politička ličnost. O mnogim pak važ- 
nim ličnostima nema ni spomena. O samom 
dru Anti Trumbiću ima kod Horvata upravo 
minimalno, a u pitanju odnosa Supila i Lrum- 
bića u stvaranju »riječke rezolucije« (o čem 
je bilo govora povodom izdanja prve knjige 
Yrumbićevih memoira) nema ništa. U prvom 
pak dijelu knjige auktor se dugo zadržao na 
vezama Supila s Ferrerom, tako da se na Me- 
štroviću i Guglielmu Ferreru auktor dulje za- 


država negoli na samom Londonskom paktu, a 


baš tu Supilova diplomatska aktivnost i spre- 
ma dosiže kulminaciju. Horvat nam, nažalost, 
ne daje u to dobar uvid. Uopće Prikaz rada hr- 
vatske emigracije i Jugoslavenskog Odbora, te 
Supilove uloge u tome, fragmentaran je i ne- 
povezan, a po tome i slabo razumljiv 1 shvat- 
ljiv. Sukob s Pašićem je od odlučne važnosti 
za čitav kasniji rad Supila, kao što je za njegov 
predratni rad značajan sukob s Pribićevićem, su- 
narodnjakom i suradnikom Pašića. Po Horvatu 
za sve to ne možemo doznati, kao što ne možemo 
uvidjeti ni važnost Supilova istupa iz Jugosla- 
venskog Odbora i razlaza s drom Trumbićem. 
O sukobu s Pašićem i srpskom vladom Horvat 
donosi ovako sumarno, a i neodređeno: >Po 
njegovu (t. j. Supilovu) osvjedočenju za bu- 
dućnost jugoslavenske ideje najveća je opas- 
nost koncepcija službene Srbije, točno rečeno 
Pašića. 1 on ulazi u borbu za svoju koncepciju 
Jugoslavije protiv koncepcije Pašićeve. Tražit 
će saveznika gdjegod može naći. Predaje se toj 
akciji cijelom svojom dinamičnošću« (0. €. str. 
375.). Nakon ovoga Horvat prelazi na London- 
ski pakt. 

Mogli bi i dalje nastaviti s opaskama, ali je 
i ovo već dosta da uvidimo, kako je Josip Hor- 
vat prikazao Supila i ukoliko nas njegovo 
djelo može zadovoljiti. U pojedinosti niljesmo 
inače zalazili. Zadržali smo se uglavnom na op- 
ćim i načelnim primjedbama. 


Horvatov Supilo nije onaj pravi Frano Su- 
pilo iz života: onaj oduševljeni mladi dubro- 
vački pam veliki idealist i tragični pravi naš 
hrvatski lik, inicijator »novog kursa« u hrvat- 
skoj politici, otac hrvatsko-srpske koalicije, 
onaj koji je sjajno uočio Pribićevića i njegove 
sunarodnjake, koji je neposredno upoznao Pa- 


šića, koji istupa iz Jugoslavenskog Odbora, te 
koji gladan, umoran. napušten i klevetan 'do- 
življava tragični slom u dalekom i maglovitoim 
Londonu. Horvatov je Supilo samo torzo nepot- 
pun, a po tome i nerazumliiv lik. Horvat je htio 
prikazati Supila kao idealnoga jugoslavenskog 
borca, ali ipak i kao dobra Hrvata. Zato je 
eliminirao ili ublažio Supilove protusrpske ii 
stupe 1 momente, a s druge je strane opet pre- 
šutio i Supilove iugoslavenske momente i glo- 
rifikacije Srba i Srbije. Najveću je pak pažnju 
Horvat posvetio sukobn Supila s niegovim hr- 
X vaiskim protivnicima, koji su mu predbacivali 
baš srbofilstvo i jugoslavenstvo. Razumljivo je 
onda. da je takav Horvatov Supilo nepotpun. a 
i nelogičan. jer pravog Supila može se prika- 
zati samo onda ako ga u potpunosti kritički 
proučimo u čitavom kompleksu pitanja. 


T. M. 


U SVIJETU PARADOKSA. 


Dr. Vinko Krišković: U svijetu paradoksa — slike 
sadašnjice (drugi ogledi; str. 117, M. K. M. 


Nakon prvih ogleda, u kojima je prof. Kriš- 
ković prikazao značajke ratnih posljedica u Ja- 
panu, Kini, Turskoj i_J. Africi, te nastojanja i 
teškoće Engleske i Francuske, u novim se 
ogledima bavi komešanjima i previranjima u 
Španjolskoj, Indiji i Sjev. Amer. Državama. 
Različit materijal kao da je nehotično stavljen 
jedan pored drugoga. Ali kako je u prvim ogle- 
dima kratko razmatranje o ratnim ugovorima 
činilo postament svekolikog daljeg izlaganja, 
tako se i u ovim drugim ogledima na početku 
nalaze redci o značarkama i razlikama dvaju 
glavnih apsolutističkih režima na svijetu: bolj- 
Sevizma i fašizma. Međutim isto tako kako je 
prvim ogledima prethodio u »Hrvatskom Kolu« 
od 1936. god. esej »Zar suton demokracije«, ta- 
ko bi ostala krnja izlaganja, ako se ne bi upo- 
zorilo na esej u prošlogodišnjem »Hrvatskom 
Kolu« »U poratnoj Evropi. u kome ukazuje 
autor na neke vidove boljševizma, fašizma i 
nacionalnog socijalizma. Kod. svih njih je pi- 
tanje odgoyornosti vlade, koje stoji u sredini 
ideje zapadnjačke države, postalo paradoks. 
Ter današnji vođe gomila ili, kako kaže prof. 
Krišković, »gončine gomila« žele da stvore lju- 
de podesne za novi tip društva, »a to može da 
bude samo onda. nastavlja autor, ako državi 
pođe za rukom, da svoj narod dotjera na svoj 
jednolik kalup«. Dok se zbog svoje totalitarne 
ideologije boljševizam i fašizam naoko čine isti- 
ma, u stvari se daleko razilaze, u svrhama. Jaz 
između tih ideologija zbog toga se toliko pro- 
dubao, da prijeti samo jedna iskra, pa da dođe 
do sraza dvaju tabora i do zapaljenja svijeta, 
Sliku toga razdvojenog svijeta pruža danas Špa- 
njolska. 

Španjolska nije stradala od svjetskoga rata, 
nego od svoje prošlosti, Crkva, vojska i plem- 
stvo odavno su gospodarili u toj zemlji. A_pro- 
tivnici su im bili intelektualci, pokrajinski 
osjećaj i radnički pokret. Iz kritičnog doba 

rađa se diktatura Primo de Rivere. Ona se 
nije dugo održala. Ali kad je pala monarhija, 
pokazalo se, da oni, koji su bili jednodušni u 
destruktivnom radu, nisu složni u konstruktiv- 
nom. Načela, što ih je republika imala oživo- 
tvoriti, nisu se mogla održati. Flementi, nesklo- 
ni republici, s uspjehom su udarili na neslož- 
ne republikance. Revolucija lebdi u zraku. da 
se konačno 1956. rasplamsa u požar građan- 
skoga rata. 

Dok se tako izvitoperio duh nacionalizma u 
Evropi, nacionalizam se u Azifi ukazuje kao 
pokret proti najezdi zapadnjaka. U ovom 
svesku obrađuje prof. Krišković pokrete u In- 
diji, i zemljama oko Arhipelaga, Birmi, Sija- 
mu i holandiiskim kolonijama. Jednom je već 
pisac u »Anglia docet« potanko obradio posta- 
nak i razvoj britskoga carstva, u Indiji do po- 
jave indijskog nacionalističkog pokreta, a sad 
nadovezuje razmatranja o novijoj fazi toga po- 
kreta. Nikakova nevolja nije mogla da kroz 
vjekove satre Indijce. »No tim otporom samim, 
kaže u spomenutom eseju u »Anglia docet«, ne 
će se postići još nikakva samosvojnost narod- 
na. Red je... i sjeknuti snagom. pa uskrisiti 
i oživjeti staru svoju prosvjetu, izbaciti je iz 
aristokratskih veriga brahmana i učiniti je svo- 
iinom čitavog naroda, da bude (njegova) kul- 
turna jezgra«. Ovo si fe uzeo za dužnost na- 
cionalistički pokret u Indifi. A tai se pokret, 
kome su kumovale pri formiranju evropske 
ideje, konačno dovio do pokreta proti zapadu 
uopće. Prihvaća se za politički program potpu- 
na samosvojnost Indije, te se prisiljavaju En- 
glezi, da obećaju bar postepeni razvitak samo- 
upravnih ustanova. God. 1919. konačno se ure- 
đuie Indija. Englezi zadržavaju financijske i 
policitske poslove uprave. Tim se ustavom na- 
đoše indijske nade prevarene, i on izazva svu 
silu protivljenja. Na čelo pokreta stavlja se 
Gandhi, koji u ustrajnoj borbi za prava i slo- 
bodu svoga naroda zada britskoj vlasti mnogo 
muka, iako sva njegova nastojanja ne urodiše 
želienim plodom. Glavna mu je ideja za spro- 
vađanje domaće samovlade pasivni, nekrvni 
otpor i pokret preslice. Nekrvni otpor, kaže 
Gandhi, propovijeda nauku liubavi, a odbila 
nauku mržnje. Mijesto sile, hoće žrtvovanje 
samoga sebe. Vojuje duševnom snagom proti 
životinjskoj sili. Nekrvni otpor znači svijesnu 
patnju. To ne će reći pokoriti se volji zlo- 
tvora, nego založiti svu svoju dušu proti vo- 
lji tiranina. Na taj se način s jedne strane 
prenijela odgovornost za uspieh na šire slo- 
jeve naroda, naročito na seljake, a s druge 
se započeo preporod domaće kulture i moral- 
nog naziranja. Oko 1950. godine poveli su se 
pregovori o novom ustavu, koji su 1955. god. 
doveli do federativnog uređenja Indiie. Ali i 
dolazak Gandhija u London na konferenciiu 
»okruglog stola« nije mogao da donese veće 
probitke nacionalistima, Jamstvo Engleza, na- 
ročito u financijskim stvarima, ostalo je i da- 
lie, a s time i nezadovolistvo Indijaca. Svi ti 
događaji pokazuju, kaže Krišković, da se vlast 
Evropejaca može zadržati samo onda, ako se 

urođenicima dade odlučan glas u njihovim do- 
maćim poslovima i ako se ekonomski razvoj 
kreće i u korist starosjedilaca. 

Sjeverna je Amerika, kaže pisac, zemlja, 
koja je postigla najviši stupanj civilizacije, 
narod, koji svoj napredak mjeri poslovnim 
uspjesima, ali gdje je zapuštena duhovna 1 
etička strana kulture. Zgrtanje je novca po- 
stalo spiritualno djelo! Kakovim je plodovima 
urodio takav mentalitet, poznato je iz novina 
ili iz različitih knjiga o Americi (kao Duha- 
mela: Prizori iz budućeg života ili romani S. 
Lewisa). Zemlja poleta, senzacija, ali i zemlja 
skandala i bezakonja. Zemlja, koja je nakon 
rata plivala u novcu, koja je od dužnika po- 
stala vjerovnik čitavoga svijeta, ali koja ni- 
kome >. osim para, ništa mogla podati. No 
1929. god. dolazi do financijskoga kraha i do 
cjelokupnog poremećenja ne samo u privred- 
nim, nego i u društvenim odnosima. vrije- 
me najžešće krize izabran je 1922. god. za 
predsjednika Unije Roosevelt. On se odmah 
dade odlučno na posao i započinje svoj »New 
Deal«: smanjenje nezaposlenosti, rasterećenje 
poljoprivrede, ojačanje trgovine i uređenje 
financija. Pri svemu se tome država promet- 


nula u ustanovu federalne pripomoći. Roose-- 


velt je na svome putu naišao na različite 
teškoće, ne samo one, koje leže u prirodi stva- 


Ti, nego pogotovu na one, koje se nalaze u or- 


ganizaciji samoga državnoga aparata i vlasti. 
Kakogod se svršio Rooseveltov »eksperiment«, 
jedno stoji: da je učinjen prodor u američki 
individualizam, i da je uhvatila korijena ko- 
lektivna svijest, a time se učvrstila i svijest 
američkoga jedinstva. Za ostali su svijet opet 
događaji u ŠSjev. Americi od interesa, jer se 
sve promjene tamo zbivahu demokratskim pu- 
tem. Stoga su oči onih, koji unatoč svijesti 
svih teškoća još vjeruju u demokraciju, uprte 
u ovu prekomorsku zemlju, i time dobiva ona 
novo značenje za čovječanstvo. 

U ovom je svesku prof. Krišković iznio sud- 
binu tri različita naroda, teškoće, koje ih tište 
i probleme, kojih rješenju teže. Na koncu dje- 
la izvlači još jedan problem i samostalno ga 
razmatra: problem političkoga instinkta i takta, 
koji se pojavljuje u vezi s problemom poli- 
tičke zrelosti. S olitika ne sadrži samo ap- 
straktnost ideo aleih načela, već i dodir s kon- 
kretnom stvarnošću. U primjeni devize Riche- 
lieua: »II faut en politique avoir une metho- 
de et non un systčme« ne samo u politici mi- 
ra, nego i rata, vidi autor temeljno jamstvo 
budućnosti zapadnjačke kulture. pe 

. G-ić 


RELIGIJA I ŽIVOT 
Stj. Zimmermann: Religija i život 
Marksistička propaganda vepjeva je u tome, 
da je kod mnogih predstavnika mlađe gene- 
racije razbudila panični strah pred svim onim, 
što bi joj u jeziku izvjesnih krugova moglo pri- 
baviti epiteton »nenaprednosti«. Kao glavnu 
osobinu, koju valja imati, da se čovjeku pri- 


ostavila je ta propaganda 
uvjerenje, da je re igija negativan faktor dru- 
štvenoga života, da je ona sredstvo zagluplji- 
vanja i pomagač kapitalista u izrabljivanju si- 
rotinje. a o 
Zimmermannova knjiga »Religija i Život« 
istražuje baš ovo: Kako stoji religija prema 
naučnoj svijesti i kakva je njena društvena i 
kulturna funkcija. Ona hoće da pokaže, koji 
su izvori religije u duševnom Životu čovjeko- 
vu, koji su njeni ontološki temelji, 1 konačno, 
kamo ona može da povede život i šta može 
da mu pruži. Pri ovome izlaganju, koje Zim- 
mermann označuje kao čisto filozofsko, nauč- 
no, »bez obzira na auktoritet, koji je mjero- 
davan za teologiju« (str. 38) odbacuje se. sva- 
ka jeftina obrana religije s pomoću dokazi- 
vanja njene »praktičnosti«, i Zimmermann osni- 
va svoju teodiceju na razumskom spoznanju. 
Kad se zadatak ovako postavi, onda nužno do- 
laze u sjenu mnogi vrijedni vanracionalni mo- 
menti religijskoga života, a u središte pažnje 
postavlja se čisto racionalno opravdanje te- 
izma. Gledajući u religiji plod razumne nara- 
vi čovjekove Zimmermann je potpuno svije- 
stan specifičnosti svoga siajališta i otvoreno 
tvrdi: »Mi zastupamo intelektualističko staja- 
lište, kad hoćemo protumačiti duševnu osnovi- 
cu religije« (str. 126). Zimmermannovo mišlje- 
nje “ kruži upravo nevjerojatnom upornošću 
oko nekoliko pitanja, koja su od odlučne važ- 
nosti za intelektualnu orijentaciju u religij- 
skoj sferi, i na čitaoce, koji ne raspolažu do- 
voljnom energijom pažnje, mogla bi ta upor- 
nost djelovati zamorno. Ali ; rodi. ne 
želi da se služi jeftinim sredstvima niti da 
izlazi u susret slabostima čitalaca: sva nje- 
gova knjiga odaje odlučan i muški ton, us- 
irajno nastojanje da se sa sviju strana osvi- 
jetle svi oni problemi, preko kojih se ne smije 
ine može prijeći. Zabacujući Kantovo shva- 
ćanje, po kojemu se mi našim razumskim ka- 
tegorijama smijemo služiti samo unutar inter- 
pretiranja iskustvenoga svijeta, Zimmermann 
dokazuje iz nenužnosti i promjenljivosti svi- 
jeta, da on mora da ima uzrok, koji egzistira 
nužno, te da taj nužni uzrok mora imati sa- 
vršenstva, što ih imadu njegovi stvorovi, te 
da mu se prema tome mora priznati osobnost, 
a iz zakonskog i svršnog reda u svijetu 
dokazuje, da je Bog vrhovni zakonodavni i 
svrhodavni uzrok svemu što postoji. Kao svoj- 
stva, bez kojih nije moguće zamisliti pojam 
Boga napominju se ova: 1) Qn nije ni prema 
čemu u odnosu zavisnosti, 2) On je nepromjen- 
ljiv, 35) On je osobno biće, t.j. razumni su- 
bjekt. Dokazujući, da je ontološki temelj re- 
Pjrlke svijesti stvarna zavisnost čovjekova 
o oga Stvoritelja i Zakonodavca, Pisac po- 
stavlja kao najviši cilj čovjekov životno sje- 
dinjenje s Bogom. Pri tome Zimmermann od- 
lučno ustaje protiv shvaćanja, da tako po- 
stavljen životni cilj odvodi čovjeka od onih 
zadataka, što mu ih nameće predsmrtni život, 
život na ovome prije, Pisac jezgrovitim na- 
činom ocrtava prilike, koje vladaju današnji- 


zna »naprednost«, 


com: »Mnoštvo redovno stradava, dok je raz- 
mjerno neznatan dio liudi fizičkom silom snab- 
dieven. da uzmogne tlačiti. izrabljivati, raza- 
rati tuđe živote. I dok je takvo stanje, bit će 
prvi postulat socijalne pravde — što znači mo- 
ralne kulture — osvješćivati ljudstvo, da ne 
bude fizičko sredsivo u rukama najvećih zlo- 
tvora, koji najprije pregaze moral, da onda 
pregaze ljude« (str. 339), Kako Zimmermann 
s pravom tvrdi, da kroz našu moralnu svijest 
progovara volja Božja. on time borbu za soci- 
jalnu pravdu shvaća kao religioznu dužnost: 
>Religija je priznavanje Boga dobrim činima, 
a takav je socijalna pravda« (str. 154). Zar ie 
to služenje kapitalistima? Zar je to zagluvlji- 
vanje potlačenih? Zar je to svraćanje pogleda 
s ovoga svijeta na drugi svijet s namierom, 
da se omogući izrabliivanie sirotinte? I gdje 
ie najobičnije poštenje. gdje je ljubav prema 
istini, kad se religiji. i to naročito katoličkoj 
crkvi. predbacuje savezništvo s izrabliivačima, 
dok njeni odlični predstavnici ovako oštrim rTi- 
ječima žigošu nasilnike i izrabljivače i otvo- 
reno ih krste naivećim zlotvorima, od čije vla- 
sti treba osloboditi čovjeka? Zimmermann ni- 
šta ne želi da sakrije i ne boji se otvoreno 
reći istinu. Svoju knjigu završava pisac ovim 
mislima, u kojima se odrazuje njegovo gleda- 
nje na najvažnije probleme suvremenoga ži- 
vota: »Kad bi i one društvene ustanove. koje 
se oslanjaju na fizičku silu, služile dobrobiti 
čovječanstva po moralnom zakonu, napose pra- 
vednom razdiobom materijalnih dobara, ne 
bi bezbrojni gladovali, bolesni i nemoćni ne- 
zaštićeno propadali, jedni izrabliivani i potla- 
čeni gubili kojekuda živote, dok je drugima 
omogućeno i dopušteno. da sebi iznad životnih 
potreba stvaraju izobilje i da tuđim životima 
disponiraju kao bespravnim i suvišnim stvari- 
ma. U tim privilegiranim slojevima nestalo je 
svakog moralnog razumijevanja za čovijeka, a 
iako zvana kultura biva himbena maska ne- 
čovječnosti. Postaviti kulturu na njezin. pravi 
temelj — a to je moralna svijest ukorijenje- 
na u religiji — to je i suvremeni socijalni za- 
datak kršćanstva« (str. 376). : 

Zimmermannova se knjiga može preporu- 
čiti svima onima, koji se ne plaše ozbiljna in- 
telektualnog napora, kao i onima, koji —.hez 
obzira na vlastito uvjerenje — žele katoličku 
filozofijsku doktrinu upoznati po izlaganju 
njena pozvanog predstavnika, a ne po tenden- 
cioznom iskrivljavanju, kojim se služe njeni 
politički zainteresirani protivnici. 


Dr. J. Makanec 


PITTSBURŠKA NAGODBA 


Tokom mjeseca lipnja ove godine mnogo se 
u češkoj, slovačkoj i stranoj štampi pisalo o t. 
zv. pittsburškoj nagodbi. Pod pittsburškom na- 
godbom (Pittsbursk4 dohoda) poznat d spora- 
zum, koji su zaključili predstavnici Slovaka i 
Čeha u Pittsburghu dne 30. svibnja 1918. o ure: 
đenju zajedničkoga državnog života u budućoj 
slobodnoj državi. Original te nagodbe donijela 

je sa sobom koncem svibnja 0. g. iz Amerike 
u domovinu delegacija američke Slovačke Lige. 

Pittsburška nagodba neprestano se spominje, 
kada se god govori o sređivanju unutrašnjih 
pitanja Čeho-Slovačke. Vaniska štampa, koliko 
je o njoj pisala, većim dijelom nije do dolaska 
delegacije Slovačke Lige u Čeho-Slovačku po- 
znavala njezin tekst. Domaća štampa pisala je 
o njoj samo kad je pokušavala poricati nije- 
zinu obveznu snagu bilo s formalne strane, što 
je bila potpisana u — dan amerikanskog narod- 
nog blagdana, bilo s materijalne strane. hvata- 
jući se za pravničke smicalice, kojima je htje- 
la iz pasusa nuzgrednog značenia izvesti za- 
ključke o bezvrijednosti apodiktički iznesenih 
tvrdnja i zahtjeva. 

Bilo je, šta više, na visokim mjestima u Re- 
publici i takvih, koji su pittsburšku nagodbu 
proglašivali falsifikatom. 

Tako su političke stranke slovačke podije- 
ljene u dva tabora: autonomistički, koji je sta- 
jao na gledištu ostvarenja programa pittsburške 
nagodbe, i centralistički tabor. Između ta dva 
tabora vodi se od postanka republike živ boj 
oko toga, da li su Slovaci poseban slavenski na- 
rod kojemu kao takovu pripada i treba dati 
takvo državno ustrojstvo, kakvo zahtijeva nje- 
gov nacionalni, kulturni, socijalni i ekonomski 
razvoj, ili su oni samo ogranak češkoga na- 
roda, s kojim sačinjavaju jedan »čehoslovački« 
narod. 

Na čelu autonomističke  pittsburške strane 
stoji Hlinkina Slovačka pučka stranka, glavna 
predstavnica kulturnih i nacionalno-političkih 
težnja slovačkoga naroda, i Slovačka narodna 
stranka, kojot je do nedavne svoje smrti stajao 
na čelu veliki slovački pjesnik evangelički žup- 
nik Martin Razus. U centralističkom taboru na- 
laze se sve ljevičarske stranke: socijalisti (dr. 
Derer). komunisti, čehoslovački narodni socija- 
listi (Beneš-Klofač), te konzervativne stranke: 
agrarna Hodžina i pučka Mičurina, koje su se 
sve fuzionirale s istoimenim češkim strankama 
i s njima od prevrata surađuju u vladi. Srednju 
liniju sačinjava skupina t. zv. regionalista oko 
revije »Politike«. 

U političkom životu slovačkoga naroda ima 
viera utjecajnu ulogu. Hlinkina Slovačka pu- 
čka stranka okuplja većinom slovačke kato- 
like, a tek neznatan dio slovačkih evangelika 
pristaje uz autonomistički program. Slovački 
evangelici tvore glavni kader unitarističkih 
stranaka. Upadom čeških husita u slovačke kra- 
jeve doniieli su ovi među Slovake novu vjeru 
i novu crkvenu literaturu na češkom jeziku. 
Češki evangelici donijeli su sa sobom poznatu 
Kraličku bibliju (Bible Kralicka), kojom se još 
i danas služe slovački evangelici. 

.Osim evangelika tvore unitaristički tabor i 
pripadnici poratne čehoslovačke crkve, u koju 
su prvih godina poslije rata prelazili češki li- 
berali i vjerski indiferentisti, inače po kršte- 
nju katolici, Njezini su članovi u Slovačkoj u 
glavnom doseljeno česko činovništvo i radni- 
štvo. U unitaristički tabor spada dakako i ma- 
lobrojna pravoslavna crkva u Čeho-Slovačkoj. 

: Poratni češki i slovački ceniralisti nemaju 
unitarističke tradicije, osim Hodžinih agraraca. 
Slovački  agrarci preuzimaju ideologiju t, zv. 
hlasista iz devedesetih godina prošloga vijeka, 


okupljenih oko »Hlasa« (Glas). Oni, nadovezu- . 


jući na ideologiju Jana Kollara autora spjeva 
»Sl4vy Dcera«, i Šafarika — ispovijedahu jedin- 
stvo češkoga i slovačkoga naroda i jedinstvo 
jezika, smatrajući to uspješnijim sredstvom za 
lakše očuvanje od pomađarenja. A_kako je mi- 


slio Kollar, koji sebe naziva »rođenim Slova- “ 


kom«, objašnjuje bivši sveuč, profesor Karlova 
sveučilišta u Pragu Jaroslav Vlček u »Povijesti 
slovačke književnosti« (III. izd. str. 115—114). 
Prema Vilčeku, Kollarova je. ideja, da treba 
smanjiti broj slavenskih narječja, a ne pove- 
ćavati ga; da književnost mora imati viši 1 izo- 
braženiji jezik, negoli je jezik, kojim govori 
radnik, kočijaš, pastir ili bilo koji drugi običan 
čovjek; da je Slovaka u Ugarskoj malo, ite da 


se ne isplati za njih same pisati i štampati knji- . 


ge; da Kollara kod čitanja mnogih tvrdih rije- 
či »Slovenskych Novin«  (»Slovačke Narodne 
Novine,« glasilo Štirovo) i »Orla« (Orao Tatran- 
ski«, prilog Štiirovih Slovačkih »Narodnih No- 
vina<) počinju boljeti uši, šta više, sam zapah 
pripominje na neki neugodan miris, kao iz 
staje, iz krčama i drugih skrovišta niskoga ži- 
vola, i vrijeđa nos... Štir da je neprijatelj i 
ubojica Slovaka, jer ih hoće zatvoriti među 
uske tatranske granice i tamnice kao utamni- 
čenike..., od svih susjeda odrezati i osamiti ih, 
da se tu u nedostatku prostora i zraka uguše, 
* usmrde i sagnjiju... Tako je — nastavlja Viček 
— pisao čovjek, koji je teoretski u »Pjesmama« 
(Pisnč) sam prvi pokazao pravi oblik slovačko- 
ga jezika, a praktično ga u »Zpievankama« 
utvrdio izvan svake sumnje. 

No kao što je brzo propao pokušaj hlasista 
pred voljom naroda za svojom nacionalnom in- 
dividualnošću, koju su tumačili Štir, Vajansky 
Škultćty, Hlinka, R&zus..., tako ni sadašnji 
centralisti nisu mogli ni uz punu potporu držav- 
noga aparata smanjiti snagu narodne volje za 
samoopstojnošću slovačkoga naroda. 

Prigodom dolaska slovačke delegacije iz 
Amerike objavljuju češke i slovačke novine 
tekst pittsburške nagodbe. Neke donose i fo- 
tografiju njezina originala. Sastavljena je u 
slovačkom jeziku. Ona nosi potpise najistak- 
nutijih predstavnika Čeha i Slovaka u Ame- 
rici i izvan Austro-Ugarske, među njima sa- 
dašnjega  socijalno-demokratskoga narodnog 
zastupnika  Vojte  Beneša,. brata današnjeg 
predsjednika republike, dalje dra Karla Per- 
glera, tadašnjega sveučilišnog profesora u Ame- 
rici, (koji je profesora Masaryka uveo u 
Bijeli dom k Lansingu i predsjedniku U. 5. A. 
Woodrowu Wilsonu), i kasnijega čehoslovačkog 

oslanika u Tokiju, te potpis profesora T. G. 
asaryka, dugogodišnjeg predsjednika Čeho- 
slovačke republike. : 

Nagodba u prijevodu glasi: 

Čeho-Slovačka nagodba 


zaključena u Pisu Pa, dneva 50. svibnja 
1918. Predstavnici čeških i slovačkih organiza- 


cija u Sjedinjenim Državama: Slovačke Lige, 
čČeske Narodne Zajednice i Saveza českih kato- 
lika raspravljali su (a prisutnosti predsjednika 
Čehoslovačkog Narodnog Vijeća o ,čeho-slova- 
čkom. pitanju i o svojim dosadašnjim progra- 
matskim izjavama, te su zaključili ovo: 

Odobravamo politički program, koji ide za 
sjedinjenjem Čeha i Slovaka u samostalnoj dr- 
žavi sastavljenoj od Čeških Zemalja i Slovačke. 

Slovačka će imati svoju vlastitu administra- 
ciju, svoj sabor i svoje sudstvo. . a. 

Slovački jezik bit će službenim jezikom 
u školi, u uredima i u javnom životu uopće. 

Čeho-slovačka država bit će republika, nje- 
zin ustav bit će demokratski. 

Organizacija suradnje Čeha i Slovaka u Sje- 
dinjenim Državama bit će prema potrebi i ra- 
zvoju situacije zajedničkim sporazumom  pro- 
dubena i uređena. 

Potrebne odredbe o ustrojstvu čeho-slova- 
čke države prepuštaju se oslobođenim Česima 
i Slovacima i njihovim pravovaljanim predstav- 
nicima«. 

(Slijede potpisi). 

Treba napomenuti, da je u originalu riječ 
»čeho-slovački« uvijek pisana rastavljeno, ali sa 
spojkom. 

Originalni tekst ove nagodbe sastavio je 
i vlastoručno napisao i potpisao na koncept- 
nom papiru 30. svibnja 1918. T. G. Masaryk 
kao predsjednik Čeho-slovačkoga narodnog Vi- 
jeća u Parizu. To je vijeće već tada bilo pri- 
znato od Velike Antante za revolucionarnu sa- 
vezničku vladu. Da se sačuva ovaj historički 
dokumenat. daje supotpisnik nagodbe predsjed- 


* nik Slovačke Lige — bivši profesor Carne- 


gievog sveučilišta — Albert Mamatey prepisati 
ovaj tekst na pergament, koji su potpisali svi 
sudionici. Masaryk potpisao ga je dne 
14. studenoga 1918. u Washingtonu — sada već 
kao izabrani predsjednik 'ČSR. Taj original na- 
pisan na pergamentu donijela je u svibnju ove 
godine u Čeho-Slovačku delegacija Slovačke 
Lige iz Pittsburga, koja je za oslobodilački fond 
sabrala i stavila na raspolaganje pola milijuna 
dolara. Usput spominjemo. da je Alen Mama- 
tey bio za svoje zasluge oko oslobođenja počaš- 
ćen time što je imenovan za čeho-slovačkog 
konzula u Pittsburgu. 

Načela i zahtjevi, izneseni u Pittsburškoj na- 
godbi, nisu samo slučajni. Oni se trajno pro- 
vlače političkim životom slovačkoga naroda još 
od Šturovih vremena pedesetih godina prošloga 
vijeka, pa do danas. 

U >Slovačkom memorandumu« iz god. 1861. 
stoji: »Zahtijevamo, da individualnost slovačko- 
ga naroda i službenost slovačkoga jezika budu 
priznate pozitivnim zakonima i inauguralnim di- 
plomama, da naša narodna individualnost bude 
priznata na cjelokupnom prostoru, koji ona u 
neprekidnoj masi uistinu zauzima pod imenom 
Gornjougarskog Okružja sa zaokruženim sjedi- 
štima po  narodnosti«.  (Škultety:  »Slovački 
memorandum« str. 435). Za vrijeme rata pak 
predstavnici češkoga i slovačkoga naroda dono- 


se 16. svibnja 1915. u Moskvi rezoluciju, u ko- 
joj vele: di 

a. »Smatramo razumljivom samu po sebi poli- 
tičku zasadu, da u budućem  čeho-slovačkom 
kraljevstvu osim glavnoga parlamenta za za- 
jednička pitanja bude organiziran zemaljski 
sabor za posebna pitanja Slovačke, da Slova- 
čka bude u političkom i jezičnom pitanju sa- 
moupravna.« 

. Tada su još nekoji češki krugovi kombi- 
nirali o »historijskom pravu češkoga naroda«. o 
obnovi češkoga kraljevstva, pod žezlom engle- 
skog princa od Conneoughta ili ruskoga kneza 
Nikolaja Nikolajevića. 

U rezoluciji, potpisanoj 27. listopada 1915. u 
Clevelandu, stoji: »Mi smo za sjedinjenje češ- 
koga i slovačkoga naroda u federativnom sa- 
vezu država s potpunom narodnom autonomi- 
jom Slovačke, s posebnim saborom, s vlastitom 
državnom, financijalnom i političkom upravom 
i državnim jezikom slovačkim.« 


Sve rezolucije, koje su donesene tokom rata 
kao i pittsburška nagodba, donesene su u su- 
glasju ne samo Čeha i Slovaka izvan Austro- 
Ugarske monarhije, nego i u sporazumu s taj- 
nom čeho-slovačkom političkom praškom na- 
cionalnom organizacijom, poznatom pod ime 
nom »maffija«x u kojoj su sjedili najistaknu- 
tiji češki i slovački prvaci. Ovoj je uspjelo to- 
kom cijeloga rata podržavati neprekidno dobre 
veze s profesorom Masarykom i ostalim češkim 
i slovačkim prvacima u emigraciji. Potvrđuje 
to i obveza. koju su 11. studenoga 1918. pre- 
uzeli u Ženevi na sebe predstavnici praškoga 
parlamenta, da će ispuniti sve ugovore i spora- 
zume, koje je zaključio profesor Masaryk. Ovaj 
zaključak potpisali su dr. Eduard Beneš, ta- 
dašnji ministar vanjskih poslova a današnji 
predsjednik republike, dr. Karel Kramarž, prvi 
ministar predsjednik. te kasniji ministri Klo- 
fač, Habrman, Stanjek i t. d. 


Ustavna organizacija 1920. 


Mjesto autonomne Slovačke s vlastitom le- 
gislativnom- egsekutivom i sudskom vlasti, Re- 
publika se ustavom od 29. veljače 1920. organi- 
zira na centralističkoj osnovi, podijeljena je u 
administrativna tijela zvana župe. nešto. ana- 
logno vidovdanskim oblastima. Službeni je je- 
zik u Slovačkoj češki i slovački. Forsira se u 
Slovačkoj naziv »čehoslovački« za sve javne i 
polujavne ustanove, dok u češkim. zemljama ve- 
ćinom ostaju stari predraini nazivi nacionalno 
češki. Češko činovništvo poplavljuje Slovačku 
uz »slovački doplatak«, dok slovački intelektu- 
alci ostaju bez namještenja. (Bratislavske »Na- 
rodnje Noviny« od 4. lipnja 0. £. javljaju, da 
ie prema službenoi statistici u Slovačkoj, koja 
ima 3 i po milijuna stanovnika, zaposleno 
240.000 Čeha. u kojem broju nisu navedeni se- 
zonski radnici i namještenici). Da se oslabi 
nacjonalni elemenat slovački, skalupljen je no- 
vi fiktivni narod »čehoslovački«. 


Administrativne reforme 1927, 
Pogubne rezultate  centralističkog sustava 
brzo su uvidjeli Česi, te se već godine 1927, 

uvodi administrativna reforma. Na mjesto ma- 
lih župa dijeli se odsada republika na 4 ve- 
lika samoupravna tijela. T. zv. historijske zem- 
lje češke krune: Češka, Moravska i Šleska sa- 
činjavaju odsada dvije pokrajine: Češku od te- 
ritorila bivše kraljevine Češke, uključivo po- 
granične korekture_ Hlučin, otrgnut mirovnim 
ugovorom u Versaillesu od Njemačke i Vitoraz, 
otrgnut St. Germainskim ugovorom od bivše 
Austrije. Glavni je grad Prag. Drugu pokraji- 
nu sačinjavaju bivša Moravska i Šleska, koje 
se sjedinjuju u jednoj pokrajini Moravskoj s 
glavnim gradom Brnom. Treća. pokrajina je 
Slovačka s glavnim gradom Bratislavom (neka- 
dašnji Požun). Četvrta pokrajina je »autonom- 
na« Podkarpatska Rusija s glavnim gradom 
Užhorodom. Svaka te pokrajina dobila svoj sa- 
bor s ograničenom kompetencijom. U njemu za- 
sjedaju narodni zastupnici, kojih su dvije tre- 
ćine birane, a jedna trećina je imenovanih. 

Kako Podkarpatsku Rusiju, kojoj je mirov- 
nim ugovorima kao i čeho-slovačkim ustavom 
iz g. 1920. bila zajamčena autonomija, tako ni 
Slovake nije ovo polovično rješenje moglo za- 
dovoljiti. Val nezadovoljstva širi se u Slovač- 
koj i Podkarpatskoj Rusiji, pogotovo pak, kad 
ni ovlasti pokrajinskog predsjednika (zemsky 
president), predviđene zakonom o organizaci- 
ji pokrajinske uprave, nijesu bile u punoj 
mjeri uvedene u život. 

Slovaci — kao i stanovnici Podkarpatske 
Rusije — tražili su sada još energičniie ispu- 
njenie preuzetih obveza, prvi na temelju Pitis- 
burške nagodbe, drugi na temelju mirovnih 
ugovora i postojećeg čeho-slovačkog ustava. 
Pod pritiskom javnog mnijenia dolazi do ne- 
koliko pokušaja dodira s Hlinkinom pučkom 
strankom, ali se pregovori razbijaiu, redovito 
zbog otpora praških centralističkih krugova, 
potpomognutih slovačkim centralističkim stran- 


kama, koje su radi prestiža — pogotovo. soci- 
jalni demokrati (Dr. Rerer) — sprječavali spo- 
Tazum. 


Dolaskom Slovaka dra Milana Hodže na 
vlast stvari ponešto kreću naprijed. ali mu 
ipak niie uspjelo riješiti glavni problem. Tako 
dr. Hodža ne spada među privrženike Pitts- 
burške nagodbe, ipak je to prvi ministar pred- 
sjednik 'Čeho-Slovačke, koji smatra. da je iz 
moralnih, ako ne već pravnih razloga, u in- 
teresu republike ispuniti obveze, preuzete u 
Pittsburškoj nagodbi. Stajalište prema Pitts- 
burškoj nagodbi — kazao je nedavno dr Hodža 
— nije i ne može a priori biti negativno. Uos- 
talom tvorci nagodbe sami su mudro odredili. 
da o podrobnostima _imaiu odlučiti zakoniti 
predstavnici Čeha i Slovaka. Zato nije potre- 
bna protiv Pittsburške nagodbe nikakva mobili- 
zacija. U duhu dobre volje moraju se spojiti svi 
da definitivno riješe slovačko pitanje. 

. Dobru _ volju, o kojoj govori ministar pred- 
sjednik Čeho-slovačke izrazuie autonomistički 
prvoborac, predsjednik najveće slovačke stran- 
ke Andrej Hlinka ovim riječima: »K autono- 
mističkom programu u smislu Pittsburške na- 
godbe vežu Slovačku pučku stranku ne samo 
životni interes Slovačke, nego i slovačka čast, 

slovačka samosvijest. Naša stranka je osnova- 
na i organizirana na bazi individualnosti slo- 
vačkoga naroda i autonomističkog uređenja Slo- 
vačke... Držimo se vjerno tog programa, jer 
samo u njemu vidimo izlaz. U Prleburškoj na- 
godbi imamo položene čvrste temelje našeg za- 
jedničkog života s Česima. Ona nas ne razdje- 
ljuje, naprotiv, ona nas spaja. Samo tada, kad 
se Piittsburška nagodba provede u dijelo, ri- 
ješit će se i gorući problem Čeha i Slovaka. 
Eno onako, kako je to kazao 50. svibnja 1918. 
sam T. G. Masaryk: 


»Sve_ je prestalo ovim ratom. Nas ništa 
ne dijeli, samo nasilje austrijsko i mađar- 
sko. I zato, kad me nekoji zabrinuti Slovaci 
Pitaju, kako će biti u toj našoj budućoj dr- 
žavi, odgovaram: Bit će evo ovako: polovica 
bit će češka, a polovica slovačka, a u Slovač- 
koj će u školama, uredima i svagdje vla- 
dati slovački jezik. Mi se razumijemo. Zato 
nema i ne može biti govora o nekoj majori- 
zaciji Čeha nad Slovacima. Vi ćete biti gos- 
podari doma, a mi ćemo također biti doma 
gospodari. Vi ćete imati cijelu administraci- 
ju u svojim rukama. Slovačkom se ne će 
upravljati iz Praga, nego iz Slovačke«. 

U tom duhu izradila je i podnijela parla- 
mentu Hlinkina slovačka pučka stranka pri- 
jedlog za reviziju ustava i donošenje ustavnog 
zakona o autonomiji Slovačke. U prijedlogu su 
taksativno nabrojena pitanja, koja spadaju u 
djelokrug središnjeg narodnog predstavništva. 
Među ostalim odlied ana u prijedlogu novog 
ustava postoji i odredba o naknadi štete, koju 
je Slovačka pretrpjela zbog različne tarifne 
politike, nedovoljnih doprinosa na državnim 
dobavama i sl. 


Prijedlog za reviziju ustava i autonomiju 
Slovačke izradila je i Slovačka narodna stranka. 

Slovačko pitanje težak je unutrašnji pro- 
blem Čeho-Slovačke; težak ne po svojoj biti, ni 
po svojoj unutrašnjoj strukturi, nego zbog 
upornog držanja vladajuće skupine centralista, 
proti koje stoji prirođena borba slovačkoga na- 
roda za samoodržanjem. Mjesto pravednog rje- 
šenja ovog pitanja utječu na donošenje odluka 
često osobni i stranačko politički prestiži. Ovo 
skretanje omelo je već Bokolika puta sporazum, 
za koji su Slovaci pokazali dobru volju. 


Da je Pittsburška nagodba ušla u čeho-slo- 
vački ustav kao njezin sastavni dio i da je 
provedena u život, bio bi se tok događaja u 
Republici za prošlih dvadeset godina razvijao 
drugim smjerom a unutrašnji i međunarodni 
položaj Republike bio bi ustaljeniji i čvršći. 

Dr. Hodža je unatoč | političko-prestižnih 
razloga svoje stranke i odlučnog protivljenja 
ljevičarskih stranaka u vladi neprestano tra- 
žio dodir s Hlinkom, nastojeći naći platformu 
za zajedničku suradnju u upravljanju dr- 
žavnim brodom. Pa i ako mu to zbog otpora 
centralista do sada nije uspjelo, on i nadalje 
nastoji otklanjati oštricu, udovoljavajući po- 
trebama Slovačke u obilatijoj mjeri nego nje- 
govi prethodnici. 


Dr. Hodža _ decentralizira administraciju 
proširivanjem kompetencije ureda u Slovač- 
koj barem u okviru onih prava, koja su im 
pozitivnim zakonima predviđena, poglavito 
zakonom o organizaciji pokrajinske uprave 
iz god. 1927. , no 
gi pd u tom smjeru dr. Hodža hoće i na- 
staviti, vidjeti je i po tome, što su delegaciji 
Slovačke Lige iz Amerike, koja je sa sobom 
donijela original Pittsburške nagodbe, išli u 
susret u Gdynji ne samo predstavnici slovač- 
ke opozicije, nego i predstavnici najviših dr- 
žavnih ureda u Slovačkoj i čeho-slovački po- 
slanik u Varšavi dr. Juraj Slavik, inače pri- 
staša Hodžine agrarne stranke. : . 

Delegaciji Slovačke Lige iz Amerike pri- 
ređeni su u domovini svečani dočeci. Tu je 
ona s narodom zajednički manifestirala za 1s- 
punjenje Pittsburške nagodbe u dvadesetoj go- 
dini Republike. . . : 

Dr. Hletko, predsjednik Slovačke Lige u 
Americi, predočio je prvoborcu za slovačka 
narodna prava još od mađarskih vremena, 
dičnom starini vođi Slovaka Msgru Andreji 
Hlinki* original Pittsburške nagodbe. Ujedno 
ju je predočio predsjedniku Republike dru 
Eduardu Benešu i ostalim predstavnicima 
praške vlade, te je na svim mjestima prizna- 
ta njezina autentičnost. 

Pittsburška nagodba — Magna — Charta 
Slovačke — postala je svojinom cijeloga slo- 
vačkoga naroda. Događaji u svijetu i prilike 
u Republici upućuju na to, da ispunjenje 
njezinih zahijeva nije daleko. Interes lorda 
Runcimana, britanskog »neutralnog promatra- 
ča« za Pittsburšku nagodbu uoči rješavanja 
čehoslovačkog državnog pitanja, daje nagodbi 
posebno značenje. 

Delegacija Slovačke Lige nosi taj historij- 
ski dokumenat sa sobom natrag u Ameriku, 
gdje će biti pohranjen u arhivima Američke 
Slovačke Lige, koja ga je i do sada čuvala. 

Ing. Ivo Fantov 


KAZALIŠNI ŽIVOT U NJEMAČKOJ 
Goetheova posljednja ljubav (»Susret s Ulrikom«) 


Goetheov odnos prema ženama bio je odvaj- 
kada vrlo raširena tema među istraživateljima 
njegova života. Redom se ovako raščlanjivao 
njegov bogat i u svakom pogledu zanimljiv ži- 
vot. Sve od t. zv. Sesenheimske idile, Kad se 
mladi Goethe iz blizog Strassburga žurio na ko- 
nju, da vidi svoju Frideriku Brion, pa preko_nje- 
govih kasnijih doživljaja (Frau von Stein, Chri- 
stiane Vulpius, Minnchen_Herzlieb) sve do sta- 
rosti, može se ovako slijediti dionizijska priroda 
ovog velikog čovjeka. Dok je međutim svaki ta- 
kav Goetheov doživljaj bio predmetom najrazno- 
vrsnijih studija, Pa i dramskih pokušaja, ostao 
Je gotovo zaboravljen posljednji poriv njegove 
života željne naravi, iz kojega je kasnije proiste- 
kla bolna i odricanja puna »Marienbadska ele- 


*) Msgr. Andrej Hlinka umro je 17. kolo- 
voza 1958. u Ružomherko u 74. gedini Šinola: , 


gija«. Bila je to njegova ljubav prema Ulriki von 
Levetzow. 

Značajno je. da se dosada nitko nije prihvatio 
toga posla. Sam predmet je dosta delikatan. jer 
zadire duboko u Goetheov privatni život, a nepri- 
ličan je zato. što pietet prema njegovu velikom 
imenu priječi slobodno izražavanje. K tome do- 
lazi još na prvi pogled neugodna i čudna činje- 
nica: Goetheu je bilo tada blizu 70 godina, a 
Ulriki 17! Teško je u takvoj prilici kasnije odre- 
diti. što se događa u ljudskim srcima. pa zato 
pustimo da nam sama Ulrika pripovijeda, kako 
je nien susret s Goetheom protekao: 

»Upoznala sam se s Goetheom 1821. u Marien- 
badu. Majka me re upravo izvadila iz penzionata 
u Strassburgu, da provedem nekoliko mjeseci 
kod bake u Marienbadu. Marienbad je tada bilo 
maleno mjesto, koje se tek počelo razvijati, a 
naša kuća »Stadt Weimar« skoro najveća i naj- 
ljepša u njemu. Goethe se tamo nastanio. i meni 
je još danas dobro u pameti, kako sam se s njime 
upoznala. Baka me dala dozvati k sebi, a dje- 
vojka, koja mi je poruku donijela, isporučila mi 
je, da se kod nje nalazi neki stari gospodin, koji 
bi me htio vidjeti. Meni to baš nije bilo prijatno, 
jer sam morala prekinuti ručni rad, koji sam 
bila započela. Kad sam stupila u sobu, gdje je 
bila i moja majka, rekla je ona: »To je moja 
najstarija kći Ulrika«. Goethe je uzeo moju ruku, 
pogledao me prijazno i zapitao, kako mi se sviđa 
u Marienbadu. Budući da sam posljednjih godina 
bila u Strassburgu u francuskom penzionatu, a 
istom mi je bilo 17 godina, nisam ništa znala o 
Goetheu, čak ni to, da je znamenit čovjek i velik 
pjesnik, pa sam stoga bila bez ikakve bojazni 
prema ovakovom prijaznom starom gospodinu, 
a nisam bila ni plaha. kao što_se događalo kod 
sličnog drugog upoznavanja, Goethe me je od- 
mah drugog jutra zamolio, da prošetam malo s 
njime. pa sam mu tom prilikom napričala mnogo 
toga iz Strassburga i penzionata, a osobito sam 
mu se požalila, da sam ostala bez svojih sestara, 
od kojih me život prvi put razdvojio. Uvjerena 
sam, da ga je upravo ta djetinja pristupačnost 
zanimala, i od tog vremena bavio se mnogo mno- 
me. Gotovo svakog jutra uzeo me sa sobom u 
šetnju, a ako nisam mogla da ga pratim, donio 
mi je cvijeća. jer je uskoro uvidio, da me ne za- 
nima kamenie. kojim se mnogo bavio, ali da se 
inače rado dajem poučiti. Pred večer znao je 
ovako sa mnom prosjediti čitave sate pred vra- 
tima, pa mi je pričao o nairazličnijim predmeti- 
ma. Kad sam poslije dočula, kakav je on veliki 
učenjak i pjesnik, bila sam već s njim odviše 
dobro poznata i povjerljiva, a da bi me to 
moglo prestrašiti ili moje ponašanje prema nje- 
mu promijeniti. Tada nije nikome, čak ni mojoj 
majci na um palo, da u tom saobraćaju vidi što 
drugo, nego prijateljski interes staroga gospodina, 
koji bi po godinama mogao biti moj djed, prema 
dietetu, koje sam ja onda bila. Goethe je bio to« 
liko smiren i prijazan, da mu se mlado biće sva- 
kako moglo priključiti, osobito ako su ga zani- 
male stvari, kojima se on pomnjivo bavio i koje 
je opisivao: kamenje, cvijeće, zvijezde i književ- 
nost. 

Ljeti 1822. bilo je vrlo mnogo ljudi u Marien- 
badu, i gotovo svi su se trudili, da upoznadu 
Goethea, pa budući da on često nije bio raspo- 
ložen prema novim poznanstvima, događalo se 
da su mene zamolili za posredovanje, a on 
u takovom slučaju nikad moje želje nije odbijao. 

Ovdje* me napušta moje sjećanje i ne znam 
više tačno, da li je već te godine ili tek iduće ve- 
liki vojvoda wcimarski, koji je bio prijatelj Goe- 
theov, došao u Marienbad, ali znadem točno, da 
je stanovao u našoi kući te da se kuća još tada 
nije zvala, »Stadt Weimar«. Spomenula sam već, 
da je veliki vojvoda bio prijatelj mog djeda ai 
moje majke, pa nas je već kao djecu vidio. Bio 
je vrlo prijazan i milostiv prema nama, 1 on Je 
bio taj, koji je mojim roditeljima, a poslije i 
meni rekao, da bih pošla za Goethea. Isprva mi- 
slili smo da se šali i da Goethe sigurno na to ne 
misli, ali on je, nasuprot, to ozbiljno i često po- 
navljao, i tumačio, kako ću postati prva dama 
na dvoru u Weimaru. kako će me on, veliki voj- 
voda, odlikovati, da će mojim roditeljima u Wel- 
maru odmah spremiti kuću, tako da se ne bih 
morala dijeliti od njih, kako će za moju buduć- 
nost u svakom pogledu skrbiti itd. Moru majku 
ie mnogo nagovarao, a poslije sam čula, da joj 
je obećao, ako, kako se moglo očekivati, preživim 
Goethea, da će mi odrediti godišnju penziju od 
10.000 talira. Moja majka je čvrsto preduzela, 
da ne nagovara nijednu od svojih kćeri na udaju, 
ni da im odrebi zaručnika, ali je ipak o tome 
govorila sa mnom i zapitala me, kako se odnosim 
prema tome svemu. Ja sam joj odgovorila pita- 
njem, da li ona želi, da se ja na to odlučim, a 
njen je odgovor opet bio: »Ne moje difete, ti si 
još premlada, da bih te već sada željela vidjeti 
udatom, ali sam prijedlog je toliko častan, da ga 
ne mogu ni odbiti, a da te prije nisam zapitala. 
Moraš se odlučiti, da li ti je moguće u takvim 
prilikama poći za Goethea. Ja sam na to odgo- 
vorila: »Treba mi vremena, da se odlučim. Goe- 
ihe mi je vrlo drag, gotovo kao otac, pa ako te 
istina, da je toliko osamljen te bih mu ja mogla 
biti od koristi, onda ću ga uzeti, ali on imade sina, 
koji je oženjen i koji kod njega stanuje, pa bi 
se ta porodica morala iseliti radi mene: on me 
prema tome ne treba, rastanak od mojih bio bi 
mi pretežak. osim toga ne osjećam nikakve že- 
lje, da se udam«. Na tome je ostalo. Sam Goethe 
nije nikad govorio o tome, bilo mojoj majci ili 
meni. Obično me zvao svojom »miljenicom«, ali 
još češće »moja draga kćerkice«. 

Ovako mogu samo ponoviti, što sam već če- 
sto rekla: Bila su lijepa vremena, koja smo ova- 
ko. proboravili s ljubaznim čovjekom, a listovi, 
koje je još mnogo godina kasnije izmjenjivao s 
mojom majkom, pokazuju, da ih i on nije zabo- 
ravio. Mnogo je Goethe doprinio mojem obrazo- 
vanju i pouci, kao i pouci mojih sestara. Raz- 
govarao je s nama o mnogim predmetima, a 
mojoj je majci dao mnogo primjera i savjeta. 


* U originalu pisma U. v, Levetzow su na 
tom mjestu precrtane riječi »Hier verliisste (Ov- 
dje me napušta...) i dometnuta godina 1895., 
što odgovara stvarnosti. 

Mogla bih na taj način još dugo pripovije-: 
dati, ali mislim, da je i to dosta da obeskrijepi 
sve ono fantastično. što se o lome pisalo, jer — 
nije to bila obična ljubav«. (Ulrika von Levet- 
zow u svojem »Sjećanju na Gocthea«<). : 

Vidi se, da je Ulrika tom prilikom iskreno i 
po svoj prilici dosta vjerno prikazala sve, što 
se u Marienbadu događalo. Istom  otmjenošću 
kao ovaj njen prikaz, odiše također korespon- 
dencija između Goethea i nje. Ona nam možda 
još bolje razotkriva ovaj neobični odnos. Tako 
piše Goethe 9. siječnja 1824. (dakle iduće godine 
iza događaja, koje Ulrika opisuje) iz Weimara. 


»Vaš ljubazni list, draga moja, priredio mi je 
naiveće veselje, i to dvostruko, zbog osobitih 
prilika, u kojima se nalazim. Razlog tome sta- 
niu je taj. da iako se uvijek rado sjećam svoje 
lijepe i vjerne kćerkice, ipak mi je njen lik sa- 
da osobito jasno pred očima. A sretnog li slu- 
čaja! Upravo tih dana i satova sjetili ste se i 
Vi mene u većoj mjeri i osjećali potrebu, da mi 
to iz daljine izrečete. z 

Trostruka hvala Vam zato, mila moja, k to- 
me najljepše želje i pozdravi dobroj majci, ko- 
je se kao sjajne zvijezde na mom prošlom ob- 
zorju vrlo rado sjećam. (Dalje Goethe govori o 
tom, kako se raduje svom ponovnom posjetu u 
Marienbadu). 5 ž 

Stoga, draga moja, treba mi i ubuduće Vaša 
simpatija. Želim. da mi uz Vas ona krasna do- 
lina sa svojim izvorima donese toliko zdravlja, 
koliko mi je stalo da Vas sretnu i veselu opet 
nađem. U prijatelistvu odani 


J. W. Goethe«. 


Ulrika je odgovorila na ovo pismo svakako 
mnogo suzdržljivije: 

»Vrlo poštovani gospodine tajni savjetniče! 

Danas pred godinu dana imali smo sreću da 
čitav dan provedemo s Vama u Fllbogenu. Ta- 
da smo se vrlo čuvali, da našu javnu tajnu ne 
otkrijemo riječima, jer ste Vi mogli naše osie- 
ćaje na nama samima vidieti (misli se Goethe- 
ov rođendan). Danas je drugačije. ali sigurno 
mnogo žalosnije, ier smo lišeni prednosti, da bu- 
demo u Vašem društvu. Zato smijemo također 
otvoreno izgovoriti, što osjećamo onog dana, ko- 
ji Vas ie nama i sviietu dao, Primite stoga naše 
najljevše i najiskrenije želie za Vašu sreću i za- 
dovoljstvo i sjetite se iz daljine katkad 

Vaše odane pritateljice 
Ulrike«. 
Dresden 28. kolovoza 
1824. 


Ako ovi listovi i Ulrikino očitovanje jasno 
pokazuju, kako se na taj odnos treba gledati, 
mora nas ioš danas začuditi, kakovu buru ie 
Goetheova kasna liubav vobudila između nje- 
govih poznanika i čitave Maricenbadske otmiene 
publike, Da su u tom prepričavaniu sudijelo- 
vali i viši duhovi, svjedoči list Charlotte v. 
Schiller Karolini v. Humboldt: 

Weimar 30 nov. 1825, 

»Nadam se da ćeš usmeno mnogo čuti o Goe- 


theu. Njegova naklonost čini mi se kao povijest 


Ilije u sporu 5 Brizcjom, samo što je tu Aga- 
memnon umjesto Ahila. Spor se vodi oko jedne 
egoistične porodice, koja se vrlo nelijepo pona- 
ša. Ti si vidjela tu Brizeju. Ako je on (Goe- 
the) još zbilja sposoban osjetiti takvu strast, on- 
da to nije manjak čuvstva ako kažem, da me to 
duboko dirnulo. Htjela bih, da mu se Život učini 
što vedrijim, a ne da se ogorč1 običnim prostota- 
ma. Što me u njegovu stanju najviše straši jest 
to, da sjedeći spava 1 ne može izdržati u po- 
stelji. Kad bi tek decembar prošao, jer njega 
se on najviše boji«. , : . 
Ono što žene tom prilikom nisu mogle uvi- 
djeti, naime duboku rezignaciju, kojoj se Goe- 
the poslije Marienbadskih događaja podao (tada 
ga je tek u pravom smislu ostavila mladost) — 
izrekao je na vrlo lijep način Wilhelm von Hum- 
boldt u pismu svojoj ženi, a ujedno tu vidimo 
iajnu postanka Marienbadske elegije: 
Weimar 19 nov. 1825. 
sDanas mi je Goethe dao pjesmu koju je 
sam uvezao — vidio sam odmah, da je bi- 
la elegija, Već izvana moglo se vidjeti, da je 
pomnjivo u vezu i papiru izrađena. Bila je sa- 
svim njegovom rukom ispisana. Rekao mi je, 
da je to jedini primjerak koji postoji, da je ni- 
je nikome bez iznimke pokazao. a ne će je još 
dugo, možda nikad, štampati. Mom dolasku se, 
kaže, radovao, jer je već unaprijed znao. da ću 
s njime osjećati. Rekao je to sve osjećainifim i 
otvorenijim tonom nego što je inače običavao. 
Započeo sam čitati i moram uistinu reći ne 
samo da sam bio ushićen tom poezijom, nego 
toliko začuđen, da to gotovo ne mogu opisati. 


- Ova pjesma ne dostiže samo najljepše. što je on 


ikada ispjevao, nego nadilazi svako njegovo do- 
sadašnje djelo svježinom fantazije, koja se ov- 
dje povezala s umjetničkim savršenstvom, koje 
posieduje zreli umjetnik. 

. Kad sam pjesmu po drugi put pročitao. za- 
pitao sam ga, kad ju ie ispjevao, a on mi ad- 
govori: »Pred neko vrijeme«. Tada mi je bilo 
jasno, da je to plod njegova  Marienbadskog 
poznanstva. Elegija se ne bavi nikako onim hi- 
liadu puta opjevanim čuvstvom sreće. koje obu- 
zima ljubavnika kad ugleda ljubavno biće. ne- 
go je sasvim nešto posebna, što se riječima ne 
da izreći...« 

Na takav način opisuje abrazovani Wilhelm 
v. Humboldt svoje utiske. Radilo se o besmrt- 
noj. Marienbadskoj elegiii, koja spada među naj- 
bolje Goetheove pjesme. 

Iz tog cijelog historijskog materijala. koji je 
danas u svom najvećem dijelu pristupačan, na- 
činio je Sigmund Graf, moderni niemački dra- 
matik, djelo. koje je na svaki način u umjet- 
ničkom pogledu uspjelo. Njegovu igru »Susret 
s Ulrikom« nazvali su neki »Igrom o Goetheu 
bez Goethea«, I zaista, na vrlo vješt način iz- 
bjegnuo je Graf da nam prikaže sam lik veli- 
kog pjesnika. Kolikogod imade scena, sve se do- 
gađa samo na onim mjestima, gdije je Goethe 
inače obitavao, ali bez njega samoga. Radozna- 
lost publike je time dakako dovedena na vrhu- 
nac, ali nije nikada posve zadovoljena, jer_sve 
se događa samo na pragu Goetheovih odaja. 


Upravo u tome leži najveća dobit tog original- 
nog igrokaza, koji je inače uvijek ukusan. Sve 
do posljednjeg časa se nadamo, da ćemo ugle- 
dati onu ličnost, zbog koje se sve to zbiva i ko- 
ja je u centru interesa, ali to se nikako ne do- 
gađa. Graf je time izbjegnuo onome, što je bio 
1 razlog da se dosada nitko nije usudio obraditi 
taj predmet: Veliki Goethe nije profaniran, nje- 
80v Privatni život nije izložen oku publike, a 
ipak je predmet lijep, istinski i zanimljiv. 

Od historijske vjernosti odmakao se autor, 
kad je zamislio lik Ulrikine sestre, koja u pra- 
vom smislu obožava Goethea. Ulrika je prika- 
zana kao bezazleno djevojče u prvom dijelu 
igre. Poslije, kad radnja dobiva tragični obrat 
i ona mijenja svoj karakter i izlazi na koncu 
kao zrio čovjek, koji je mnogo toga spoznao 
što život sobom donosi. Dakako da je sama či- 
njenica, da se Ulrika kasnije nije više udala, 
dala tom cijelom ženskom liku neki posebni 
sjaj, koji je u igri također u čednoj mjeri is- 
korišten. Vrlo uspjeli likovi su veliki vojvoda 
weimarski i Ulrikina majka, gospođa v. Le- 
veizow. Kod velikog vojvode, znamenitog me- 
cene Schillera i Goethea, manjka onaj potez, 
kojim ga neki žele prikazati intriganom u toj 
stvari. On je ovdje jedino stari otmjeni gospo- 
din, koji želi sve na najbolji način urediti tako 
da budu svi zadovoljni, jedino ne računa do- 
voljno s osobinama mladosti, jer je već sam pre- 
daleko od tog doba. 

Uz ove glavne protagoniste iščezavaju done- 
kle neke sporedne uloge. Među njima je ipak 
najvažnija a i najuspjelija uloga Goetheova taj- 
nika, koji je uvijek silno u brizi, da Goetheu 
bude sve spremljeno onako, da uzmogne najbo- 
lje raditi. tom poslu mu je naravno na pu- 
tu svaka malenkost, koja njegova slavnog maj- 
stora smeta ili zadržava, pa tako izlazi kao ve- 
liki protivnik Goetheove pasije i uopće porodi- 
ce v. Levetzow. Na koncu izmiruju se i te pro- 
tivnosti, kad Ulrika dvije godine poslije, kad se 
već Goetheovo čuvstvo smirilo, dolazi da ga po- 
sjeti, ali nema snage da mu se javi, nego samo 
ostavlja dar, u znak da je bila ovdje. Pjesnik je 
prema legendi nakon tog događaja počeo opet 
pisati, pa to je Graf_u svojoj igri upotrijebio. 

Grafova drama prikazuje se s mnogo uspje- 
ha u Leipzigu, Berlinu, Dresdenu, Chemnitžu, 
a poslije uspjeha, koji je tom prilikom doži- 
jela, primile su je gotovo sve važnije njema- 
e pozornice. Ernest Bauer 


PREGLED KONCERATA U PROŠLO 
SEZONI 1957./58. : 


1. Od solističkih koncerata bilo je najviše 
glasovirskih. Dok su koncertirali priznati ino- 
strani glasovirači, stranih koncertnih pjevača 
uopće nije bilo. : 

SI P ami Mario Gjuranec (uz pratio J. 
Singera), Liga Doroghi (uz pratnju lavirskog 
tria M kefe Ećimović Lorković), Ada Paspa 
(uz pratnju Stanke Vrinjanin), Min. al 
(prof. Tomas Jappeli), Nada Tončić i Eo r- 
banić (Miroslav Spiller), Božica Mužević-Sita- 

rić dr. Viktor Šafranek) i Nada Tončić (Stanka 
Vrinjanin). Osim tih pjevačkih koncerata. u 
Hrv. Glazbenom Zavodu neki su mlađi pje- 
vači koncertirali u Novinarskom domu  (D. 
Šoštarko, M. Carević). U predsezoni dobrotvor- 
ni koncerat Zinke Kunc (Božidar Kune). 

b) Glasovirači: Petar Dumičić, Branka Mu- 
sulin, Ivo Maček, Dora Gussich-Feller (2 kon- 
certa), Nada Branković. Koncerat na dva. gla- 
sovira izveli su Melita Lorković i Evgenij Va- 
ulin. Od stranih Myra Hess, Aleksandar Unin- 
ski, Aleksandar Borovski, Raoul Koezalski, Al- 
fred Cortot i Nikolaj Orlov. 

c) Od guslača koncertirao je samo Jacques 
Thibaud (uz pratnju J. Tassa). : 

d) Čelisti: Enrico Mainardi (uz pranja A. 
Mainardi-Colleoni) i Antonio Janigro (Alfredo 
Rossi). .. da a 

II. Zagrebački kvartet nastupio je na četiri 
koncerta, a sudjelovali su Boris Papandopu- 
lo, Aleksandar Borovski i Božidar Kunc (gla- 
sovir). (Zagrebački komorni trio nije ove se- 
zone imao samostalni koncerat, već je nastu- 
pao samo na zadiostanici). 

III. Zagrebačka filharmonija — izuzevši je- 
dan koncerat i jednu matineju još u predse- 
zoni, oboje pod ravnanjem g. Matačića imala 
je sedam orkestralnih koncerata.  Dirigirali 
su gg. K. Baranović (2%), L. Matačić (4) 
i Louis Siegel (#4, New-York), a kao solisti 
sudjelovali su gđe A. Mitrović, V. Nožinić, M. 
Majer te gg. M. Rus., J. Gostić, B. Kunc, F. La- 
mond, A. Borovski, M. Orlov i Z. Baloković. 
Balokovićev jubilarni koncerat bio je opetovan. 
Osim toga Zagrebačka filharmonija sudjelo- 
pje i na prvom jubilarnom koncertu H. p. 
d. »Kolo«, kojom je zgodom izvedena Bruck- 
nerova f-mol misa. I taj je koncerat bio po- 
novljen. 

ovo osnovani Zagrebački komorni orke- 
star (dirigent g. Matačić) priredio je jedan 
koncerat, koji je također bio ponovljen, što je 
vrlo povoljan znak za naše ke ira prilike. 

Učenički Orkestar Drž. muzičke akademije 
nastupio je na tri društvena koncerta, pet ja- 
vnih priredaba Drž. muzičke akademije i je- 
dnom duhovnom koncertu. 

. Od stranih orkestra koncertirao je komor- 
ni orkestar Berlinske filharmonije (dirigent 
Hans v. Benda). 

. IV. Od domaćih zborova koncertirali su Hpd. 
Lisinski (dirigent prof. M. Pozaić), Glazbeno 
drušivo intelektualaca )D. Giirtl) Ćirilo-Meto- 
dov katedralni kor_(B. Komarevski, koncerat 
je ponovljen) i društveni zbor (M. Kolarić), Za- 
grebačka filharmonija (M. Ivšić); Kolo je pri- 
om svoje 75-godišnjice priredilo dva ju- 
bilarna koncerta (Matačić, Kovačević), od ko- 
jih je prvi bio ponovljen; Zagrebački Madri- 
galisti nastupili su na tri koncerta. Zatim Hrv. 
obrtničko društvo Jug_(J. Gotovac), Srpsko 
pjevačko društvo (Gj. Vaić) Židovsko pjev. 
drušivo Ahdut (E. E. Samlaić), Hpd. Sloboda 
jroaneh i Dječji pjevački zbor »Proljeće« (S. 

odrijan). Pjev. zbor _Držav. muzičke akade- 
mije nastupio je na dvije javne priredbe, te 

Šplitsko muzičko društvo »Zvonimir« (Papan- 
dopulo). 

Održane su i dvije pjevačke smotre. : 

Od stranih zborova Eončertinali su. »Wie- 
ner Singerknaben« (5 puta, pod glazbenim vod- 
stvom L. Weningera), The Fleet Street Choir (T 
B. Lawrence i Hrv. pjevačko društvo »Zora« iZ 
Chicaga (A. M. Hess). oo 

V. Pretežni dio solističkih koncerata bio je 
u priredbi Zagrebačke filharmonije. 

Društvenih koncerata Hrv. glazbenog za- 
voda bilo je ove sezone deset, i to 1. »Simfo- 
nija 18 st. prije klasika«, orkestar Drž. muzi- 
čke akademije (dirigent rektor prof. Lhotka), 
2. Zagrebački kvartet, 5. Klasici (Haydn, Mo- 
zart, Beethoven); izveli B. Dežman (sopran) i 
orkestar Drž. muzičke akademije (Lhotka), 4. 
N. Tončić, L. Vrbanić i M. Spiller, 5. Zagreba- 
čki kvartet i B. Papandopulo, 6. Ivo Maček, 7. 
»Veče kluba hrv. skladatelja«, izveli M. Lor- 
ković, P. Dumičić, Č. Dugan, M. Feller, A. Fu- 
čkar i J. Kiirschner, 8. Koncerat prigodom 60 
god. A. Dobronića, izveli Lj. Dobronji, F. Ma- 
theis, R. Herzl, Z. Vukelić, ženski i mješoviti 
zbor i orkestar Drž. muzičke akademije (Lho- 
tka), 9. 1. Maček, Stj. Šulek, M. i S. Žepić, i 10. 
Zagrebački kvartet i Božidar Kunc. 

Zagrebački madrigalisti priredili su sedam 
koncerata u predbrojci i to: 1. P. Dumičić, 2. 
L. Doroghi uz pratnju klavirskog tria Matheis- 
Ećimović-Lorković, 5. Duhovna glazba 17. vi- 
jeka, madrigalisti, 4. Koncerat na dva glaso- 
vira M. Lorković-E. Vaulin (taj je koncerat po- 
novljen kao matineja) 5. Slavenski autori, ma- 
drigalisti, 6. Nada Serdoz, Milovan Ećimović i 
Miroslav Spiller i 7. Veče talijanskih madriga- 
la, madrigalisti. Osim toga bilo je pet kon- 
certnih priredaba izvan predbrojke. 

Drž. muzička akademija priredila je 14 ja- 
vnih priredaba. : 

VI. Ostale priredbe: Dvije vedre večeri 
Dele Lipinske (prati W. Lajtai), koncerat Gite 
Alpar (prati L. Matačić), 2 koncerta društva 
Omanut, Lucienne Boyer, koncerat umjetnika 
u korist dječjeg oporavilišta u Kraljevici, Du- 
hovni koncerat prigodom otvorenja poprav- 
ljene crkve sv. arka, Duhovni koncerat u 
korist uređenja kapelice Majke Petje Slje- 
menske, Dobrotvorni koncerat G. D. [-a, kon- 
cerat radničkih pjev. društava (2), Be 
H. p. d. Zagreb, koncerat pjevača i mandoli- 
nista namještenika Gradskog vodovoda, Kon- 
cerat radničkog pjev. dr. s sdnakosie konce- 
rat malih umjetnika, koncerat grafičkog orke- 
stra mandolinista i gitarista, Simfonički orke- 
star harmonika »Akordeon«, Matineja hrvatskih 
seljačkih pjev. zborova, Mali mariborski har- 
monikaši (2 priredbe), Crkveni koncerat žu- 
pe sv. Josipa. i. 

Od većih djela domaćih skladatelja izvedena 
su tokom ove sezone prvi put ova djela: Ivan 
Brkanović: 1. simfonija; Jakov Gotovac: Orači, 
simfonijska meditacija; Krsto Odak: Psalam 
150 za bas i orkestar _ (filharmonija pod vod- 
stvom g. Baranovića. Solist g. Bum Petar Ko- 
njović: Drugi kvartet; Papandopulo: Concer- 


ino in modo antico (Zagrebački kvartet); Fra- 
TI Lučić: Scherzo i Elegija; Antun Dobronić: 
Simfonija vigorosa (filharmonija, i. Ma- 
tučić). Ivo Maček: Trio u h-molu (gg. Ma- 
ček, Šulek i Žepić). Antun Dobronić: Suita 
pastorale za zbor i orkestar, Svatovi za orke- 
star (Zbor i orkestar Drž. muzičke akademije, 
dirigent rektor F. Lhotka) Milo Cipra: Trio za 
klavir, violinu i violon cello (gđa Lorković i 

g. Kirschner i Fučkar) te Božidar Kunc: 
Idaiet u C-molu Op. 35 (Zagrebački kvartet 
i skladatelj). . p. 

Od stranih djela prvi put je izveden nedav- 
no pronađeni »kvartet u e-molu« (iz 18536. god.) 
Gaetana Donizettia (Zagrebački kvartet), a prvi 
put u Evropi izveden je u Zagrebu »koncert za 
violinu i orkestar« J. A. Carpentera (Filharmo- 
nija dirigent Louis Siegel. Solist Zlatko Balo- 
ković). X 

Od većih djela izvedena su ove sezone Ma- 
hlerova »Pjesma o zemlji« (Filharmonija, di- 
rigent g.. Baranović), Brucknerova f-mol misa 
(Hpd. Šola dirigent g. Matačić) i »Svenoćno 
bdijenje« S. Rahmanjinova (Ćirilo-Metodov ka- 
tedralni. zbor pod vodstvom prof. Komarev- 
skog). 


Dr. Hubert Pettan 


KULTURNA KRONIKA 
DVORAK U USPOMENAMA I LISTOVIMA. 


Otokar Šourek, poznati istraživalac života i 
djela slavnog češkog kompozitora Antonina 
Dvofaka, izdao je novu knjigu o majstorovu 
životu pod naslovom »Dvofak ve  vzpomin- 
kach a dopisech« (izdanje Topič, Prag, 212. 
str). U ovoj je knjizi Šourek sakupio i kro- 
nološki poredao Dvofakova pisma, dokumente, 
zabilješke i uspomene njegovih suvremenika, 
tako da se dobiva sasvim nova slika umjetni- 
čkog rada i života velikog majstora. Zanimljiva 
su pisma što ih je Dvofak pisao svojim rijate- 
ljima, skladateljima, kritičarima, nakladnicima 
i obratno. 

ZANIMLJIVI RUMUNJSKI ROMAN U 
FRANCUSKOM PRIJEVODU. U izdanju Rie- 
der (Pariz VI. 108. Saint-Germain) izišao je 
pod naslovom »La Parole est a la Dćfense« pri- 
jevod =. romana Petra Bellu, s pred- 
govorom Panait Istratia. U predgovoru Istrati 
ističe, da je to roman, koji je za rumuniske 
prilike do sada dostigao nevjerojatnu sekladu 
od 70.000 primjeraka. Autor romana bio je obi- 
čni stolar, koji je počeo svoj posao u Buku- 
reštu, ali ga je napustio i dao se u skitnju. No 
skitanje bijaše za Bellua put k samostalnim 
mislima o Svijetu i sebi. Nafao je načina, da 
se potuži na sudbinu i padanje u životu, kako 
to. nog u .. romanu Izvrstan francuski 
prijevo . A. Despinesca izišao i iji 
»Prosateurs Etrangers Modernes«. pi pan 

. BIBLIOGRAFIJA RUSKE REVOLUCIJE. »Bi- 
liografija russkoj revolucii i graždanskoj voj- 
ny_ 1917.—1921. Iz kataloga biblioteki R. Ž. I. Ar- 
chiva. Pod redakcijej Jana Slavika, direkto- 
ra R. 2.1. Archiva. Sostavil S. P. Postnikov, 


zavedujuščij bibliotekoj Archiva«. Prag 1958. 
8%. XV. 448. str. U ovoj su publikaciji skup- 
ljene najpoznatije kao i najrjeđe publika- 
cije ponajprije za  bibliograliju ruske re- 
volucije i građanskog rala, zatim o febru- 
arskom i oktobarskom prevratu, kao i o gra- 
đanskom ratu u pojedinim pokrajinama Ru- 
sije. Pojedini odsjeci bilježe literaturu o naj- 
značajnijim boljševičkim vođama, o ruskim 
političkim strankama, = dinastiji, narodnom, 
agrarnom i crkvenom pitanju, pokretima rad- 
nika i t. d. Orijentaciju olakšavaju i dva re- 
ang imena, štampana ćirilicom i latinicom. 
Kao što naslov publikacije kaže, ovo je sa- 
mo izbor iz kataloga biblioteke Praškog Hi- 
storijskog Arhiva za Inozemstvo. Arhiv po- 
sjeduje preko tri milijuna listova rukopisnog 
materijala, koji još nisu pristupačni javnosti. 
katalog nisu unesene novine, koje će se mo- 
rati obraditi u posebnome svesku. Autori su u 
predgovoru naglasili, da ta knjiga ne predstav- 
lja neku potpunu bibliografiju ruske revolu- 
cije, nego samo »zamjenjuje bibliografiju, te 
će tako dugo služiti istraživačima, dok ne iziđe 
jedna zaista znanstvena knjiga.< 

RUMUNJSKI ROMAN NA ČEŠKOM. U no- 
vom kolu romana iz svjetske literature a praš- 
ka nakladna kuća koje izdaje »Melantrich« 
izišla je kao prva knjiga najbolje djelo glaso- 
vitog rumunjskog pripovjedača Mihaila Sado- 
veanu roman »Baltagul« pod naslovom »Tri 
jezdci«. Njemački je prijevod ovoga romana 
izišao 1956. u Miinchenu, pod naslovom »Ne- 
chifor Lipans Weib«. Baltagul znači otprilike: 
kijača, buzdovan. 

XI. MEĐUNARODNI KONGRES ZA POVI- 
JEST MEDICINE. Ovaj će se kongres održati 
između 1. i 14. rujna u Zagrebu i Beogradu. Od 
1. do uključivo 4. kongres će zasjedati u Zagre- 
bu, a zatim u Beogradu. Povodom kongresa izi- 
ći će na hrvatskom jeziku u izdanju >Minerve«, 
iz pera dra Luja 1hallera prva naša potpuna 
povijest medicine pod naslovom: »Od čarob- 
njaka i vrača do modernog liječnika«. 

75-GODIŠNJICA SMRTI LUKE BOTIĆA. Dne 
10. kolovoza navršilo se sedamdeset i pet go- 
dina od smrti pjesnika Luke Botića, koji je 
umro u Đakovu. Život mu bijaše vrlo težak: 
učio je bogosloviju, zatim je svukao mantiju i 
lutao po Bosni, Srbiji i Hrvatskoj. Radio je 
jedno vrijeme kao sluga u Gajevoj tiskari u Za- 
grebu, zatim kao činovnik kod Strossmayera. 
Đakovo ga 1861. izabralo u sabor za narod- 
nog zastupnika, ali je obolio od tuberkuloze 
i umro. Djela: Dilber Hasan. (novela) i tri 
pjesničke pripovijesti u stihovima: Pobralim- 
stvo, Bijedna Mara i Petar Bačić, koje je u 
jednoj knjizi izdala Matica Hrvatska 1885. 
Neki od tih eposa doživjeli su više izdanja. 

SMRT MILANA RAKIĆA. Dne 30. lipnja 
umro je u jednom sanatoriju u Zagrebu srpski 
pjesnik i diplomat Milan M. Rakić, Rakić se ro- 
dio 1876. u Beogradu, gdje je svršio pučku školu 
i gimnaziju a pravni fakultet u Parizu, Posvetio 
se diplomatskoj službi. Rakić je počeo pisati 


503 


početkom. ovog stoljeća, Izdao je 1904. i 1912. po 
svezak pjesama, koje su onda skupljene s par 
novih u izdanju. »Nove  Evrope« u Zagrebu 
(1922.). Još za živola prestao se baviti pjes- 
ništvom. O Rakiću su veoma pohvalno ca 
Skerlić, Lazarević i drugi. U poeziji bijaše či- 
sti predstavnik akademizma. 

55- GODIŠNJICA IVANA MEŠTROVIĆA. 15. 
kolovoza navršilo se 55 godina od rođenja Ivana 
Meštrovića (rođen u Vrpolju, Slavonija). Po- 
rodica potječe starinom iz Otavica kraj Dr- 
niša u Dalmaciji. 


SMRT TALIJANSKOG UČENJAKA. U Fiug- 


.gi umro je 10. koolvoza poznati talijanski ke- 


mičar Nicolo Paravano, profesor sveučilišta u 
Rimu i član talijanske Akademije znanosti. 

TRIDESETI MEĐUNARODNI ESPERANT- 
SKI KONGRES U LONDONU. Dne 531. srpnja 
otvoren je u Londonu trideseti esperantski me- 
đunarodni kongres. Na kongresu je sudjelo- 
valo 1700 delegata, predstavnika trideset naroda. 

FRANCOIS MAURIAC NA BUGARSKOM. 
Uoman Frangois Mauriaca »Genitrix« izišao je 
nedavno na bugarskom jeziku u prijevodu Ni- 
kolaja Dončeva, koji je u uvodu napisao i op- 
širnu studiju o autoru. Od Mauriagovih djela 
izišlo je posljednjih godina na bugarskom ne- 
koliko knjiga, a među njima i roman »Čvorovi 
zmija« (1954.) 

NIZ ČEŠKIH LITERARNO-HISTORIJSKIH 
STUDIJA izići će u nakladi Orbis u Pragu, pod 
redakcijskim vodstvom A. Praž&ka i K. Krejčija. 
Prvi će svezak biti posvećen literarnoj kritici, 
a zatim slijede studije o miješanju jezika u 
literaturi, o dvojezičnosti, o makaronizmima, 
dijalektima, arhaizmima i t. d. 

NOVA BIOGRAFIJA SV. FRANJE ASIŠKOG. 
Claude Quinard izdao je knjigu »Histoire de 
Francois d'Assise« (Paris, 1958. 8% 2153 str. Izd. 
Ed. Bloud et Gay). Život Franje Bernadone 
koji je pod imenom sv. Franje Asiškog postao 
najpopularniji svetac katoličke crkve i nepro- 
lazni uzor apostolskog života, uvijek će zani- 
mati katoličke biografe, jer predstavlja ono 
nasljedovanje Krista koje je u sebi možda naj- 
očitije manifestiralo božanski poziv i osjećaj 
za prirodu. Quinardova knjiga posvećena je 
svetom Franji, kojega je psiholog i povjesni- 
čar oslobodio vela legende i prikazao kao čo- 
vjeka među ljudima, slijedeći ga u svim život- 
nim razdobljima. 


PRONAĐENA JEDNA SLIKA JACOPA 
BELLINIJA. Sestre samostana Sv. Servacija u 
Veneciji pred kratko su vrijeme prodale na 
dražbi čitav niz umjetnina koje pripadahu sa- 
mostanu. Među dražbovanim ba okota nala- 
zila se i jedna na drvu slikana Madona s dje- 
tetom. Isusom, koju je kupio neki privatnik za 
nekoliko tisuća e Sada se utvrdilo, da je 
ta slika vlastoručno djelo Jacopa Bellinija i da 


predstavlja vrijednost od nekoliko stotina ti- 
suća lira, 


SONET U ENGLESKOJ KNJIŽEVNOSTI. Al- 
fredo Michelagnoli >l! sonetto nella letteratura 

dorarno-historički uvod, koji ukazuje na 
ing * (Padov 58., 89. 152 str. Ediz. Dott. A. | dobar literarno- : fedinih soneta. 

Meni) Frog kem uvede nje sonet posebne deva! tete Bolek E UMJETNOSTI U 
početkom XVI. stoljeća, ali mu je tek Henry Ho- : ERICI. Ove jeseni bit će u New-Yorku pri- 
ward Earl of Surrey dao engleski oblik, kojim AMERICI. sha slovačke umjetnodti koja će 
se bitno razlikuje od svog talijanskog uzora. rađena o lo stotine izabranih djela. 
Doba prvog cvjetanja soneta pada za elizabetin- obuhvae VI RAZGOVORI g MASARYKOM« 
skih pjesnika: Spensera, Sidneya, Shakespearea, ČAI LESKOM U engleskom prijevodu izi- 
Drummonda, Draytona i dr. Zatim slijedi Milton, NA ENG “2 dio znamenite Čapekove knjige« 
koji završava prvi veliki period. Tek predro- šao je drugi Mao lota pod slavoj sha: 
mantici u prvome redu Cowper, Blake 1 Burns Razgovori _s sapići Mae Concersations. wiih 
opet prihvatiše oblik soneta, a i sami romantici — saryk cn Trou i Me from the Czech by M. 
na čelu s Worsworthom, pa Southeom,, Cole- Karel Čapek. m om E. &. BA sio 
ridgeom, Byronom, Shelleyem, Keatsom i Hun- & R. Veatherall« PK at Prvi de dia knjiće 
tom dovedoše sonet do triumfa, koji slavi i za George Allen & Unwin A ezisk tella kis Šte- 
Tennysona, Roberta i Elizabete Browning te pod naslovom »President Masaryk tells hu: 


j own e drva ; fskim partijama razgo- 
Longfellowa, a traje sve do prerafaelita i deka- — ry« već Izišao biograis : "ZN % 
danse. Ta četiri stoljeća engleskog soneta pri- = vora. U kolovozu je izišao jedan dio »Razgo 


kazuje nam Michelagnoli u sto izabranih pri- = vora s Masaryokm« i na hrvatskom jeziku pod 
mjera od Wyatta do Šwinlmimes, dodavši i vrlo < naslovom »Masaryk«. 


-<-<-c-c-c————— 


SADRŽAJ: STJEPAN JAKŠEVAC, Ahm etovo jutro; 449. — MARKO LANDEKIĆ, 
Orači, 458. — IVO LADIKA, Oči, 458. — OLINKO_ DELORKO, Zapisi, 459. — 
OTTO SCHWEITZER, Meditacije o djeci, 461. — VLADO VLAISAVLJEVIĆ, Mr- 
tvoj djevojci, 464. — AUGUSTIN STIPČEVIĆ, Dozivanje lađa na bijeg, 464. — 
VLADIMIR FILIPOVIĆ, Filozofija i život, 465. — MARIJAN MIKAC, >Prefina 
je! Drugu!«, 472. — NIKOLAJ FEDOROV, Aleksej -N. Tolstoj, 477. — JUNIUS, 


Brojčani razvoj Hrvata kroz devet desetljeća, 482. 


FEUILLETON: VJEKOSLAV MAJER, Feljton o početku jeseni, 489. — T, M.; Knjiga 
o Supilu, 490. — Z. G-IĆ, U Svijetu paradoksa, 495. — DR. J. MAKANEC, Religija 
i život, 494. — ING. IVO FANTOYV, Pittsburška nagodba, 495. — ERNEST BAUER, 

Ze Kazališni život u Njemačkoj, 498. — DR. HUBERT PETTAN, Pregled koncerata u 
prošloj sezoni 1937./58. — Kulturna kronika, 502. 


SLIKE: VLADIMIR KIRIN, Korčula, 49; VLADIMIR KIRIN, Rab, katedrala, 464465. 


»Hrvatska Revija« izlazi pomoću Matice Hrvatske, — Vlasnik izdavač i odgovorni urednik: Dr. Mile Starčević, Zagreb, Đordićeva 8a. — 
Umjetnički uređuje: Vladimir Kirin, — Tisak Zaklade tiskare »Narodnih novina«, Zagreb, Frankopanska ul. 26. Za tiskaru odgovara 
Vladimir Kirin, Deželićeva ul, 2. — Cijene za pretplatu; na godinu 200 d za članove Matice Hrvatske i dake 


180 d. — U, : 
Matičina ul, 2., telel, 882. — Uredništvo ne vraća rukopise i ne odgovara na pisma, ti i 


ČASOPISI, KOJI DOLAZE UREDNIŠTVU: 


Beograd: Ruski arhiv. — Sokolska prosveta — Srpski književni glasnik. — Studentske novine. — 
Umetnički pregled. 

Borovo: Izbor najboljih savremenih članaka. 

Cetinje: Zapisi. 

Chicago: Jugoslavenski glasnik. 

Dubrovnik: Hrvatska Dubrava. 

Fiume: Termini. 

Led: Kwartalnik Historyczny. — Ruch sfowiariski. 

Ljubljana: Dom in svet. — Ljubljanski zvon. — Radio Ljubljana. — Sodobnost. 

Nitra: Nezavislost. — Slovenska br4zda. 


Olomouc : Časopis vlasteneckćho spolku musejniho. — Filosoficka Revue. 
Praha: Československo-jihoslovansk4 revue — Prager Presse. — Slavia — SlovanskY pfehled. 
Sarajevo: Glasnik društva Prosvete. — Muslimanska svijest. — Napredak, — Novi Behar. — 


Pregled. — Prosveta. 

Sofija: Halo -Blgarsko spisanije. — Izkustvo i kritika. — Obzor. — Otec Pajsij. — Slavjanski 
vesti. — Stožer. — Straž. — Zlatorog. . 

Sblu: Jadranska straža. — Jadranski dnevnik. — Podmladak Jadranske straže. 

Sušak: Mornar. Ah e E ž = 

Vilna: Kalosbse. Bo seaS zi 

Visoko: Franjevački vijesnik. | o na sa 

Zagreb: Alma Mater Croatica. — Arhiv Jugoslovenske Narodne obrane iz Južne Amerike. — 


Bogoslovska smotra. — Ekonomist. — Glasnik heraldike. — Grafička revija. — Hrvatska 
danica. — Hrvatska prosvjeta. — Hrvatska smotra. — Hrvatska tamburica. — Hrvatski 
akademičar. — Hrvatski jezik. — Hrvatski planinar. — Hrvatski radiša. — Internacional- 
ne književne novosti. — Književni horizonti. — Luč. — Mlada hrvatska. — Napredak. — 
Narodna starina. — Obitelj. — Obrtnički vjesnik. — Priroda. — Savremeni hrvatski me- 
dicinar. — Savremenik. — 7 dana. — Sklad. — Zlatno klasje. — Teozofija. — Vegetari- 


zam. — Zivot. ' ' š 


GENERALNO ZASTUPSTVO ZA CIJELU DRŽAVU 


J. GCAD — MERCEDES 


ZAGREE, NIKOCIĆEVĐDA 14, TECEFON 22-614 
STRUČNA I SPECIJALNA TRGOVINA MODERNIH UREDSKIH STROJEVA 


MERCEDES EXPRESS normalni 
uredski strojevi, najnovije tehničko izdanje. 


MERCEDES PRIMA 
MERCEDES SUPERBA 
MERCEDES SECECTA 


portable prenosivi pisaći strojevi. 
MERCEDES ECEKTRA električni br- 
zopisaći strojevi. 

MERCEDES EUKCID ručni električni 
računski strojevi. 


Ornsna:(QoHnrn 
reperom. Pe U 


strojevi za sve računske radove. 
Niske cijene za gotovo i na otplatu. 


Specijalna mehanička radionica za obnovu svih vrsta uredskih strojeva. 


GRADSKA ŠTEDIONICA 


OPĆINE GRADA ZAGREBA 


PODJELJUJE. ZAJMOVE 


NA PODLOZI: 


“ VRIJEDNOSNIH PAPIRA, | 
sis UKNJIŽBE NA NEKRETNINE 
U ZAGREBU I e ete 2 KN zi 


| Prima vrednine“, u pohranu. o 
 Iznajmljuje čelične  oKreinec E 


Burzovne. naloge: dikaga kao io 
i sve novčane poslove obavlja | 
= brzo, savjesto 1 kulantno 


Prima uloške na knjižice i tekuće račune 
za koje jamči općina grada Zagreba 


